എംഫഌക്‌സ് വണ് : ഇന്ത്യയുടെ ആദ്യ ഇലക്ട്രിക് സൂപ്പര്‍ബൈക്ക് - FUTURE KERALA - Daily on Business Economy and Society\nബാറ്ററി പൂര്‍ണ്ണമായി ചാര്‍ജ് ചെയ്താല് സിറ്റി റൈഡിംഗ് സാഹചര്യങ്ങളില് 200 കിലോമീറ്റര് യാത്ര ചെയ്യാം\nന്യൂ ഡെല്‍ഹി : ആദ്യ തദ്ദേശീയ ഇലക്ട്രിക് സൂപ്പര്‍ബൈക്കായ എംഫഌക്‌സ് വണ് 2018 ഡെല്‍ഹി ഓട്ടോ എക്‌സ്‌പോയില് അരങ്ങേറ്റം കുറിക്കും. ബെംഗളൂരു ആസ്ഥാനമായ സ്റ്റാര്‍ട്ടപ്പായ എംഫഌ്‌സ് മോട്ടോഴ്‌സാണ് ഈ പരിസ്ഥിതി സൗഹൃദ ബൈക്ക് അവതരിപ്പിക്കുന്നത്. മണിക്കൂറില് 200 കിലോമീറ്ററായി ബൈക്കിന്റെ ടോപ് സ്പീഡ് ഇലക്ട്രോണിക്കലായി നിയന്ത്രിച്ചിരിക്കുന്നു. പൂജ്യത്തില്‍നിന്ന് മണിക്കൂറില് 100 കിലോമീറ്റര് വേഗം കൈവരിക്കുന്നതിന് ഈ ബൈക്കിന് കേവലം3സെക്കന്‍ഡ് മതി.\nപരമാവധി 80 കുതിരശക്തി കരുത്തും 84 ന്യൂട്ടണ് മീറ്റര് ടോര്‍ക്കും പുറപ്പെടുവിക്കാന് കഴിയുന്നതാണ് എംഫഌക്‌സ് വണ്ണിലെ ഇലക്ട്രിക് മോട്ടോര്. 9.7 കിലോവാട്ട്അവര് ശേഷിയുള്ള സാംസംഗ് ലിഥിയം-അയണ് ബാറ്ററിയാണ് ബൈക്കില് ഘടിപ്പിച്ചിരിക്കുന്നത്. ബാറ്ററി പൂര്‍ണ്ണമായി ചാര്‍ജ് ചെയ്താല് സിറ്റി റൈഡിംഗ് സാഹചര്യങ്ങളില് 200 കിലോമീറ്റര് യാത്ര ചെയ്യാം.6ലക്ഷം രൂപയില് താഴെയായിരിക്കും ഈ ഇലക്ട്രിക് സൂപ്പര്‍ബൈക്കിന് വില. എംഫഌക്‌സ് വണ്ണിന്റെ അതേ പ്ലാറ്റ്‌ഫോം ഉപയോഗിച്ച് എംഫഌക്‌സ് ടു എന്ന നേക്ഡ് ബൈക്ക് കമ്പനി പിന്നീട് പുറത്തിറക്കും.\nഹൈ-സ്‌പെക് ബ്രെംബോ ബ്രേക്കുകളായിരിക്കും ബ്രേക്കിംഗ് ഡ്യൂട്ടി നിര്‍വ്വഹിക്കുന്നത്. സ്വീഡിഷ് കമ്പനിയായ ഒഹ്‌ലിന്‍സില്‍നിന്ന് വാങ്ങിയതാണ് സസ്‌പെന്‍ഷന് സിസ്റ്റം. സിംഗിള്-സൈഡഡ് സ്വിംഗ്ആമാണ് ഇതൊരു ഹൈ-എന്‍ഡ് സ്‌പോര്‍ട്‌സ്‌ബൈക്കാണെന്ന് തോന്നിപ്പിക്കുന്നത്. സ്മാര്‍ട്ട് ഡിസ്‌പ്ലേ കാഴ്ച്ചവെയ്ക്കുന്ന ഇന്‍സ്ട്രുമെന്റ് ക്ലസ്റ്റര് ആര്‍ട്ടിഫിഷ്യല് ഇന്റലിജന്‍സ് കഴിവുകള് ഉള്ളതാണ്. സ്മാര്‍ട്ട്‌ഫോണ് കണക്റ്റിവിറ്റി സാധ്യമാണ്. ജര്‍മ്മന് കമ്പനിയായ കോണ്ടിനെന്റലിന്റെ ഡുവല് ചാനല് എബിഎസ്സാണ് (ആന്റി ലോക്ക് ബ്രേക്കിംഗ് സിസ്റ്റം) എംഫഌക്‌സ് വണ്ണിന് നല്‍കിയിരിക്കുന്നത്. റീജനറേറ്റീവ് ബ്രേക്കിംഗ് ബൈക്കിന്റെ സവിശേഷതയാണ്. റൈഡ് ചെയ്യുന്നതിനിടെ ബ്രേക്ക് ചെയ്യുമ്പോള് ബൈക്കിന്റെ റേഞ്ച് വര്‍ധിപ്പിക്കാന് കഴിയും.\nമണിക്കൂറില് 200 കിലോമീറ്ററാണ് ബൈക്കിന്റെ ടോപ് സ്പീഡ്. 0-100 കിലോമീറ്റര്/മണിക്കൂര് വേഗം കൈവരിക്കുന്നതിന്3സെക്കന്‍ഡ് മതി\nതുടക്കത്തില് ന്യൂ ഡെല്‍ഹി, ബെംഗളൂരു, മുംബൈ എന്നിവിടങ്ങളില് മാത്രമേ എംഫഌക്‌സ് വണ് ഇലക്ട്രിക് സൂപ്പര്‍ബൈക്ക് ലഭിക്കൂ. ഈ നഗരങ്ങളില് കമ്പനി എക്‌സ്പീരിയന്‍സ് സെന്ററുകള് തുറക്കും. തെരഞ്ഞെടുത്ത ഉപഭോക്താക്കള്‍ക്കളെ മാത്രമേ ട്രാക്ക് ഡേകളില് ബൈക്ക് സവിസ്തരം ടെസ്റ്റ് ചെയ്യുന്നതിന് കമ്പനി ക്ഷണിക്കുകയുള്ളൂ. വ്യത്യസ്ത നഗരങ്ങളിലായിരിക്കും ട്രാക്ക് ഡേ സംഘടിപ്പിക്കുന്നത്. എംഫഌക്‌സ് വണ് വാങ്ങാനുദ്ദേശിക്കുന്നവര്‍ക്ക് വെബ്‌സൈറ്റ് സന്ദര്‍ശിക്കാമെന്ന് കമ്പനി അറിയിച്ചു. ഡിജിറ്റല് മാര്‍ഗ്ഗങ്ങളില് പണമടയ്ക്കാം.\nഅടുത്ത അഞ്ച് വര്‍ഷത്തിനുള്ളില് ഇന്ത്യയിലും യൂറോപ്പിലുമായി പാതയോരങ്ങളില് ആയിരം വാര്‍പ് ചാര്‍ജറുകള് സ്ഥാപിക്കുമെന്ന് എംഫഌക്‌സ് മോട്ടോഴ്‌സ് അറിയിച്ചു. അതിവേഗ ചാര്‍ജിംഗ് സൗകര്യമായിരിക്കും ഇവിടങ്ങളില് ഒരുക്കുന്നത്.\nവരുണ് മിത്തല്, വിനയ് രാജ് സോമശേഖര്, അങ്കിത് ഖത്രി എന്നിവര് ചേര്‍ന്നാണ് സ്റ്റാര്‍ട്ടപ്പ് സ്ഥാപിച്ചത്. വരുണ് മിത്തല് കമ്പനി സിഇഒയും വിനയ് രാജ് സോമശേഖര് ഡിസൈന് വിഭാഗം മേധാവിയും അങ്കിത് ഖത്രി ഓപ്പറേഷന്‍സ് വിഭാഗം മേധാവിയുമാണ്.\nTags:\tEmployee One: India's first electric superbike


ഹോണ്ടയിൽ നിന്നും ഏറ്റവും ചെലവ് കുറഞ്ഞ ടൂവീലര് ഒരുങ്ങുന്നു - Malayalam DriveSpark\nഹോണ്ട നിരയില് ഏറ്റവും ചെലവ് കുറഞ്ഞ ടൂവീലര് ഒരുങ്ങുന്നു\nഹോണ്ട നിരയില് ഏറ്റവും വില കുറഞ്ഞ ടൂവീലര് അവതരിക്കാനൊരുങ്ങുന്നു. യൂട്ടിലിറ്റി വാഹനത്തെ അടിസ്ഥാനപ്പെടുത്തിയാണ് ഹോണ്ടയുടെ പുതിയ ടൂ-വീലര് ഒരുങ്ങുന്നതെന്ന് റിപ്പോര്‍ട്ടുകള് സൂചിപ്പിക്കുന്നു.\nഎന്നാല് സ്‌കൂട്ടറാണോ, മോട്ടോര്‍സൈക്കിളാണോ ജാപ്പനീസ് നിര്‍മ്മാതാക്കള് അവതരിപ്പിക്കുകയെന്നതില് വ്യക്തത ലഭിക്കേണ്ടതുണ്ട്. എല്ലാത്തരം ആവശ്യങ്ങള്‍ക്കും ഉതകുന്ന, ചെലവ് കുറഞ്ഞ ടൂവീലറിന്റെ പണിപ്പുരയിലാണ് ഹോണ്ടയെന്ന് റിപ്പോര്‍ട്ടുകള് വ്യക്തമാക്കുന്നു. കമ്മ്യൂട്ടര് ശ്രേണിയിലാകും പുതിയ മോഡലിനെ ഹോണ്ട അവതരിപ്പിക്കുക.\nപതിവിന് വ്യത്യസ്തമായി ഗ്രാമപ്രദേശങ്ങളിലാണ് പുതിയ ടൂവീലറിനെ ഹോണ്ട ആദ്യം എത്തിക്കുക. തുടര്‍ന്ന് ക്രമേണ, നഗരങ്ങളിലേക്ക് മോഡലിനെ ഹോണ്ട എത്തിക്കുമെന്നും റിപ്പോര്‍ട്ടുകള് സൂചിപ്പിക്കുന്നു.\nവില്‍പന കണക്കുകളില് വലിയ മുന്നേറ്റമാണ് ഇന്ത്യയില് ഹോണ്ട നടത്തുന്നത്. ബജാജ് ഓട്ടോയെ പിന്തള്ളി രാജ്യത്തെ ഏറ്റവും വലിയ രണ്ടാമത്തെ ടൂവീലര് നിര്‍മ്മാതാക്കളെന്ന പട്ടവും ഹോണ്ട നേടിക്കഴിഞ്ഞു. മുന്‍നിരയിലുള്ള ഹീറോ മോട്ടോകോര്‍പിനെ മറികടക്കുകയാണ് ഹോണ്ടയുടെ ലക്ഷ്യം.\nHonda To Launch Its Most Affordable Two-Wheeler In India. Read in Malayalam.


ദേശീയപാതയുടെ ബി.ഒ.ടി സ്വകാര്യവത്‌ക്കരണം - പരിഷത്ത് വിക്കി\nദേശീയപാതയുടെ ബി.ഒ.ടി സ്വകാര്യവത്‌ക്കരണം\n1 ദേശീയപാതകൾ സ്വകാര്യവത്‌കരിക്കുമ്പോൾ\n2 മണ്ണുത്തി-അങ്കമാലി NH 47 ന്റെ BOT വികസനം\n3 BOT യുടെ രംഗപ്രവേശം\n4 ഇനി എന്തു ചെയ്യാം?\nജനങ്ങൾക്ക് പ്രവേശനം നിയന്ത്രിക്കുന്ന കേരളത്തിലെ ആദ്യ സ്വകാര്യ പാത 2009 മാർച്ച് മാസത്തോടെ നിലവിൽ വരും. ഇടപ്പള്ളി മുതൽ തൃശ്ശൂർ വരെ 65.30 കിലോമീറ്റർ ദൂരത്തിൽ പണിത് പ്രവർത്തിച്ച് കൈമാറുന്ന (Build Operate and Transfer-BOT) സംവിധാനത്തിലാണ് ഈ സ്വകാര്യ പാത വിഭാവനം ചെയ്‌തിരിക്കുന്നത്. അങ്കമാലി മുതൽ തൃശ്ശൂർ വരെ NH 47ൽ പുതിയ നാലുവരിപ്പാത നിർമ്മിക്കുകയും ഇടപ്പള്ളി മുതൽ അങ്കമാലി വരെ നിലവിലുള്ള നാലുവരിപ്പാത നവീകരിക്കുകയുമാണ് പദ്ധതി. ഗുരുവായൂർ ഇൻഫ്രാസ്‌ട്രക്‌ച്ചറർ പ്രൈവറ്റ് ലിമിറ്റഡ് എന്ന കമ്പനിയാണ് പാത നിർമ്മിച്ച് നടത്തുന്നതിനായി കരാർ എടുത്തിരിക്കുന്നത്. റോഡിന്റെ ദേശസാൽക്കരണമാണ് നമുക്കെല്ലാം കേട്ടറിവ്. ദേശസാൽക്കരിച്ചാൽ അടുത്തപടി സ്വകാര്യവൽക്കരണമാണെന്നാണ് സർക്കാരിന്റെ പുതിയ ഭാഷ്യം.\nനിലവിലുള്ള ദേശീയപാതയുടെ ഭൂമികൂടാതെ പുതിയ പാത നിർമിക്കുന്നതിനാവശ്യമായ അധിക സ്ഥലം ഏറ്റെടുക്കുന്നതിനായി 140 കോടിയും പാത നിർമിക്കുന്നതിനായി 312.54 കോടി രൂപയുമാണ് പ്രതീക്ഷിത ചെലവ്. ഇതിൽ ഭൂമി ഏറ്റെടുക്കുന്നതിനാവശ്യമായ മുഴുവൻ തുകയും കേന്ദ്ര സർക്കാർ നൽകും. പാത നിർമിക്കുന്ന തുക കണ്ടെത്തേണ്ടത് BOT കമ്പനിയാണ്.\nഇരുപത് വർഷത്തേക്കാണ് പാത നോക്കിനടത്തി ടോൾ പിരിച്ച് മുതൽമുടക്കും ലാഭവും കണ്ടെത്താൻ കമ്പനിക്ക് നൽകിയിട്ടുള്ളത്. ഇപ്പോഴത്തെ കരാർ പ്രകാരം കമ്പനിക്ക് പാസഞ്ചർ കിലോമീറ്ററിന് നാൽപത് പൈസ എന്ന നിരക്കിൽ ടോൾ പിരിക്കാം. അതായത് ഒരു കാറിന് ഒരു കിലോമീറ്ററിന് രണ്ട് രൂപ വരും എന്നർത്ഥം. ആനുപാതികമായ തുക ചരക്കുവണ്ടികൾക്കും വേണ്ടിവരും. സർക്കാർ വാഹനങ്ങളേയും ആംബുലൻസിനേയും ടോൾ പിരിവിൽ നിന്ന് ഒഴിവാക്കിയിട്ടുണ്ട്.\nഇന്ത്യയിലെ ദേശീയ പാതകളുടെ സമഗ്രവികസനം ഉദ്ദേശിച്ചുകൊണ്ടാണ് 1995 ൽ ദേശീയ ഹൈവെ അതോറിറ്റിക്ക് (NHAI) കേന്ദ്രസർക്കാർ രൂപം നൽകിയത്. NHAI യുടെ നേതൃത്വത്തിൽ ഇന്ത്യയിലെ മുഴുവൻ ദേശീയ പാതകളേയും നവീകരിക്കുന്നതിനായി ദേശീയ ഹൈവേ വികസന പദ്ധതിക്ക് (NHDP) കേന്ദ്രസർക്കാർ പിന്നീട് രൂപം കൊടുത്തു. NHDP യുടെ ഭാഗമായാണ് ഇപ്പോൾ ഇന്ത്യയിൽ ദേശീയപാതകളുടേയും, കോറിഡോറുകളുടേയും, എക്‌സ്‌പ്രസ്‌വേകളുടേയും നിർമ്മാണവും പുനരുദ്ധാരണവും നടക്കുന്നത്. ഇന്ത്യയിൽ ഇപ്പോൾ നിലവിലുള്ള 66,590 കിലോമീറ്റർ ദൂരം വരുന്ന ദേശീയ പാതകളെ ഏഴുഘട്ടങ്ങളാക്കി തിരിച്ച് അന്തർദേശീയ നിലവാരത്തിൽ നവീകരിക്കാനാണ് NHDP പദ്ധതിയിലൂടെ ഉദ്ദേശിക്കുന്നത.്\n2000ത്തിൽ ആരംഭിച്ച NHDP യുടെ രണ്ടുഘട്ടങ്ങൾ പൂർത്തിയായി. ദേശീയപാത വികസനത്തിന് വലിയ തുക ആവശ്യമാണെന്നതുകൊണ്ട് ലോകബാങ്ക്, IMF തുടങ്ങിയ അന്തർദേശീയ ധനകാര്യ ഏജൻസികളിൽ നിന്നാണ് NHAI പണം സമാഹരിച്ചത്. ഒന്നും രണ്ടും ഘട്ടത്തിലെ 25 പദ്ധതികൾ ഇത്തരത്തിലാണ് NHAI നടത്തിയത്.2കി.മീ മുതൽ 80 കി.മീ വരെ വരുന്ന ഒന്നും രണ്ടും ഘട്ടങ്ങളിലെ 1,900 കി.മീ ദൂരം 25 പദ്ധതികളിലൂടെ NHAI നേരിട്ടാണ് നടപ്പാക്കിയത്. പ്രസ്‌തുത പദ്ധതികളുടെ ടോൾ പിരിവിന്റെ ഉത്തരവാദിത്വം NHAI നേരിട്ട് നിർവഹിക്കുന്നു. 2004-05 ൽ 470 കോടിരൂപ ഗവൺമെന്റിന് ടോൾ പിരിവിലൂടെ വരുമാനം ഉണ്ടാക്കാൻ കഴിഞ്ഞിട്ടുണ്ട്. മൂന്നാം ഘട്ടം മുതൽ ദേശീയ പാത വികസന പദ്ധതിയുടെ സർക്കാർനയം മാറ്റി. ത്വരിതഗതിയിലുള്ള വികസനത്തിന് പൊതു- സ്വകാര്യ പങ്കാളിത്ത (Public Private Participation - ppp) പരിപാടിയിലൂടെ വികസനം എന്നായി പുതിയ നയം. അങ്ങിനെയാണ് BOT പദ്ധതി വരുന്നത്. മൂന്നാംഘട്ടം മുതലുള്ള മുഴുവൻ പദ്ധതികളും സ്വകാര്യ പങ്കാളിത്തത്തോടെയുള്ള BOT പദ്ധതികൾ മാത്രം മതി എന്നാണ് സർക്കാർ തീരുമാനം. സ്വകാര്യ മൂലധനം ഇന്ത്യയിലെ റോഡുകളിൽ എത്തിക്കുന്നതിനായി സ്വകാര്യ പങ്കാളികൾക്ക് അത്യാകർഷകമായ ആനുകൂല്യങ്ങളാണ് നൽകുന്നത്. അഞ്ച് വർഷത്തേക്ക് അവർ ഉണ്ടാക്കുന്ന വരുമാനത്തിന് യാതൊരു നികുതിയും നൽകേണ്ടതില്ല. പിന്നിലുള്ള അഞ്ച് വർഷത്തേക്ക് 30% നികുതി ഇളവ് അനുവദിക്കും. റോഡ് നിർമ്മാണത്തിനാവശ്യമായ യന്ത്രസാമഗ്രികൾ ഡ്യൂട്ടി അടക്കാതെ ഇറക്കുമതി ചെയ്യാം. ആവശ്യമായ മുഴുവൻ സ്ഥലവും NHAI അക്വയർ ചെയ്‌ത് നൽകും. നിർമാണ കമ്പനികൾ ചെയ്യേണ്ടത് അന്തർദേശീയ നിലവാരത്തിൽ റോഡ് നിർമിച്ച് ഇരുപത് വർഷം ടോൾ പിരിച്ച് വികസനത്തെ സഹായിക്കുക എന്നതാണ്. ഇത് 30 വർഷം വരെ നീട്ടിക്കൊടുക്കാൻ NHAI ക്ക് അധികാരം ഉണ്ട്.\nഇത്തരത്തിലുള്ള വ്യവസ്ഥയിൽ 89 പദ്ധതികൾ ആണ് ഇപ്പോൾ നടപ്പാക്കുന്നത്. ഇത് ഏകദേശം 22,000 കി മീറ്റർ ദൂരം വരും ഇതിൽ 36 പദ്ധതികൾ പൂർത്തിയാക്കി ടോൾ പിരിവ് ആരംഭിച്ചു. ലോകത്ത് തന്നെ അപൂർവ്വ മാതൃകയായി മാറാൻ പോവുകയാണ് ഇന്ത്യയിലെ ദേശീയ പാത വികസനം. ദേശസാൽക്കരിച്ച റോഡുകളിൽ കയറണമെങ്കിൽ കപ്പം കൊടുക്കേണ്ട ഏകരാജ്യം, റോഡുകളും ലാഭമാക്കി മാറ്റാൻ കഴിയുന്ന അപൂർവ്വരാജ്യം എന്നീ ബഹുമതികൾ ഇതോടെ ഇന്ത്യയ്‌ക്ക് കൈവരും!\nകേരളത്തിലെ രണ്ട് പ്രധാന ദേശീയ പാതകളായ NH 47 ഉം NH 17 ഉം അടുത്ത ഏതാനും വർഷത്തിനകം സ്വകാര്യ നിയന്ത്രിത സർക്കാർ പാതകളാക്കി മാറ്റും. ഇതിന്റെ ആദ്യഘട്ടമാണ് അങ്കമാലി-മണ്ണുത്തി ദേശീയപാത വികസനം.\nടോൾ കൊടുത്താൽ മാത്രമെ റോഡിലൂടെ യാത്ര ചെയ്യാൻ കഴിയൂ എന്ന് മാത്രമല്ല, കാൽനടക്കാരന്റെ അവകാശം പോലും ഇവിടെ അപ്രസക്തമാവുകയാണ്. ജനസാന്ദ്രത കൂടിയ സംസ്ഥാനമാണ് കേരളം. ഇത്തരമൊരു പ്രദേശത്ത് റോഡ് മുറിച്ച് കടന്ന് അയൽക്കാരന്റെ വീട്ടിലേക്ക് പോകാൻ കിലോമീറ്ററുകളോളും സഞ്ചരിക്കേണ്ടിവരുന്ന അവസ്ഥ ഇനിയും വേണ്ടത്ര ചർച്ച ചെയ്യപ്പെട്ടിട്ടില്ല. നിശ്ചിത സ്ഥലങ്ങളിലുള്ള അടിപ്പാതയിലൂടെയോ മുകൾപ്പാതയിലൂടെയോ മാത്രമെ റോഡ് മുറിച്ച് കടക്കാൻ കഴിയൂ. സ്വന്തം അയൽപക്കത്തേക്ക് പോകാൻ 8 ഉം 10 ഉം കിലോമീറ്റർ സഞ്ചരിക്കേണ്ടി വരും. ഇത് നമുക്ക് എത്രത്തോളം അനുയോജ്യമായിരിക്കും എന്ന് ചിന്തിക്കണം.\nഒരു ജനാധിപത്യ രാജ്യത്ത് സർക്കാരിന്റെ നയവ്യതിയാനങ്ങൾ അറിയാനും അതിൽ അഭിപ്രായങ്ങൾ പറയാനും പൗരന് അവകാശമുണ്ട്. എന്നാൽ ഇപ്പോഴത്തെ ദേശീയപാത വികസനത്തിൽ പൗരന് മാത്രമല്ല സംസ്ഥാനം ഭരിക്കുന്നവർക്ക് പോലും വേണ്ടത്ര അറിവ് ഇല്ല.\nസംസ്ഥാനത്തെ റോഡ് വികസനം സംബന്ധിച്ച് സ്വന്തം അഭിപ്രായങ്ങൾ പറയാനും ആ അഭിപ്രായങ്ങൾക്കനുസരിച്ച് റോഡ് വികസന പദ്ധതികൾ നടപ്പാക്കാനും കഴിയുന്നില്ല എന്നതിന്റെ ഉത്തമ ഉദാഹരണമാണ് കേരളത്തിലെ ഈ BOT പദ്ധതി. മൂന്ന് നാല് വർഷം മുമ്പ് വരെ NHAI നേരിട്ട് പദ്ധതികൾ നടപ്പിലാക്കിയെങ്കിൽ ഇനി മുതൽ BOT വ്യവസ്ഥ അംഗീകരിക്കുന്ന സംസ്ഥാനങ്ങളിൽ മാത്രമെ റോഡ് വികസനം ഉണ്ടാകൂ എന്നാണ് കേന്ദ്ര സർക്കാരിന്റെ ഇപ്പോഴത്തെ നയം. ഇത് നടപ്പാക്കാൻ ഉദ്ദേശിക്കുന്നത് സ്വകാര്യവൽക്കരണത്തിലൂടെയും. ജനസാന്ദ്രതയേറിയ കേരളത്തെയും ജനസാന്ദ്രത കുറഞ്ഞതും ഭൂവിസ്‌തൃതിയേറിയതുമായ മറ്റു സംസ്ഥാനങ്ങളേയും ഒരു പോലെ കണ്ട് നയങ്ങൾ ആവിഷ്‌കരിക്കുന്നു എന്നതാണ് ഇവിടുത്തെ മറ്റൊരു പ്രശ്‌നം.\nകുറച്ച് വർഷങ്ങൾക്ക് മുമ്പ് എക്‌സ്‌പ്രസ്സ്‌വേ കേരളത്തിന് അനുയോജ്യമല്ല എന്ന് പറഞ്ഞ് കേരളത്തിലെ ജനത ഒന്നടക്കം തിരസ്‌കരിച്ചതാണ്. ഇന്ന് പുതിയ എക്‌സ്‌പ്രസ്സ്‌വേകൾക്ക് പകരം നിലനിൽക്കുന്ന പാതകളെ എക്‌സ്‌പ്രസ്സ്‌വേകൾ ആയി മാറ്റുകയാണ്. ഇതിൽ കേരളജനതയ്‌ക്കോ കേരളം ഭരിക്കുന്ന സർക്കാരിനോ അഭിപ്രായങ്ങൾ പറഞ്ഞ് തങ്ങളുടെ പ്രദേശത്തിന് അനുസൃതമായ രീതിയിൽ മാറ്റിയെടുക്കാൻ കഴിയുന്നില്ല. കേരളത്തിന്റെ ഭൂപ്രകൃതിയും ജനവാസ സ്വഭാവവും കണക്കിലെടുത്തുകൊണ്ട് മാത്രമേ കേരളത്തിന്റെ ഗതാഗതവികസന നയം ഉണ്ടാക്കിയെടുക്കാൻ കഴിയൂ. അത്തരമൊരു ഗതാഗതനയം ഇപ്പോൾ കേരളത്തിൽ ഇല്ല. കേരളത്തിന് അനുയോജ്യമായ ഒരു ഗതാഗതനയം രൂപപ്പെടുത്തുക എന്നതാണ് അടിയന്തിരമായി ചെയ്യേണ്ടത്. അത്തരത്തിൽ ചർച്ചചെയ്‌ത് രൂപപ്പെടുത്തിയെടുക്കുന്ന നയത്തിന്റെ പശ്ചാത്തലത്തിൽ മാത്രമേ ഏതൊരു ഗതാഗത വികസന പരിപാടിയുടേയും ഗുണദോഷങ്ങൾ പരിശോധിക്കാൻ കഴിയൂ.\nനിർദ്ദിഷ്‌ട bot റോഡ് നിർമ്മാണത്തിന്റെയും, തുടർപ്രവർത്തനങ്ങളുടെയും വിശദാംശങ്ങൾ പരിശോധിക്കുന്നതിനുള്ള ശ്രമം പരിഷത്ത് നടത്തിയിരുന്നു. അതിലൂടെയുള്ള ചില നിഗമനങ്ങളാണ് ഇനി പ്രതിപാദിക്കുന്നത്.\nമണ്ണുത്തി-അങ്കമാലി NH 47 ന്റെ BOT വികസനം\nചാലക്കുടിയിലെ മിക്ക സർക്കാർ ഓഫീസുകളും ദേശീയ പാതയുടെ പടിഞ്ഞാറുഭാഗത്താണ്. പ്രധാന കടകമ്പോളങ്ങളും ജനവാസ കേന്ദ്രങ്ങളും കിഴക്കുഭാഗത്തും. പ്രാദേശിക റോഡുകളുടെ കിടപ്പനുസരിച്ച് അവിടവിടെയായി ദേശീയപാത മുറിച്ചുള്ള വഴികളുണ്ട്. പക്ഷേ ഇപ്പോൾ നടക്കുന്ന ദേശീയപാതാവികസനം പൂർത്തിയായി കഴിഞ്ഞാൽ ദേശീയപാത മുറിച്ചുകടക്കേണ്ടവരെല്ലാം സൗത്ത് ജംഗ്‌ഷനിൽ എത്തിയേ പറ്റൂ. അവിടെ നീണ്ട ഒരു മേൽപാലത്തിലൂടെയാണ് NH 47 പോകുന്നത്. അതിനടിയിലൂടെ കുറുകെയുള്ള പാതകൾ വേണ്ടുവോളം ഉണ്ടാകും. എന്നാൽ ഇപ്പോഴത്തെ മുനിസിപ്പൽ ഓഫീസ് ജംഗ്‌ഷനിലോ അതിലും വടക്കുനിന്നോ ഉള്ളവർക്ക് കിഴക്കേ ഭാഗത്തുനിന്ന് പടിഞ്ഞാറുള്ള സർക്കാർ ഓഫീസുകളിലേക്കു പോകണമെങ്കിൽ അവർ ടൗണിന്റെ തെക്കേ അറ്റത്തുള്ള മേൽപാലത്തിലെത്തിയേ മതിയാകൂ. ഒരോ ദിവസവും ആയിരക്കണക്കിനു വാഹനങ്ങളാണ് ഇത്തരത്തിൽ കിലോമീറ്ററുകൾ നീണ്ട അധികയാത്ര ചെയ്യേണ്ടി വരിക. അതിന്റെ ഇന്ധന നഷ്‌ടവും സമയനഷ്‌ടവും യാത്രാ ദുരിതവുമാണ് ദേശീയപാതയുടെ BOT വികസനത്തിന് ചാലക്കുടിക്കാർ നൽകേണ്ട വില.\nഇതു ചാലക്കുടിയുടെ മാത്രം അവസ്ഥയല്ല. അങ്കമാലി മുതൽ മണ്ണുത്തിവരെയുളള NH 47 വീതി കൂട്ടുന്നതിന്റെ ഭാഗമായി അവയെ നിയന്ത്രിത പ്രവേശനമുള്ള അതിവേഗ പാതയാക്കി മാറ്റുന്നതോടെ കൊരട്ടി, കൊടകര, പുതുക്കാട് തുടങ്ങി ഇടയ്‌ക്കുള്ള ജനവാസകേന്ദ്രങ്ങളിലെല്ലാം ഇത്തരം പ്രശ്‌നങ്ങൾ അനുഭവപ്പെടും. ക്രമേണ എല്ലാ ദേശീയപാത വികസന പദ്ധതികളും BOT വ്യവസ്ഥയിലാകുന്നതോടെ ദേശീയപാതകൾ കടന്നു പോകുന്ന എല്ലായിടത്തും ഈ അവസ്ഥ ആവർത്തിക്കും. ദേശീയപാതകൾ ദീർഘദൂര യാത്രക്കാർക്കായി സംവരണം ചെയ്യപ്പെടുകയും അവ പ്രാദേശിക യാത്രക്കാർക്ക് അന്യമാകുകയും ചെയ്യും.\nദീർഘദൂരയാത്രക്കാർക്ക് തീർച്ചയായും ഇതു സൗകര്യപ്രദമാണ്. 70-80 കി.മീ. സ്‌പീഡിൽ അവർക്കു തടസ്സമില്ലാതെ വണ്ടിയോടിക്കാം. സ്‌പീഡുകുറഞ്ഞ പ്രാദേശിക യാത്രാവാഹനങ്ങളുടെ ശല്യമുണ്ടാവില്ല. ഇടക്കിടെയുള്ള സൈഡു റോഡുകളിൽ നിന്ന് ഓർക്കാപ്പുറത്ത് മറ്റു വാഹനങ്ങൾ മെയിൻ റോഡിലേക്കു പൊടുന്നനെ കയറി വരുമെന്നുള്ള ഭീതി വേണ്ട. ഇടറോഡുകൾക്കു മുറിച്ചു കടക്കാനായി തിരക്കുള്ള കവലകളും റെഡ് ലൈറ്റുകളും ഉണ്ടാവില്ല. സാമാന്യം കനത്ത ടോൾ പിരിവ് ഉണ്ടാകും എന്ന വ്യവസ്ഥ തീർച്ചയായും ഉണ്ടാകും. പക്ഷേ ഒരേ സ്‌പീഡിൽ തടസ്സങ്ങളില്ലാതെ തുടർച്ചയായി വണ്ടിയോടിക്കാൻ കഴിയുന്നു എന്നതിനാൽ ഉണ്ടാകുന്ന ഇന്ധനലാഭം നോക്കുമ്പോൾ ടോൾപിരിവ് അംഗീകരിക്കാവുന്നതേയുള്ളൂ. സമയലാഭം ബോണസ്സായി കണക്കാക്കാം.\nഇതു തന്നെയായിരുന്നല്ലോ എക്‌സ്‌പ്രസ്സ് വേയുടെ മേന്മയായി പറഞ്ഞിരുന്നതും. ജനങ്ങളുടെ ശക്തമായ എതിർപ്പുമൂലം അതു കേരളത്തിൽ പറ്റില്ലാ എന്നു വന്നപ്പോൾ അതേ പദ്ധതി മറ്റൊരു രൂപത്തിൽ നടപ്പിലാക്കുകകയാണോ ഇപ്പോൾ ചെയ്യുന്നത്?\n===എക്‌സ്‌പ്രസ്സ് വേയും നിയന്ത്രിത പ്രവേശന BOT ദേശീയപാത വികസനവും===\nകഴിഞ്ഞ സർക്കാരിന്റെ കാലത്തു നടപ്പിലാക്കാൻ ശ്രമിച്ച എക്‌സ്‌പ്രസ്സ് വേ പദ്ധതിയുടെ മുഖമുദ്രകൾ ഇവയായിരുന്നു.\n1. സ്വകാര്യ മേഖലയുമായുള്ള സംയുക്ത സംരംഭം\n2. തികച്ചും പുതിയ അലൈൻമെന്റ്. വമ്പിച്ച തോതിൽ ഭൂമി ഏറ്റെടുക്കൽ - വലിയ തോതിൽ നെൽപാടങ്ങളുടെ നടുവിലൂടെ. വമ്പിച്ച തോതിൽ കുന്നിടിക്കലും പാടം നികത്തലും. കനത്ത പാരിസ്ഥിതിക ആഘാതം.\n3. പ്രവേശന കവാടങ്ങളോടനുബന്ധിച്ച് വാണിജ്യ സമുച്ചയങ്ങൾ, റിയൽ എസ്റ്റേറ്റ് വികസനം, ഭൂമാഫിയകളുടെ രംഗപ്രവേശം\n4. നിലവിലുള്ള ആവാസ വ്യവസ്ഥകളെയും ഗതാഗത സംവിധാനത്തെയും വലിയ അളവിൽ കീറിമുറിക്കൽ\n5. ഉന്നതരുടെ യാത്രയ്‌ക്കായി എക്‌സ്‌പ്രസ് വേ വരുന്നതോടെ ദേശീയപാതയുടെ വികസനം മുരടിക്കും.\n6. ഭൂമി ഏറ്റെടുത്തു കൊടുക്കാനുള്ള ചുമതല സർക്കാരിന്. ഭൂവികസനം, വാണിജ്യവികസനം, റോഡു നിർമ്മാണം, റോഡു മെയിന്റനൻസ്, ടോൾ പിരിവ് എന്നിവ സംയുക്ത കമ്പനി ചെയ്യും.\n7. അടിസ്ഥാന സൗകര്യവികസനം (റോഡ്) ലാഭമുണ്ടാക്കാനുള്ള ഒരു സ്വകാര്യ സംരംഭമാക്കി മാറ്റുന്നു.\n8. സ്വകാര്യ മേഖലയുടെ കാര്യക്ഷമത റോഡുനിർമ്മാണത്തിലും മെയിന്റനൻസിലും ലഭ്യമാകുന്നു.\nഇതിനു ബദലായിട്ടാണ് ദേശീയപാത (NH47, NH17) വീതി കൂട്ടി നാലുവരിയാക്കുന്നതിനായിരിക്കണം മുൻഗണന എന്ന് കേരള ശാസ്‌ത്രസാഹിത്യ പരിഷത്ത് നിർദ്ദേശിച്ചിരുന്നത്. വലിയ ഒച്ചപ്പാടൊന്നും കൂടാതെ നടപ്പാക്കിയ അങ്കമാലി-ചേർത്തല നാലുവരിപ്പാത ആയിരുന്നു നമ്മുടെ മാതൃക. എന്തൊക്കെയായിരുന്നു അതിന്റെ സവിശേഷതകൾ?\n1. നിലവിലുള്ള ഹൈവേ വളവു നിവർത്തി വീതികൂട്ടി നാലുവരി ആക്കുക\n2. അതിനായി റോഡിലിരുവശവും വേണ്ടതായ സ്ഥലം മതിയായ നഷ്‌ടപരിഹാരം നൽകി സർക്കാർ ഏറ്റെടുക്കുക.\n3. ജനവാസകേന്ദ്രങ്ങൾക്ക് ബൈപ്പാസുകൾ നിർമ്മിക്കുക\n4. ഇതിനൊക്കെ വേണ്ടതായ സാമ്പത്തികം സർക്കാരിന്റെ ബജറ്റിലൂടെ കണ്ടെത്തുക. പ്രധാന പാലങ്ങളിൽ ടോൾ പിരിവും ആകാം.\nഈ മാതൃക പൊതുവെ സ്വീകാര്യമായാണ് അനുഭവപ്പെട്ടത്. ചില പോരായ്‌മകൾ ചൂണ്ടിക്കാണിക്കാം.\nപണികൾ വളരെ കുറഞ്ഞ വേഗതയിൽ ഇഴഞ്ഞു നീങ്ങുന്നു. ദശകങ്ങളായിട്ടും പൂർത്തിയാകുന്നില്ല. പ്രധാനപ്പെട്ട പല കവലകളിലും ആവശ്യം വേണ്ടതായ മേൽപാലങ്ങൾ ഇനിയും ആയില്ല. പല ബൈപ്പാസുകളും തുടങ്ങിയിട്ടുപോലുമില്ല. പലതും പാതിവഴിയിലാണ്. (ഉദാ: ആലപ്പുഴ, കൊല്ലം,....)\nഅങ്കമാലി ചേർത്തല നാലുവരിപ്പാതയെയും നിർദ്ദിഷ്‌ട എക്‌സ്‌പ്രസ്സ്‌വേയെയും താരതമ്യപ്പെടുത്തിയാൽ ചില കാര്യങ്ങൾ വ്യക്തമാകും. തീർച്ചയായും നമ്മുടെ നാലുവരിപ്പാത എക്‌സ്‌പ്രസ്സ്‌വേയ്‌ക്കു ബദലല്ല. എക്‌സ്‌പ്രസ്സ്‌വേയിൽ കൂടി തടസ്സങ്ങളൊന്നുമില്ലാതെ 100-120 കി.മീ. സ്‌പീഡിൽ പോകാമെന്നുള്ളപ്പോൾ നാലുവരി ദേശീയപാതയിലൂടെ 70 കി.മീ സ്‌പീഡിലപ്പുറം പോകുന്നത് സുരക്ഷിതമല്ല. അനുകൂല സാഹചര്യങ്ങളിൽ 80 ആകാം. ജനവാസ കേന്ദ്രങ്ങളിലുള്ള തിരക്കും പ്രാദേശിക വാഹനങ്ങളുടെ ഇടിച്ചു കയറലും അപകടങ്ങളുണ്ടാക്കുന്നുണ്ട്.\nമേൽപറഞ്ഞ പരിമിതികൾ മറികടക്കാൻ തീർച്ചയായും കഴിയും.\n1. പ്രധാന കവലകളിലൂടെ റെയിൽവേ ചെയ്യുന്നതുപോലെ മേൽപാലങ്ങൾ പണിയുക.\n2. ഇടറോഡുകളിൽ നിന്നു നേരിട്ടു പ്രവേശനം അനുവദിക്കുന്നതിനു പകരം പാർശ്വറോഡുകളിലൂടെ ഓടിവന്ന് ക്രമേണ മെയിൻ റോഡിൽ പ്രവേശിക്കാവുന്ന വിധത്തിൽ ശാസ്‌ത്രീയ ക്രമീകരണം ഏർപ്പെടുത്തുക.\n3. നഗരങ്ങൾക്കുള്ള ബൈപ്പാസ്സുകളുടെ നിർമ്മാണം ത്വരിതപ്പെടുത്തുക\n4. ആധുനിക യന്ത്രസാമഗ്രികളും സങ്കേതങ്ങളും ഉപയോഗിച്ച് ത്വരിത ഗതിയിൽ പണി പൂർത്തിയാക്കുന്നതിനായി റോഡുപണി സ്വകാര്യ ഏജൻസികളെ ഏൽപിക്കാവുന്നതാണ്. ഇപ്പോഴും റോഡ്-പാലം പണികൾ ടെൻഡർ വിളിച്ച് സ്വകാര്യ ഏജൻസികളെ തന്നെയാണല്ലോ ഏൽപ്പിക്കുന്നത്. പക്ഷേ കരാറുകാരുടെ തെരഞ്ഞെടുപ്പ് വ്യവസ്ഥകൾ നിർണയിക്കുന്നതിൽ സുതാര്യത ഉറപ്പുവരുത്തിയില്ലെങ്കിൽ അഴിമതി ഉണ്ടായേക്കാം.\nമേൽ സൂചിപ്പിച്ച തരത്തിൽ മെച്ചപ്പെടുത്തിയ ദേശീയപാത വികസനമാണ് നാം ആഗ്രഹിച്ചതും ആവശ്യപ്പെട്ടതും പ്രതീക്ഷിച്ചതും. പക്ഷേ ഇപ്പോൾ നടപ്പാക്കുന്ന ദേശീയപാതാവികസനം ഇത്തരത്തിലുള്ളതല്ല.\nBOT യുടെ രംഗപ്രവേശം\nസ്വകാര്യവത്‌ക്കരണത്തിന്റെ ഒരു പ്രചാരണ രൂപമാണ് പണിഞ്ഞു പ്രവർത്തിപ്പിച്ചു കൈമാറുക അഥവ BOT. ഇതിനിടെ എടുത്തുപറയാത്ത ഒരു ഘടകം കൂടിയുണ്ട്. ലാഭമുണ്ടാക്കൽ. നമ്മുടേതുപോലുള്ള ഒരു മിശ്ര സമ്പദ്‌വ്യവസ്ഥ പിൻതുടരുന്നത് മുതലാളിത്ത യുക്തിയാകയാൽ ലാഭമുണ്ടാക്കുക എന്നത് ഒരു ചീത്ത കാര്യമൊന്നുമല്ല. പക്ഷേ മനുഷ്യ ജീവിതത്തിന് അത്യാവശ്യമായ ആരോഗ്യ സേവനം, വിദ്യാഭ്യാസം മുതലായ മേഖലകൾ ലാഭാധിഷ്‌ഠിതമായാണോ സംവിധാനം ചെയ്യേണ്ടത് എന്നത് ഒരു അടിസ്ഥാനപ്രശ്‌നമാണ്. റോഡ്, റെയിൽ തുടങ്ങിയ പാശ്ചാത്തല സംവിധാനങ്ങളും ഇക്കാലമത്രയും പൊതു ഉടമസ്ഥതയിൽ തന്നെയായിരുന്നു വികസിച്ചുവന്നത്. അതിനു കുറ്റങ്ങളും കുറവുകളും പറയാനാവുമെങ്കിലും അവ സ്വകാര്യവത്‌ക്കരിച്ചാലേ ശരിയാവൂ എന്ന് തെളിയിക്കുന്ന ഒരു അവസ്ഥയും ഇന്നില്ല. പൊതുമേഖലയിൽ തന്നെ അവ നന്നായി നടക്കുന്നത് നമുക്ക് പല രാജ്യങ്ങളിലും കാണാം. പല മുതലാളിത്ത രാജ്യങ്ങളിൽ പോലും അതാണവസ്ഥ. ഈ സാഹചര്യത്തിൽ അവ കൂടി സ്വകാര്യവത്‌ക്കരിക്കുക എന്നത് പ്രായോഗികതയുടെ സമ്മർദ്ദം മൂലമുണ്ടാകുന്ന ഒരു തീരുമാനമല്ല. പ്രത്യയശാസ്‌ത്രപരമായ ഒരു കടുംപിടുത്തമാണെന്നേ കരുതാനാവൂ.\nസമ്പൂർണ്ണ സ്വകാര്യവത്‌കരണത്തിലേക്കുള്ള ഒരു ചുവടുവെയ്‌പ്പ് ആണ് BOT. ഇവിടെ റോഡുനിർമാണത്തിനുള്ള സ്ഥലം സർക്കാർ ഏറ്റെടുത്ത് സ്വകാര്യ കമ്പനിക്കു കൈമാറുന്നു. അവിടെ പണിയേണ്ടുന്ന റോഡിന്റെ സമഗ്രമായ രൂപകല്‌പന ഒന്നുകിൽ സർക്കാർ വകുപ്പ് നേരിട്ട് ചെയ്യുന്നു, അല്ലെങ്കിൽ അതും കൂടി ``ഔട്‌സോഴ്‌സ് ചെയ്യാം. നിർദ്ദിഷ്‌ട രൂപരേഖ അനുസരിച്ചുള്ള റോഡും അനുബന്ധ സംവിധാനങ്ങളും പണിതു പ്രവർത്തിപ്പിക്കുവാനുള്ള ടെൻഡർ സുതാര്യമായ നടപടിക്രമങ്ങളിലൂടെ ക്ഷണിക്കുന്നു. റോഡുപണിക്കു വേണ്ടുന്ന ഭീമമായ മുതൽമുടക്ക് ടോൾ പിരിവിലൂടെ മാത്രം ലാഭം സഹിതം തിരിച്ചു പിടിക്കാൻ എല്ലായ്‌പ്പോഴും സാധ്യമായേക്കില്ല എന്നതുകൊണ്ട്, നിർദ്ദിഷ്‌ട നിരക്കിൽ ടോൾ പിരിക്കുന്നതിനു പുറമേ സർക്കാർ മറ്റൊരു തുകകൂടി കമ്പനിക്കു നൽകേണ്ടിവരും. ഈ തുകയുടെ അടിസ്ഥാനത്തിലായിരിക്കും ടെൻഡർ ഉറപ്പിക്കുക. വളരെ കനത്ത ഗതാഗതമുള്ള റൂട്ടുകളിൽ ഒരു പക്ഷേ ഈ തുക `നെഗറ്റീവ്' ആയേക്കാം. അതായത് ടോൾ പിരിവ് ഏറെ ലാഭകരമായതുകൊണ്ട്, കമ്പനി ഒരു നിശ്ചിത കാലത്തിനു ശേഷം സർക്കാരിലേക്കു പണം അടയ്‌ക്കാനും തയ്യാറായേക്കാം. ഏതായാലും തികച്ചും സുതാര്യവും പൊതു താല്‌പര്യം മുൻനിർത്തിയും ഉള്ള നടപടിക്രമങ്ങളിലൂടെ ആയിരിക്കും ഇതു നടക്കുക എന്നു നമുക്കു വാദത്തിനു വേണ്ടി സമ്മതിക്കാം. (ഇത് എല്ലായ്‌പ്പോഴും അങ്ങനെയല്ല എന്നതിന്റെ തെളിവാണല്ലോ കോടിക്കണക്കിനു രൂപയുടെ അഴിമതി നടത്തിയതിന്റെ പേരിൽ നിർദ്ദിഷ്‌ട NH47 വികസനത്തിന്റെ ചുമതലയുള്ള എക്‌സിക്യൂട്ടീവ് എഞ്ചിനീയറെ ഈയിടെ അറസ്റ്റു ചെയ്‌തത്.)\nനിശ്ചിത കാലാവധി (ഇത് സാധാരണ ഗതിയിൽ 25-30 കൊല്ലമായിരിക്കും) കഴിഞ്ഞാൽ റോഡും അനുബന്ധ സംവിധാനങ്ങളും സർക്കാരിനു മടക്കിക്കൊടുക്കണം. പരസ്‌പര സമ്മതത്തോടെ കരാർ പുതുക്കുകയുമാകാം. രണ്ടാമത്തേതിനാണ് കൂടുതൽ സാധ്യത. അങ്ങനെ അത് ശാശ്വത സ്വകാര്യവത്‌ക്കരണത്തിലേയ്‌ക്കു നയിക്കും\nഏതായാലും, സർക്കാർ വകുപ്പുതന്നെ ടെൻഡർ വിളിച്ച് റോഡുപണി മാത്രം സ്വകാര്യ ഏജൻസിയെ ഏൽപിച്ച്, പിന്നീട് ടോൾപിരിവ് സർക്കാരിലേക്ക് തന്നെ മുതൽ കൂട്ടുന്നതിൽ നിന്നും ഈ പുതിയ രീതിയിലുള്ള മേന്മ എന്താണ്? രണ്ടായാലും ആധുനിക സാങ്കേതിക വിദ്യയുടേയും യന്ത്രങ്ങളുടേയും പ്രയോഗവും മെച്ചവും ലഭ്യമാക്കാം. റോഡുപണിയിൽ വമ്പിച്ച അനുഭവ സമ്പത്തുള്ള സ്വകാര്യ കമ്പനികളുടെ കാര്യക്ഷമതയുടെ ഗുണവും കിട്ടും. L & T യും ഗാമൺ ഇന്ത്യയും പുഞ്ച് ലോയ്‌ഡും മറ്റും പ്രശസ്‌ത എഞ്ചിനീയറിങ് കമ്പനികളാണ്. അവർക്ക് റോഡ്-പാലം പണികൾ ടെൻഡർ എടുത്തു നിർവ്വഹിക്കുന്നതിൽ സന്തോഷമേയുണ്ടാകൂ. അതേ സമയം അവർ ഫൈനാൻസിങ് കമ്പനികളല്ല താനും. BOT വ്യവസ്ഥയിൽ പണി ഏറ്റെടുക്കണമെങ്കിൽ അവർ മറ്റു ഫൈനാൻസിങ് കമ്പനികളെ ആശ്രയിച്ചേ മതിയാകൂ. അപ്പോൾ റോഡുപണി എന്ന എഞ്ചിനീയറിങ് വർക്കിലെ ലാഭത്തിനു പുറമേ ഈ പണി ഫൈനാൻസ് ചെയ്യുന്ന മൂലധന കമ്പനികളുടെ ലാഭം കൂടി ഈ പദ്ധതിയിലൂടെ ഉണ്ടാക്കേണ്ടിയിരിക്കുന്നു. സർക്കാർ തന്നെ നേരിട്ട് കോൺട്രാക്‌ടർമാരിലൂടെ റോഡു പണി നടത്തിക്കുകയാണെങ്കിൽ അതിനുള്ള മുതൽ മുടക്ക് സർക്കാർ തന്നെ ചെയ്യേണ്ടിവരും. സർക്കാരിനത് നികുതി വരുമാനത്തിൽ നിന്നും കണ്ടെത്താം. അല്ലെങ്കിൽ റോഡു വികസനത്തിനു പ്രത്യേകം സെസ്സു ചുമത്താം. പെട്രോൾ വിലയിലെ വമ്പൻ നികുതി പിരിവിലൂടെ ഇപ്പോൾതന്നെ സർക്കാരതു ചെയ്യുന്നുണ്ട്. ഇനി അതു പോരെന്നാണെങ്കിൽ, വലിയ പാലങ്ങളിലോ ബൈപ്പാസ്സുകളിലോ ടോൾ പിരിക്കുകയും ആകാം. പശ്ചാത്തല സൗകര്യ വികസനത്തിനായി WB, ADB മുതലായ സ്രോതസ്സുകളിൽ നിന്ന് കടവും എടുക്കാറുണ്ട്. പൊതുവെ പറഞ്ഞാൽ ഇത്തരം വായ്‌പകളുടെ തിരിച്ചടവുകാലാവധി വളരെ നീണ്ടതും പലിശ നിരക്ക് വളരെ കുറഞ്ഞതും ആകയാൽ സർക്കാർ നേരിടുന്ന മൂലധനച്ചെലവ് താരതമ്യേന കുറവായിരിക്കും. രാജ്യത്തിന്റെ സാമ്പത്തിക വികസനത്തിനായി സർക്കാർ നടത്തുന്ന മൂലധന ചെലവിൽനിന്ന് ലാഭം ഉണ്ടാക്കാൻ സർക്കാർ കാംക്ഷിക്കുകയില്ല. ആരംഭച്ചെലവും നടത്തിപ്പുചെലവും മാത്രം കണ്ടെത്തിയാൽ മതി, പക്ഷെ മുതൽ മുടക്കു കൂടി സ്വകാര്യവത്‌കരിക്കുമ്പോൾ അവരുടെ ലക്ഷ്യം പരമാവധി ലാഭമുണ്ടാക്കുക എന്നതാവുമല്ലോ. ഈ അധികലാഭം എവിടെനിന്നാണു വരിക? സ്വകാര്യ കമ്പനിയുടെ കാര്യക്ഷമതയിലൂടെ ചെലവു കുറയ്‌ക്കാം എന്ന വാദമുണ്ട്, പക്ഷേ ആ ലാഭം റോഡുപണി മാത്രം ടെൻഡർ വിളിച്ചു കൊടുക്കുമ്പോഴും ഉണ്ടാകും. ലാഭം മാത്രമല്ല, പദ്ധതിക്കു വേണ്ടി മുടക്കുന്ന മൂലധനത്തിലെ ലാഭം കൂടി BOT കമ്പനിക്കു കിട്ടിയേ മതിയാവൂ. ഈ അധികചെലവ് സർക്കാർ (അതായത് പൊതുജനം) വഹിക്കേണ്ടിവരുന്നു എന്നതാണ് വ്യത്യാസം. ഇത് അനിഷേധ്യമായ വസ്‌തുതയാണ്.\nപിന്നെന്താണ് BOT തന്നെ വേണം എന്ന് കേന്ദ്രസർക്കാർ ശഠിക്കാൻ കാരണം? ദേശീയപാത വികസനത്തിന്റെ ആദ്യഘട്ടത്തിൽ ഈ ശാഠ്യം ഉണ്ടായിരുന്നില്ല. അതുകൊണ്ടാണ് അങ്കമാലി-ചേർത്തല നാലുവരിപ്പാത കേന്ദ്രസർക്കാരിന്റെ ദേശീയപാത വികസന വിഭാഗം നേരിട്ടു ചെയ്‌തത്. (നേരിട്ട് എന്നുപറഞ്ഞാൽ, അതും ടെൻഡർ വിളിച്ച് കോൺട്രാക്‌ടർമാരെക്കൊണ്ടു തന്നെയാണു ചെയ്യിച്ചത്). പക്ഷേ ഉദാരവത്‌ക്കരണത്തിന്റയും സ്വകാര്യവത്‌ക്കരണത്തിന്റെയും ഈ പുതിയ കാലത്ത് കേന്ദ്രസർക്കാർ നയം മാറ്റിയിരിക്കുന്നു. ഇനിയുള്ള ദേശീയപാതാ വികസനം BOT യിലൂടെ മാത്രം എന്നതാണവരുടെ കടുംപിടുത്തം. കേരളത്തിന് അത് അംഗീകരിക്കയേ നിവൃത്തിയുള്ളൂ. അല്ലെങ്കിൽ നമ്മുടെ NH ഇങ്ങനെ കിടക്കട്ടെ എന്നു വിചാരിക്കണം. അത് ഒരു സർക്കാരിനും എടുക്കാവുന്ന നിലപാടല്ലല്ലോ. കുറേ തർക്കിച്ചു നോക്കി. അപ്പോഴാണ് സാധാരണ മെയിന്റനൻസ് പോലും നടക്കാതെ നമ്മുടെ ദേശീയപാതകൾ കുണ്ടും കുഴിയുമായി കിടന്നത്. വമ്പിച്ച ജനരോഷമാണല്ലോ അതിനെതിരെ ഉയർന്നത്. ഗത്യന്തരമില്ലാതെ കേരള സർക്കാരിന് കേന്ദ്ര വ്യവസ്ഥകൾ അംഗീകരിക്കേണ്ടിവന്നു. സംസ്ഥാന സർക്കാരിന്റെ പച്ചക്കൊടി കിട്ടിയതോടെ എത്ര വേഗത്തിലാണ് മണ്ണുത്തി-അങ്കമാലി സെക്‌ടറിൽ പണികൾ നടക്കുന്നത് എന്നു നോക്കൂ. ആധുനിക യന്ത്രങ്ങൾ, രാപകൽ പണി, അസൂയാവഹമായ കോർഡിനേഷൻ. ഇതൊക്കെ BOT യുടെ മേന്മയാണെന്നാണു ഭാവം. പാവം നാട്ടുകാരും അങ്ങനെ തന്നെ കരുതും. പക്ഷേ ഈ കാര്യക്ഷമതയൊക്കെ റോഡുപണി ടെൻഡർ ഏറ്റെടുത്തു നടത്തിയാലും ഉണ്ടാകും. സമയത്തു സ്ഥലം ഏറ്റെടുത്തു കൊടുക്കണം, കാലതാമസം കൂടാതെ ഇൻസ്‌പെക്‌ഷൻ നടത്തി ബില്ലുപാസ്സാക്കി പണം കൊടുക്കാനും കഴിയണം എന്നുമാത്രം. അതൊരു ഭാഗം. മറ്റേ ഭാഗമാണ് ആദ്യമേ സൂചിപ്പിച്ചതുപോലെ `നിയന്ത്രിത പ്രവേശനം' (Restricted Access) ആക്കി മാറ്റുന്നതിലൂടെ നാട്ടുകാർക്കുണ്ടാകുന്ന ബുദ്ധിമുട്ടുകൾ. അവരെ സംബന്ധിച്ചിടത്തോളം, ഒരു പക്ഷേ BOT യുടെ സൈദ്ധാന്തിക നൂലാമാലകളെയും വിശാലമായ അർത്ഥത്തിൽ നാടിനുണ്ടാകുന്ന നഷ്‌ടത്തെയുംകാൾ (ആ നഷ്‌ടമൊക്കെ ചാലക്കുടിക്കാർക്കു മാത്രമല്ലല്ലോ, ഇന്ത്യ മഹാരാജ്യത്തിനെ മൊത്തം ബാധിക്കുന്ന കാര്യമാണല്ലോ!) പ്രധാനം സ്വന്തം മെയിൻ റോഡ് തങ്ങൾക്കന്യമാകുന്ന അനുഭവമായിരിക്കും. പണ്ടു നടന്ന വഴിക്കു പകരം കിലോമീറ്ററുകൾ താണ്ടി ചുറ്റിപ്പോകേണ്ടുന്ന അവസ്ഥ. ബസ്സുയാത്രയിൽപോലും ടോളു കാരണം, ചാർജ് കൂടുന്ന അവസ്ഥ; പല മടങ്ങാക്കുന്ന അവസ്ഥ. എക്‌സ്‌പ്രസ്സ് വേയുടെ മിക്ക ദോഷങ്ങളും ഇതിനുമുണ്ടാകും. നെൽപാടങ്ങൾ വ്യാപകമായി നികത്തേണ്ടിവരില്ല, മിക്കവാറും നിലവിലുള്ള പാതയുടെ വീതി കൂട്ടലേ ഉണ്ടാവൂ എന്ന മെച്ചം ഉണ്ടെന്നു മാത്രം. സ്വാഭാവികമായും നാട്ടുകാരുടെ രോഷം തിരിയുക ``നാടു ഭരിക്കുന്ന സംസ്ഥാന സർക്കാരിനെതിരെയായിരിക്കും. ആ പ്രതിഷേധത്തിന്റെ കുന്തമുന പോലും ഇതിലെ യഥാർത്ഥ വില്ലനായ കേന്ദ്രസർക്കാരിനും അവരുടെ സ്വകാര്യവത്‌കരണ നയത്തിനുമെതിരെ തിരിച്ചു വിടാനും, അതിലൂടെ ആഗോളവൽക്കരണ വിരുദ്ധ സമരങ്ങളെ ശക്തിപ്പെടുത്താനും പോലും സംസ്ഥാന സർക്കാരുകൾക്ക് കഴിയുന്നില്ല. ബോംബെ-പൂനാ റൂട്ടിൽ ഒരു ദേശീയ പാത ഉണ്ടായിരുന്നു. അതിനു പുറമെ ഒരു എക്‌സ്‌പ്രസ് വേ കൂടി വന്നു. അതിലെ ദുർവഹമായ ടോൾ കൊടുത്ത് അതുപയോഗിക്കാൻ സ്വകാര്യ ബസ്സുടമകളും ട്രക്കുകളും മടിച്ചപ്പോൾ സർക്കാർ NH4നെ കൂടി BOT വത്‌കരിച്ചു. അതിനെയും നാലുവരിപ്പാതയാക്കി ടോൾ പിരിവു തുടങ്ങി. പക്ഷെ അതോടെ NH4അങ്ങോട്ടും ഇങ്ങോട്ടും യഥേഷ്‌ടം മുറിച്ചു കടന്ന് തങ്ങളുടെ ദൈനംദിന ജീവിത വ്യാപാരങ്ങൾ നിർവ്വഹിച്ചിരുന്ന സമീപസ്ഥ ഗ്രാമവാസികൾ തടഞ്ഞു. അവർ പ്രക്ഷോഭം നടത്തി. വഴി മുടക്കി. അവരുടെ പ്രതിഷേധം ഏറ്റുവാങ്ങേണ്ടി വന്നത് ഡൽഹിയിലിരിക്കുന്ന ബാബുമാരല്ല, അവർ നേരിട്ടിടപെടുന്ന സംസ്ഥാന ഭരണാധികാരികളായിരുന്നു. മഹാരാഷ്‌ട്രയിലായതിനാൽ പ്രക്ഷോഭം അടിച്ചൊതുക്കി. അതു തന്നെ കേരളത്തിലും ചെയ്യാമോ? അതിന്റെ രാഷ്‌ട്രീയ വില കൊടുക്കേണ്ടി വരുന്നത് ആരായിരിക്കും?\nചാലക്കുടിയിലെ ജനങ്ങളും പ്രതിഷേധിച്ചു. റോഡ് ഉപരോധിച്ചു. സംസ്ഥാന സർക്കാറിന് ഇടപെടേണ്ടി വന്നു. ഒടുവിൽ ഒരു കോംപ്രമൈസ് ആയി മുനിസിപ്പൽ ഓഫീസു കവലയോടടുത്ത് NH ന്റെമേൽപ്പാലം തുടങ്ങുന്ന സ്ഥലത്ത് റോഡ് അൽപ്പം ഉയർത്തി, കുറുകേയുള്ള ഗതാഗതത്തിനു വേണ്ടി ഒരു അടിപ്പാത നിർമ്മിക്കുക, അതിന് 25 കോടി രൂപ അധികം ചെലവാക്കേണ്ടി വരുമെന്നാണ് ദേശീയപാത അധികൃതർ (NHAI) പറയുന്നത്. പക്ഷേ അതും ഇപ്പോൾ നടപ്പിലാക്കാൻ കഴിയാത്ത അവസ്ഥയിലാണ്.\nBOT യുടെ മറ്റു പ്രശ്‌നങ്ങൾ മാറ്റിവെച്ചാലും, ഇതുപോലെ തദ്ദേശവാസികൾക്കനുഭവിക്കേണ്ട ബുദ്ധിമുട്ടുകൾ ലഘൂകരിക്കാമായിരുന്നില്ലേ? അതിനായി വേണ്ട സമയത്ത് ഇടപെടുക എന്നത് സംസ്ഥാന ദേശിയ പാതവിഭാഗം എഞ്ചിനീയർമാരുടേയും ജനപ്രതിനിധികളുടെയും ചുമതല അല്ലേ? ഇക്കാര്യത്തിൽ കുറ്റകരമായ അനാസ്ഥ ആണ് സംസ്ഥാന ദേശീയപാതാവിഭാഗം കാണിച്ചത് എന്നു പറയാതിരിക്കാൻ വയ്യ, ഇതിൽ ഞങ്ങൾക്കൊന്നും ചെയ്യാനില്ല, എല്ലാം അവർ (NHAI) ആണു നേരിട്ടു ചെയ്യുന്നത് എന്നു പറഞ്ഞൊഴിയുകയാണവർ. അങ്ങനെ പറഞ്ഞൊഴിയാൻ പറ്റുമോ? നിയന്ത്രിത പ്രവേശനമുള്ള ഹൈവേ വരുമ്പോൾ എവിടെയൊക്കെയാണ് പ്രാദേശിക റോഡുകൾ മുറിയുന്നത്. പ്രാദേശിക ജനജീവിതത്തെ അതെങ്ങനെയാണ് ബാധിക്കുക. ആ ബുദ്ധിമുട്ടുകൾ ലഘൂകരിക്കാൻ (പാടെ ഒഴിവാക്കാൻ പറ്റില്ല) എന്തെല്ലാം ചെയ്യാം? എവിടെയൊക്കെയാണ് മുറിച്ചു കടക്കാനുള്ള സംവിധാനങ്ങൾ ചെയ്യേണ്ടത്, എവിടെയൊക്കെയാണ് ബൈപ്പാസുകൾ കൊടുക്കേണ്ടത്. ഇതെല്ലാം ജനപ്രതിനിധികളുമായി കൂടിയാലോചിച്ച്, ജനങ്ങളെ ബോധ്യപ്പെടുത്തി, NHAI യോട് ചർച്ച നടത്തേണ്ട ഉത്തരവാദിത്തം സംസ്ഥാന ദേശീയപാത വിഭാഗത്തിനല്ലെങ്കിൽ പിന്നെ ആർക്കാണ്? അതു സമയത്തു ചെയ്യാതിരുന്നതു കൊണ്ടല്ലേ ചാലക്കുടിയിൽ ഒരു പക്ഷേ ഒന്നോ രണ്ടോ കോടി രൂപയ്‌ക്കു ചെയ്യാമായിരുന്ന ഒരു വർക്കിന് ഇപ്പോൾ 25 കോടി മുടക്കേണ്ടി വന്നിരിക്കുന്നത്.\nഇനി കൊരട്ടിയിലും കൊടകരയിലും പുതുക്കാടും ആമ്പല്ലൂരും ഒക്കെ എന്തൊക്കെ തലവേദനകളാണു വരാനിരിക്കുന്നത്?\nNH 17-ലും ഇതേ രീതിയിൽ തന്നെയാണല്ലോ ദേശീയപാതയുടെ BOT സ്വകാര്യവത്‌ക്കരണം നിർദ്ദേശിച്ചിരിക്കുന്നത്. എന്നാൽ NH 47-മായി പോലും താരതമ്യമർഹിക്കാത്തവിധം ഉയർന്ന ജനസാന്ദ്രതയും, വ്യാപാരകേന്ദ്രങ്ങളുടെ ആധിക്യവും നിലനിൽക്കുന്ന പ്രദേശമാണിത്. NH 17 കടന്നുപോകുന്ന പ്രദേശത്തെ ജനസാന്ദ്രതയെ NH 47 കടന്നുപോകുന്ന പ്രദേശത്തെ ജനസാന്ദ്രതയുമായി താരതമ്യം ചെയ്യുമ്പോൾ ഇത് നാലിരട്ടിയിലധികമാണ്. അതായത് NH 47 നേക്കാൾ നാലിരട്ടിയലധികം ജനങ്ങളാണ് ഇതുമൂലം കൂടുതലായി ദുരിതം അനുഭവിക്കേണ്ടിവരിക. ഇത് ജില്ലയുടെ ജനസാന്ദ്രതയുടെ രണ്ടേകാൽ മടങ്ങും, സംസ്ഥാന ശരാശരിയുടെ രണ്ടരമടങ്ങുമാണ്. ഇന്ത്യൻ ശരാശരിയുമായി (6.8 മടങ്ങ്) ഇതിനു താരതമ്യം പോലുമില്ല.\nജനസാന്ദ്രത ഇന്ത്യ കേരളം തൃശൂർ NH 47* NH 17* 324 819 981 508 2204 (യൂണിറ്റ്, ബ്ലോക്ക് പഞ്ചായത്ത്) ഇനി NH 47 ൽ നിർദ്ദേശിക്കപ്പെട്ട പ്രവേശന നിയന്ത്രിത BOT സംവിധാനം തന്നെ NH 17ലും വിഭാവനം ചെയ്യുകയാണെങ്കിൽ NH 17 ന്റെ തെക്ക് കോട്ടപ്പുറം മുതൽ വടക്ക് തങ്ങൾപ്പടി വരെയുള്ള 64.2 കി.മീ. ദൂരപരിധിയിയിൽതന്നെ മുറിഞ്ഞുപോകാവുന്ന റോഡുകൾ ച.കി.മീറ്ററിന് 5.5 എണ്ണമാണ്. ഇത് NH 47 മായി താരതമ്യം ചെയ്യുമ്പോൾ ഇരട്ടിയോളം വരുന്നു. കൈവഴികൾ കൂടി കണക്കിലെടുത്താൽ ഈ വ്യത്യാസം വളരെ വലുതാകുന്നു. അതായത് NH 47 നെ അപേക്ഷിച്ച് പ്രാദേശിക ജനതയ്‌ക്ക് നേരിടേണ്ടിവരുന്ന ബുദ്ധിമുട്ടുകൾ റോഡുകളുടെ കാര്യത്തിൽ ഇരട്ടിക്കുമെന്നർത്ഥം.\nഇനി NH 17 ന്റെ കോട്ടപ്പുറം മുതൽ ചേറ്റുവ വരെയുള്ള 64.2 കി.മീ. ദൂരപരിധിയെ4ഖണ്‌ഡങ്ങളായി തിരിച്ച് ശാസ്‌ത്രസാഹിത്യ പരിഷത്ത് പ്രവർത്തകർ നടത്തിയ കണക്കെടുപ്പ് ചുവടെ ചേർക്കുന്നു.\nഇനി എന്തു ചെയ്യാം?\nകൃത്യമായ വിവരങ്ങളുടെ അടിസ്ഥാനത്തിൽ NH 47 ലെ BOT പാതയെ പരിശോധിക്കുമ്പോൾ മണ്ണുത്തി-അങ്കമാലി ഖണ്‌ഡത്തിൽ 101 ഇടറോഡുകളും 32 കവലകളും (Cross Roads) ഉണ്ടെന്നാണ് ശാസ്‌ത്രസാഹിത്യ പരിഷത്ത് നടത്തിയ പഠനം കാണിക്കുന്നത്. അതേസമയം നിർദ്ദിഷ്‌ട Restricted Access വികസിതപാതയിൽ 12 ഇടങ്ങളിൽ മാത്രമാണ് പ്രവേശനം അനുവദിക്കുക.6ഇടങ്ങളിൽ മാത്രമേ മേൽപ്പാലത്തിലൂടേയോ കീഴ്‌പ്പാതയിലൂടേയോ മുറിച്ചുകടക്കാൻ പറ്റൂ. ഇതിൽ നിന്നു തന്നെ പ്രാദേശിക ഗതാഗതത്തെ ഇതെത്രമാത്രം തകരാറിലാക്കും എന്നു വ്യക്തമാണല്ലോ. ഇതു ലഘൂകരിക്കണമെങ്കിൽ തീർച്ചയായും കുടുതൽ മുറിച്ചുകടക്കൽ പാതകൾ പണിയേണ്ടിവരും. അത് എവിടെയൊക്കെയാകണം എന്ന് കൂടുതൽ വിശദമായ ട്രാഫിക് സർവ്വേയിലൂടെ മാത്രമേ തീരുമാനിക്കാൻ കഴിയൂ. പ്രാദേശികവാസികളുമായുള്ള ചർച്ചയും വേണ്ടിവരും. ഈ പ്രക്രിയ എത്രയും വേഗം നടത്തേണ്ടിയിരിക്കുന്നു. അതിന്റെ അടിസ്ഥാനത്തിൽ NHAI മായുള്ള ചർച്ചയും റോഡിന്റെ രൂപകല്‌പനയിൽ വേണ്ട മാറ്റങ്ങളും നടത്തണം. ഈ വൈകിയ വേളയിൽ ഒരു പക്ഷേ അതിനായി രാഷ്‌ടീയ സമ്മർദ്ദവും വേണ്ടിവരും. അതിനുള്ള ഉത്തരവാദിത്തം കേരളത്തിലെ ഭരണ കക്ഷിക്കു മാത്രമല്ല. കേന്ദ്രത്തിലെ ഭരണകക്ഷിക്കും തീർച്ചയായും ഉണ്ട്. ആ ഉത്തരവാദിത്തം അവരെക്കൊണ്ട് ഏറ്റെടുപ്പിക്കാൻ രാഷ്ട്രീയ പ്രചരണവും ആയുധമാക്കേണ്ടി വന്നേക്കാം.\nഇത് കേവലം മണ്ണുത്തി-അങ്കമാലി സെക്‌ടറിലും NH 17ലും ഒതുങ്ങി നിൽക്കാൻ പോകുന്ന പ്രശ്‌നവുമല്ല. ഇനിമുതലുള്ള എല്ലാ ദേശീയപാതാ വികസനവും BOT യിലൂടെ എന്നതാണ് കേന്ദ്രസർക്കാരിന്റെ പിടിവാശി. ഒന്നുകിൽ അതിൽനിന്നുമാറ്റി അങ്കമാലി-ചേർത്തല മോഡൽ വികസനം മതി കേരളത്തിന് എന്ന് കേന്ദ്രത്തിനെക്കൊണ്ട് അംഗീകരിപ്പിക്കണം. അല്ലെങ്കിൽ BOT യുടെ (യഥാർത്ഥത്തിൽ നിയന്ത്രിത പ്രവേശനത്തിന്റെ) ആഘാതം പരമാവധി ലഘൂകരിക്കുന്ന വിധത്തിൽ ആവശ്യത്തിനു സർവീസ് റോഡും, ഇടവിട്ട് മുറിച്ചുകടക്കൽ പാതകളും (മേൽ പാലമോ കീഴ്‌പാതയോ) ചെയ്‌ത് രൂപകല്‌പന നടത്താൻ ആവശ്യമായ ഇടപെടലുകൾ സമയത്തിനു നടക്കുന്നു എന്നുറപ്പു വരുത്തണം. ആ ഉത്തരവാദിത്തം തങ്ങളുടേതാണെന്ന് സംസ്ഥാന NH വിഭാഗത്തെ ബോദ്ധ്യപ്പെടുത്തണം.\nഏതായാലും ഒരു കാര്യം ഉറപ്പ്. പൊതുജനങ്ങൾ ഉണർന്നു പ്രവർത്തിച്ചില്ലെങ്കിൽ സൂചികൊണ്ടെടുക്കാവുന്നത് പിന്നീട് തൂമ്പാകൊണ്ടോ ജെ.സി.ബി.കൊണ്ടോ മാത്രമേ എടുക്കാനാകൂ എന്ന ഗതികേടു വരും.\nദേശീയപാത വികസനം എഞ്ചിനീയർമാർക്കും കോൺട്രാക്‌ടർമാർക്കും മാത്രമായി വിട്ടുകൊടുക്കാവുന്നതല്ല. അവർ അവരുടെ സാങ്കേതിക പണി ചെയ്യട്ടെ. പക്ഷേ ജനങ്ങളുടെ ആവശ്യമെന്തെന്ന് അവരെ ബോദ്ധ്യപ്പെടുത്തുന്ന പണി ജനങ്ങൾ തന്നെ ചെയ്യണം.\n"https://wiki.kssp.in/index.php?title=ദേശീയപാതയുടെ_ബി.ഒ.ടി_സ്വകാര്യവത്‌ക്കരണം&oldid=2436" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 02:51, 8 സെപ്റ്റംബർ 2013.


കല്‍പ്പറ്റ:വയനാട് ജില്ലയില് ഇന്ന് 199 പേര് കൂടി നിരീക്ഷണത്തില്.നിലവില് 3846 പേരാണ് നിരീക്ഷണത്തില് കഴിയുന്നത്.പട്ടികവര്‍ഗ്ഗ വിഭാഗത്തില്‍പെടുന്ന 342 ആളുകള് ഉള്‍പ്പെടെ 1725 പേര് കോവിഡ് കെയര് സെന്ററുകളിലാണ് നിരീക്ഷണത്തില് കഴിയുന്നത്. 160 പേര് ഇന്ന് നിരീക്ഷണം പൂര്‍ത്തിയാക്കി.ജില്ലയില് നിന്നും ഇതുവരെ പരിശോധനയ്ക്ക് അയച്ച 1694 ആളുകളുടെ സാമ്പിളു കളില് 1505 എണ്ണത്തിന്റെ ഫലം ലഭിച്ചു 1478 എണ്ണം നെഗറ്റീവാണ്. 184 സാമ്പിളുകളുടെ ഫലം ലഭിക്കാനുണ്ട്. സാമൂഹ്യ വ്യാപനം നടന്നിട്ടുണ്ടോ എന്ന് പരിശോധിക്കുന്നതിന്റെ ഭാഗമായി ജില്ലയില് നിന്നും ആകെ 1744 സാമ്പിളുകള് പരിശോധനയ്ക്കായി അയച്ചിട്ടുണ്ട്. ഇതില് ഫലം ലഭിച്ച 1489 ഉം നെഗറ്റീവാണ്.\nജില്ലയിലെ 10 അന്തര് സംസ്ഥാന അതിര്‍ത്തി ചെക്ക് പോസ്റ്റുകളില് 2163 വാഹനങ്ങളിലായി എത്തിയ 3885 ആളുകളെ സ്‌ക്രീനിങ്ങിന് വിധേയമാക്കിയതില് ആര്‍ക്കും തന്നെ രോഗലക്ഷണങ്ങള് കണ്ടെത്തിയിട്ടില്ല. ജില്ലാ മാനസികാരോഗ്യ പരിപാടിയുടെ നേതൃത്വത്തില് ഇന്ന് നിരീക്ഷണത്തില് കഴിയുന്ന 567 പേര്‍ക്ക് കൗണ്‍സലിംഗ് നല്‍കി. സാന്ത്വന പരിചരണ പദ്ധതിയുടെ ഭാഗമായി വീടുകളില് കഴിയുന്ന 98 രോഗികള്‍ക്ക് ആവശ്യമായ പരിചരണം നല്‍കി.


പ്രതീക്ഷകൾ അസ്തമിക്കാത്ത കോവിഡ് കാലം; വൈറലായി ഓടക്കുഴൽ വിൽപ്പനക്കാരന്റെ ഹൃദയസ്പ‍ർശിയായ കഥ | Twitter User Shares Touching Tale ofaHumble Flute Seller– News18 Malayalam\nTWITTER USER SHARES TOUCHING TALE OF A HUMBLE FLUTE SELLER MM\nപ്രതീക്ഷകൾ അസ്തമിക്കാത്ത കോവിഡ് കാലം; വൈറലായി ഓടക്കുഴൽ വിൽപ്പനക്കാരന്റെ ഹൃദയസ്പ‍ർശിയായ കഥ\nതെരുവിൽ ഓടക്കുഴൽ വിറ്റ് ജീവിക്കുന്ന ഒരു വ്യക്തി പ്രതീക്ഷയുടെയും, സന്തോഷത്തിൻ്റെയും വെളിച്ചമായി മാറിയതിനെക്കുറിച്ചുള്ള കുറിപ്പുമായി മാധ്യമപ്രവർത്തക\nLast Updated : May 21, 2021, 13:26 IST\nകോവിഡ്-19 എന്ന മഹാമാരിയുടെ രണ്ടാം തരംഗത്തിൽ രാജ്യം പകച്ചുനിൽക്കുകയാണ്. അതിരൂക്ഷമായ രോഗവ്യാപനം രാജ്യത്തെ പലയിടങ്ങളും ലോക്ക്ഡൌണിലേക്ക് പോകുന്നതിന് നിർബന്ധിതമാക്കി. പലരും വീണ്ടും വീടുകളിൽത്തന്നെ ഇരിപ്പായി. കോവിഡിനെ ചെറുക്കുക എന്നത് അത്യാവശ്യമാണ്. എങ്കിലും, നിലവിലെ സാഹചര്യം കുറേയധികം പേരെയെങ്കിലും മാനസികമായി തളർത്തിയിട്ടുണ്ടാകും. അത് കൊണ്ട് തന്നെ പ്രതീകഷ നൽകുന്ന ഒരോ കുഞ്ഞ് കാര്യങ്ങളിൽപോലും സന്തോഷം കണ്ടെത്താനാണ് എല്ലാവരും ആഗ്രഹിക്കുന്നത്.\nതെരുവിൽ ഓടക്കുഴൽ വിറ്റ് ജീവിക്കുന്ന ഒരു വ്യക്തി പ്രതീക്ഷയുടെയും, സന്തോഷത്തിൻ്റെയും വെളിച്ചമായി മാറിയതിനെക്കുറിച്ചുള്ള ഒരു കുറിപ്പ്\nഒരു മാധ്യമ പ്രവർത്തക ട്വിറ്ററിൽ പങ്കുവെച്ചു. കഴിഞ്ഞ മൂന്നാഴ്ചയായി എല്ലാ ദിവസവും തന്റെ പ്രദേശത്തു കൂടി പോകുന്ന ഒരു ഓടക്കുഴൽ വിൽപ്പനക്കാരന്റെ കഥയാണ് മാധ്യമ പ്രവർത്തക പങ്കുവെച്ചത്. ദിവേസന അതു വഴി കടന്നു പോയിരുന്ന കക്ഷി, പക്ഷേ ഒരുദിവസം ആ തെരുവിൽ കുറച്ചു നേരം നിന്നു. ലോക്ക്ഡൌൺ കാരണം ഇരുണ്ട നിശബ്ദതയിൽ മൂടിപ്പോയ ആ തെരുവിൽ കുറച്ച് നേരം നിന്നതിന് ശേഷം തന്റെ പുല്ലാങ്കുഴലിൽ മനോഹരമായ ഈണത്തിൽ ഒരു പാട്ട് വായിച്ചു.\nഅദ്ദേഹത്തിന്റെ സംഗീതം ഭീകരമായിരുന്ന ആ നിശബ്ദതയെ മാന്ത്രികമാക്കി മാറ്റി എന്നാണ് മാധ്യമ പ്രവർത്തക കുറിച്ചിരിക്കുന്നത്. കൂടാതെ ഒരു ഓടക്കുഴലും അയാളിൽ നിന്ന് വാങ്ങിച്ചു. “മാസങ്ങൾക്ക് ശേഷം അനുഭവപ്പെട്ട ഏറ്റവും സന്തോഷം തോന്നിയ നിമിഷം ” എന്നാണ് അവർ ഈ വികാരത്തെ വിശേഷിപ്പിച്ചിരിക്കുന്നത്. ഓടക്കുഴലും മറ്റും പിടിച്ചു നിഷ്കളങ്കനായി നിക്കുന്ന വിൽപനക്കാന്റെ ചിത്രവും കുറിപ്പിനൊപ്പം പങ്കുവെച്ചിട്ടുണ്ട്.\nഹൃദയസ്പർശിയായ ഈ സംഭവം ഇന്റർനെറ്റിൽ വളരെയധികം ചർച്ചകൾക്ക് കാരണമായി. നിരവധി ആളുകളാണ് ട്വിറ്ററിലെ കുറിപ്പ് പങ്കുവെയ്ക്കുന്നത്. സംഭവത്തെ ആസ്പദമാക്കി മാധ്യമപ്രവർത്തക എഴുതിയ മനോഹരമായ കുറിപ്പിനെയും, വിൽപനക്കാരനോടുള്ള സ്നേഹം നിറഞ്ഞ പെരുമാറ്റത്തെയും നിരവധിപേർ പ്രശംസിക്കുന്നുണ്ട്. ഒപ്പം പകർച്ചവ്യാധി കാരണം ബുദ്ധിമുട്ടുന്ന ഇത്തരം ചെറുകിട കച്ചവടക്കാരെ സഹായിക്കേണ്ടതിന്റെ ആവശ്യകതയും പലരും ചൂണ്ടിക്കാട്ടുന്നുണ്ട്. പ്രമുഖ വ്യവസായി ഹർഷ് ഗോയങ്ക പോലും ട്വിറ്ററിലെ ഈ കുറിപ്പ് പങ്കുവെച്ചിട്ടുണ്ട്.\nകൊറോണക്കെതിരായുള്ള പോരട്ടവും, ആരോഗ്യ പ്രതിസന്ധിയും നമ്മൾ കൈകാര്യം ചെയ്യുമ്പോൾ, ഇത് മൂലം ഉപജീവന മാർഗം നഷ്ടപ്പെട്ട\nനിരവധി പേരുണ്ട്. രാജ്യത്തുടനീളമുള്ള ലോക്ക്ഡൌണുകളും നിയന്ത്രണങ്ങളും കാരണം തെരുവ് കച്ചവടക്കാരും ചെറുകിട വിൽപ്പനക്കാരും നേരിടുന്നത് അതിദാരുണമായ അവസ്ഥയാണ്. ദിവസങ്ങളും മാസങ്ങളും നീണ്ട ലോക്ക്ഡൌണുകൾ ഉള്ളതിനാൽ, ഇത്തരം ചെറുകിട കച്ചവടക്കാർക്ക് കൈയ്യിൽ പണമില്ലാതെ ആകുന്നു. അവരുടെ പോരാട്ടം മാരകമായ കൊറോണ വൈറസിൽ നിന്ന് സ്വയം രക്ഷിക്കുക മാത്രമല്ല, അവരുടെ കുടുംബത്തിന്റെ നിലനിൽപ്പിനായുള്ള ഭക്ഷണം കണ്ടെത്തുക എന്നതും കൂടിയാണ്.\nവിവിധ എൻ‌ജി‌ഒകളും സർക്കാർ സംവിധാനങ്ങളും ഇത്തരക്കാരെ സഹായിക്കാനായി ഉണ്ടെങ്കിലും സാധാരണക്കാർ കൈകോർക്കുന്നത് വലിയൊരു മാറ്റത്തിന് കാരണമാകും.\nKeywords: Covid 19, Flute, Lockdown, Music, കോവിഡ് 19, ഓടക്കുഴൽ, സംഗീതം\nFirst published: May 21, 2021, 13:26 IST\nviral newsViral Tweet


ഡബ്ബാവാലകൾ അഥവാ ജീവിതം അധ്വാനം കൊണ്ട് അടയാളപ്പെടുത്തുന്നവർ | Malayalam News\nഡബ്ബാവാലകൾ അഥവാ ജീവിതം അധ്വാനം കൊണ്ട് അടയാളപ്പെടുത്തുന്നവർ\n2018-11-18 16:30:00 മിനീഷ് മുഴപ്പിലങ്ങാട്\nമുംബൈ നഗരത്തിൽ ജീവിതം അധ്വാനം കൊണ്ട് അടയാളപ്പെടുത്താൻ ശ്രമിക്കുന്ന ഒരു കൂട്ടം മനുഷ്യരാണ് ഡബ്ബാവാലകൾ. വെള്ള നിറമുള്ള കോട്ടൺ കുർത്തയും പൈജാമയും തലയിൽ വെളുത്ത ഗാന്ധിത്തൊപ്പിയും ധരിച്ചെത്തുന്ന ഇവർ ടിഫിൻ ബോക്‌സ് സപ്ലയേഴ്‌സ് അഥവാ ചോറ്റുപാത്ര വിതരണക്കാർ എന്നീ പേരുകളിലും അറിയപ്പെടുന്നു.\n2003 നവംബറിൽ ബ്രിട്ടനിലെ ചാൾസ് രാജകുമാരൻ തന്റെ ഇന്ത്യാ സ ന്ദർശനത്തിന്റെ ഭാഗമായി മുംബൈയിൽ എത്തിയപ്പോൾ ആദ്യം ആവശ്യപ്പെട്ടത് ഡബ്ബാവാലകളെ കാണണം എന്നാണ്. കൂടെയുള്ള നയതന്ത്ര പ്രതിനിധികളും മന്ത്രിമാരും പോലീസ് ഉദ്യോഗസ്ഥരും ജില്ലാ ഭരണകൂടവും അതു കേട്ട് അത്ഭുതപ്പെട്ടു. അദ്ദേഹത്തെ അനുഗമിച്ച വിദേശ പത്രപ്രതിനിധികളിൽ ഒരാൾ ചോദിച്ചു, ആരാണത്? അത് മുംബൈയുടെ നിത്യജീവിതത്തെ ചലിപ്പിക്കുന്ന പ്രധാന രക്തധമനികളിൽ ഒന്നാണ് എന്നായിരുന്നു രാജകുമാരന്റെ ചിരിച്ചു കൊണ്ടുള്ള മറുപടി.\nഡബ്ബാവാലകളിൽ അധികവും പൂനെയിൽ നിന്നുള്ളവരാണ്. അകോള, മാവൽ, രാജ്ഗുരു നഗർ, ജുന്നർ, അംബേഗാവ്, മാഷി തുടങ്ങിയ ഗ്രാമങ്ങളിൽ നിന്നുള്ള വാർക്കരി വിഭാഗക്കാരാണവർ. നിരക്ഷരരും വിദ്യാഭ്യാസം കുറഞ്ഞവരുമാണ് അവരിലേറെയും. പക്ഷേ, അവരുടെ കാര്യക്ഷമതയും പ്രവർത്തന ശേഷിയും സമയ ക്ലിപ്തതയും സൂക്ഷ്മതയും ഉത്തരവാദിത്തബോധവും അച്ചടക്കവും അർപ്പണ മനോഭാവവും ആത്മാർഥതയും ആരെയും അമ്പരപ്പിക്കും. അഹമ്മദാബാദിലെ ഇന്ത്യൻ ഇൻസ്റ്റിറ്റിയൂട്ട് ഓഫ് മാനേജ്‌മെന്റ്, അമേരിക്കയിലെ ഹാർവാഡ് ബിസിനസ് സ്‌കൂൾ തുടങ്ങി നിരവധി വിദ്യാഭ്യാസ സ്ഥാപനങ്ങൾ ഡബ്ബാവാലകളുടെ പ്രവർത്തന മികവ് വിദ്യാർഥികളുടെ പഠനത്തിന് മാതൃകയാക്കുന്നുണ്ട്. ഇന്ത്യയിലെ കോർപറേറ്റ് ഭീമൻമാരിൽ പലരും അവരുടെ പ്രവർത്തന രീതി അനുകരിക്കുന്നവരാണ്.\n128 വർഷത്തെ പാരമ്പര്യമുണ്ട് ഡബ്ബാവാലകൾക്ക്. 1890 ൽ മഹാരാഷ്ട്രക്കാരനായ മഹാദോഹവാജി ബച്ഛെ എന്നയാളാണ് അതിന് തുടക്കം കുറിച്ചത്. പൂനെയിൽ നിന്നും തൊഴിൽ തേടി മുംബൈയിൽ എത്തിയതായിരുന്നു അയാൾ. മുംബൈയിലന്ന് തുണിമില്ലുകളുടെ സുവർണ കാലം. ഒരു മില്ലിൽ പണിയന്വേഷിച്ചു ചെന്ന് അത് കിട്ടാതെ നിരാശനായി മടങ്ങിയ ബച്ഛെയോട് അവിടുത്തെ പാഴ്‌സി വംശജനായ മാനേജർക്ക് അലിവു തോന്നി. കുറച്ചകലെയുള്ള തന്റെ വീട്ടിൽ നിന്നും നിത്യവും ഉച്ചഭക്ഷണം എത്തിക്കുകയാണെങ്കിൽ ഒരു നിശ്ചിത തുക കൂലിയായി തരാം എന്നദ്ദേഹം പറഞ്ഞു. മുൻപിൻ നോക്കാതെ ബച്ഛെ സമ്മതിച്ചു. ടിഫിൻ കാര്യറിൽ ഭക്ഷണവുമായി പോകുന്ന ബച്ഛെയെ ഡബ്ബാവാല എന്ന് സ്‌നേഹപൂർവം ആദ്യം വിളിച്ചത് മാനേജരുടെ ഭാര്യയാണ്. തുടർന്നത് മുംബൈയിലെ ഒരു വലിയ കൂട്ടം തൊഴിലാളികളെ തിരിച്ചറിയുന്ന പ്രസിദ്ധമായ ബ്രാന്റ് നെയിമായി.\nനഗരത്തിൽ ഹോട്ടലുകളും ഭക്ഷണശാലകളും അധികമില്ലാത്ത കാലം. ഉള്ളവയിൽ സാധാരണക്കാരന് താങ്ങാനാവാത്ത വിലയും. വെളുപ്പിനെ വീട്ടിൽ നിന്നും ഇറങ്ങുന്നതിനാൽ മിൽ തൊഴിലാളികളിൽ ഭൂരിഭാഗത്തിനും ഉച്ചഭക്ഷണം കൂടെ കരുതാനും പറ്റിയിരുന്നില്ല. ബച്ഛെയുടെ ബുദ്ധിയിൽ അ പ്പോൾ ഒരു ആശയമുദിച്ചു. എന്തായാലും മാനേജരുടെ ഉച്ചയൂണ് ദിവസവും മില്ലിൽ എത്തിക്കുന്നു. അതിനൊപ്പം എന്തുകൊണ്ട് ചുറ്റുവട്ടത്തുള്ള മിൽ തൊഴിലാളികളുടെ ഭക്ഷണവും കൂടി എടുത്തു കൂടാ? ബച്ഛെ അതിനെ കുറിച്ച് പറഞ്ഞപ്പോൾ തൊഴിലാളികൾക്ക് നൂറുവട്ടം സമ്മതം. ഒറ്റയടിക്ക് അദ്ദേഹം 35 തൊഴിലാളികളുടെ ഭക്ഷണ ഓർഡറാണ് നേടിയെടുത്തത്. അവരുടെ വീടുകളിൽ ചെന്ന് ഭക്ഷണം ശേഖരിച്ച് വലിയ കൂടയിൽ ചുമന്ന് അദ്ദേഹം കൃത്യമായി മില്ലിലെത്തിച്ചു. ഊണു കഴിഞ്ഞ് കാലിപ്പാത്രങ്ങൾ തിരിച്ച് വീട്ടിലെത്തിക്കുന്ന ചുമതലയും അദ്ദേഹം ഏറ്റെടുത്തു. തൊഴിലാളികൾ മനസ്സറിഞ്ഞു നൽകുന്ന പണം ബച്ഛെ കൂലിയായി വാങ്ങി.\nതാമസിയാതെ ഉച്ചഭക്ഷണമെത്തിക്കാനുള്ള ആവശ്യവുമായി മില്ലിലെ കൂടുതൽ തൊഴിലാളികൾ ബച്ഛെയെ സമീപിച്ചു. തുടർന്ന് മറ്റു മില്ലുകൾ, ഫാക്ടറികൾ, ഓഫീസുകൾ എന്നിവിടങ്ങളിൽ നിന്നും ഓർഡറുകൾ കിട്ടിത്തുടങ്ങിയതോടെ അദ്ദേഹം സഹായത്തിന് പൂനെയിൽ നിന്നും കൂടുതലായി ആ ളുകളെ കൊണ്ടുവന്നു. തൊഴിലിൽ തികഞ്ഞ കാര്യക്ഷമതയും കൃത്യതയും ആത്മാർഥതയും അച്ചടക്കവും പാലിക്കാൻ അദ്ദേഹം അവരോട് കർശനമായി നിഷ്‌കർഷിച്ചിരുന്നു. കാലമിത്രയേറെ കഴിഞ്ഞിട്ടും ഡബ്ബാവാലകളുടെ എഴുതപ്പെടാത്ത നിയമാവലിയിൽ ഒരനുഷ്ഠാനം പോലെ അതൊക്കെ ഇ പ്പോഴും നിലനിൽക്കുന്നുണ്ട്.\nമുംബൈയിൽ ബച്ഛെ ചെറിയ തോതിൽ തുടങ്ങിയ തൊഴിൽ മേഖല 128 വർഷങ്ങൾക്കിടയിൽ വളർന്ന് പന്തലിച്ച് ഒരു വലിയ പ്രസ്ഥാനമായി മാറി. മൂന്ന് തലമുറകൾ കഴിഞ്ഞപ്പോഴേക്കും അതിലെ തൊഴിലാളികളുടെ എണ്ണം 5000 ത്തിലേറെയായി. അത് മുംബൈയിലെ മറ്റേതൊരു പ്രമുഖ തൊഴിൽ സ്ഥാപനത്തിലെ പണിക്കാരേക്കാളും വലിയൊരു ശക്തിയാണ്.2ലക്ഷത്തിലധികം വരുന്ന ആളുകൾക്ക് ഇന്ന് മുംബൈയിൽ ഉച്ചഭക്ഷണത്തിന് ആശ്രയം ഡബ്ബാവാലകളാണ്. അവരുടെ എണ്ണം പ്രതിവർഷം5മുതൽ 10 ശതമാനം വരെ വർധിക്കുന്നു എന്നാണ് ന്യൂയോർക്ക് ടൈംസിന്റെ ഒരു സർവേ രേഖപ്പെടുത്തുന്നത്.\nഡബ്ബാവാലകളുടെ മഹാശക്തിക്ക് ഇന്ന് മുംബൈയിൽ ചെയ്യാൻ കഴിയാത്തതായി ഒന്നുമില്ല. നഗരത്തെ സ്തംഭിപ്പിക്കുന്ന ഒരു സമരമോ പണിമുടക്കോ ബന്ദോ നടത്താനും വിജയിപ്പിക്കാനും അവർക്ക് നിഷ്പ്രയാസം സാധിക്കും. പക്ഷേ, അവരതിന് മുതിരാറില്ല. തങ്ങളതു ചെയ്താൽ ഉച്ചയ്ക്ക് പട്ടിണിയാകുന്നത്2ലക്ഷം പാവപ്പെട്ട മനുഷ്യരാണ് എന്ന ബോധം അവർക്കുണ്ട്. ഇന്ത്യയിൽ മറ്റൊരു തൊഴിലാളി വർഗത്തിനുമില്ലാത്ത അവബോധമാണത്. എങ്കിലും ഇക്കാലത്തിനിടയിൽ രണ്ടേ രണ്ടു സമരങ്ങളെ അവർ പിൻതുണക്കുകയുണ്ടായി. 2011 ൽ ലോക്പാൽ ബിൽ നടപ്പാക്കാനാവശ്യപ്പെട്ട് അണ്ണാ ഹസാരെ നടത്തിയ നിരാഹാര സത്യഗ്രഹത്തെയും 2017 ഓഗസ്തിൽ നടന്ന മറാത്ത ക്രാന്തി മോർച്ചയുടെ തൊഴിൽ സംവരണ മൗനജാഥയെയും.\nഏതെങ്കിലും മുതലാളിയുടെയോ മാനേജ്‌മെന്റിന്റെയോ കീഴിലല്ല ഡബ്ബാവാലകൾ പണിയെടുക്കുന്നത്. ഒരു രാഷ്ട്രീയ പാർട്ടിയുടെയും അണികളുമല്ല അവർ. അതുകൊണ്ടു തന്നെ അവർ സ്വാതന്ത്രരാണ്. ആർക്കും ഒന്നിനു വേണ്ടിയും അവരെ നിർബന്ധിക്കാനാവില്ല. ജാതി-മത വ്യത്യാസമില്ലാതെ സ്വയം വിശപ്പടക്കാനായി, മറ്റുള്ളവരുടെ വിശപ്പു മാറ്റാൻ തുനിഞ്ഞിറങ്ങിയ സൻമനസ്സുള്ളവരുടെ സന്നദ്ധ സംഘടനയാണ് ഡബ്ബാവാലകളുടേത്. 1956 ൽ നൂതൻ മുംബൈ ടിഫിൻ ബോക്‌സ് സപ്ലയേഴ്‌സ് എന്ന പേരിൽ അവരൊരു ട്രസ്റ്റ് രൂപീകരിക്കുകയുണ്ടായി. തുടർന്ന് 1968 ൽ മുംബൈ ടിഫിൻ ബോക്‌സ് സപ്ലയേഴ്‌സ് അസോസിയേഷൻ എന്ന സംഘടനയും നിലവിൽ വന്നു.\nരാവിലെ 8നും 9.30 നുമിടയിൽ ഡബ്ബാവാലകൾ വീടുകളിൽ നിന്നും ഉച്ചഭക്ഷണം ശേഖരിക്കും. ഓരോ സ്ഥലത്തും അതിനായി നിയമിച്ച ആളുകളുണ്ട്. അവർ പരസ്പര സഹായ സഹകരണത്തോടെ പ്രവർത്തിക്കുന്നു. ശേഖരിക്കുന്ന ഓരോ ഭക്ഷണപ്പാത്രത്തിനും പ്രത്യേകം കളർ കോഡുകളും നമ്പർ കോഡുകളും നൽകും. വീടിരിക്കുന്ന ഇടം, അതിനടുത്ത റെയിൽവേ സ്റ്റേഷൻ, പോകേണ്ട സ്റ്റേഷൻ, തുടർന്നെത്തേണ്ട സ്ഥലം, അവിടുത്തെ കെട്ടിടത്തിന്റെ പേര്, ഫ്‌ളോർ നമ്പർ, റൂം നമ്പർ എന്നിവയൊക്കെ തിരിച്ചറിയുന്നതും തരംതിരിക്കുന്നതും ഈ കോഡുകളുടെ അടിസ്ഥാനത്തിലാണ്. തുടർന്ന് ഉന്തുവണ്ടികളിലും സൈക്കിളിലുമായി അവ അടുത്തുള്ള ലോക്കൽ റെയിൽവേ സ്റ്റേഷനുകളിൽ എത്തിക്കുന്നു. അവിടെ ഡബ്ബാവാലകളുടെ മറ്റൊരു വിഭാഗം അവ ഏറ്റുവാങ്ങുന്നു. അവരത് തരംതിരിച്ച് നീളമുള്ള മരപ്പെട്ടികളിലാക്കി നഗരത്തിന്റെ വിവിധ ഭാഗങ്ങളിലേക്ക് നീങ്ങുന്ന ട്രെയിനുകളിൽ കയറ്റിക്കൊണ്ടു പോകുന്നു. ട്രെയിൻ അവിടെ എത്തുമ്പോൾ അവ സ്വീകരിക്കാൻ മറ്റൊരു കൂട്ടരുണ്ട്. അവരവിടെ വെച്ച് വീണ്ടും അവ തരംതിരിക്കുന്നു. തുടർന്ന് ഡബ്ബാവാലകളുടെ മറ്റൊരു ഗ്രൂപ്പ് അതുമായി ഓഫീസുകളിലേക്കും ഫാക്ടറികളിലേക്കും വിദ്യാഭ്യാസ സ്ഥാപനങ്ങളിലേക്കും പായുന്നു.\nഇങ്ങനെ നാലോ അതിലധികമോ ആളുകളിലൂടെ കൈമറിഞ്ഞാണ് ഓരോ ഭക്ഷണപ്പാത്രവും അതാതിന്റെ യാഥാർഥ ഉടമയുടെ മുന്നിലെത്തുന്നത്. അതും ഉച്ചയ്ക്ക് 12.30ന് മുമ്പായി. ഏറെക്കുറെ തെറ്റു പറ്റാതെയും പാത്രം മാറിപ്പോകാതെയുമാണ് ഡബ്ബാവാലകൾ ഈ പ്രവൃത്തി നിർവഹിക്കുന്നത്. ഉച്ച തിരിഞ്ഞാൽ കൊടുത്ത ഇടങ്ങളിൽ നിന്നും കാലിയായ ചോറ്റു പാത്രങ്ങൾ അവർ ശേഖരിക്കുന്നു. തുടർന്ന് മേൽപറഞ്ഞ അതേ പ്രവർത്തന പ്രക്രിയയിലൂടെ അതാത് വീടുകളിലേക്ക് അവ തിരിച്ചെത്തിക്കുന്നതോടെ ഡബ്ബാവാലകളുടെ സംഭവബഹുലമായ ഒരു ദിവസം അവസാനിക്കുകയായി.പല ഭാഗങ്ങളിൽ നിന്നായി ശേഖരിക്കുന്ന പല ആകൃതിയിലുള്ള പലതരം പാത്രങ്ങൾ മുംബൈ നഗരത്തിലെയും സബർബൻ ട്രെയിനുകളിലെയും വൻ തിരക്കുകളെ അതിജീവിച്ച് പല ആളുകളിലൂടെ കൈമാറി, കൃത്യമായി ഉടമയുടെ കൈകളിലെത്തിക്കുന്ന ഡബ്ബാവാലകളുടെ അസാധാരണ ഇന്ദ്രജാല പ്രകടനത്തിന്റെ രഹസ്യം ആർക്കും അത്രയെളുപ്പം പിടികിട്ടുന്നതല്ല. രാജ്യത്തെ ഏത് മാനേജ്‌മെന്റ് വിദഗ്ധരേയും അമ്പരപ്പിക്കുന്നതാണ് ഈ പണി. കൂടിയാൽ മൂന്നു മണിക്കൂറിനുള്ളിലാണ് അവരത് സമർഥമായി സാധിക്കുന്നത് എന്നതാണ് അതിന്റെ മറ്റൊരു പ്രത്യേകത. തികഞ്ഞ മെയ്‌വഴക്കവും അസാമാന്യ വേഗതയും അണുവിട തെറ്റാത്ത കൃത്യതയുമാണ് അതിനവരെ പ്രാപ്തരാക്കുന്നത്. ഡബ്ബാവാലകൾ അതിന് ഒരാളിൽ നിന്ന് ഈടാക്കുന്ന പ്രതിഫലമാകട്ടെ തുലോം തുഛവും. വെറും 400-450 രൂപ മാത്രം! (നിശ്ചിത ദൂരപരിധി ക്ക് പുറത്താകുമ്പോൾ തുക അൽപം കൂടും)\nമുംബൈയിലെ സിഎസ്ടി റെയിൽവേ സ്റ്റേഷൻ മുതൽ കല്യാൺ, നവിമുംബൈ വരെയും ചർച്ച്‌ഗേറ്റ് മുതൽ വിരാർ വരെയുമുള്ള പ്രദേശമാണ് ഏകദേശം ഡബ്ബാവാലകളുടെ പ്രധാന പ്രവർത്തന മേഖല. മുംബൈയുടെ വിവിധ ഉൾപ്രദേശങ്ങളെ ബന്ധിപ്പിച്ചുകൊണ്ട് ഏകദേശം 50-60 കിലോ മീറ്റർ ചുറ്റളവിലായി ഇവരുടെ സേവനം ലഭ്യമാണ്. ഡബ്ബാവാലകളെ ആശ്രയിക്കുന്നവരുടെ എണ്ണം ദിനംപ്രതി കൂടുകയാണ്. അതിനനുസരിച്ച് ഭക്ഷണം കൊണ്ടുപോകാൻ അവർ സൗകര്യവും വർധിപ്പിക്കുന്നുണ്ട്. ഉന്തുവണ്ടികൾക്കും സൈക്കിളിനും പുറമെ ഇപ്പോൾ ബൈക്കുകളും ഉപയോഗിച്ചു തുടങ്ങി. ഒപ്പം തൊഴിലാളികളുടെ എണ്ണം കൂട്ടുകയും വരുമാനം വർധിപ്പിക്കാൻ ഒരു കൊറിയർ സർവീസ് ആരംഭിക്കുകയും ചെയ്തു. ഡബ്ബാവാലകളുടെ വിതരണ ശൃംഖലയുടെ കൃത്യതയും കാര്യക്ഷമതയും മനസ്സിലാക്കിയ വൻ ബിസിനസുകാർ അവരുടെ പരസ്യ നോട്ടീസുകളുടെ വിതരണം ഇപ്പോൾ ഇവരെ എൽപിക്കുകയാണ്. പ്രസിദ്ധമായ കോൻബനേഗ ക്രോർപതിയുടെ രണ്ടു ലക്ഷം നോട്ടീസുകളുടെ മുംബൈയിലെ വിതരണച്ചുമതല സ്റ്റാർ ടി.വി ഇവർക്കാണ് നൽകിയത്. നാല് ദിവസത്തിനുള്ളിൽ അവരത് ഭംഗിയായി നിർവഹിക്കുകയും ചെയ്തു.\nമുംബൈ നഗരത്തിൽ വർഷങ്ങളായി കഴിയുന്നവരാണ് ഡബ്ബാവാലകളെങ്കിലും ഇന്ത്യയിലെത്തിയ ചാൾസ് രാജകുമാരൻ അന്വേഷിച്ചതു മുതലാ ണ് അവർ വലിയ തോതിൽ ജനശ്രദ്ധയിൽ പെട്ടത്. ചർച്ച് ഗേറ്റിൽ വെച്ച് അവരെ അദ്ദേഹം കാണുകയും സംസാരിക്കുകയും അവരുടെ പ്രവർത്തനങ്ങളിൽ മതിപ്പും വിസ്മയവും പ്രകടിപ്പിക്കുകയും ചെയ്തതോടെ ഡബ്ബാവാലകൾ ക്ക് പേരും പെരുമയും കിട്ടി. 2005 ൽ ചാൾസ്-കാമില്ലാ വിവാഹ നിശ്ചയ വാർത്തയറിഞ്ഞപ്പോൾ അവർക്കൊരു സമ്മാനം നൽകാൻ ഡബ്ബാവാലകൾ പിരിവെടുത്തു. മഹാരാഷ്ട്രയിലെ വധൂവരൻമാരുടെ പരമ്പരാഗത ശൈലിക്ക് ഇണങ്ങുന്ന രീതിയിൽ കാമില്ലയ്ക്ക് പൈഠനിയും (ഒമ്പത് വാരയുടെ സാരി) ചാൾസിന് തലപ്പാവും അവർ നൽകി. അതു സ്വീകരിച്ച ചാൾസ് അവരെ കല്യാണത്തിന് ക്ഷണിക്കുകയും അവരിൽ നിന്ന് രണ്ടു പേർക്ക് ലണ്ടനിലെത്താനുള്ള യാത്രാ ചെലവു നൽകുകയും ചെയ്തു. ഡബ്ബാവലകളുടെ സംഘടനാ പ്രതിനിധികളായി രഘുനാഥ് മെഡ്‌ഘെ, സോപാൻ മോരെ എന്നിവർ വിവാഹത്തിൽ പങ്കെടുക്കുകയുണ്ടായി.\nഡബ്ബാവാലകൾ ആഴ്ചയിൽ ആറു ദിവസവും പണിയെടുക്കും. മാർച്ചു മാസത്തിലെ ഗ്രാമോത്സവത്തിൽ പങ്കെടുക്കാൻ5ദിവസം മുന്നറിയിപ്പോടെ അവധിയെടുക്കും എന്നതൊഴിച്ചാൽ അവർക്ക് മറ്റ് ഒഴിവു ദിനങ്ങളില്ല. പേമാരിയോ മഞ്ഞോ വെയിലോ തണുപ്പോ കൊടുങ്കാറ്റോ വെള്ളപ്പൊക്കമോ ഹർ ത്താലോ ഒന്നും ഡബ്ബാവാലകളെ ബാധിക്കാറില്ല. തങ്ങളെ പ്രതീക്ഷയോടെ കാത്തിരിക്കുന്ന2ലക്ഷത്തിലേറെ വരുന്ന വിശക്കുന്ന വയറുകളെ മാത്രമേ അവരെപ്പൊഴും ഓർക്കാറുള്ളൂ. അവരുടെ വിശപ്പ് മാറിയാെേല തങ്ങൾക്ക് വിശപ്പടക്കാനുള്ളത് കിട്ടൂ എന്നവർക്കറിയാം. പക്ഷേ, ഇങ്ങനെ കഠിനമായി ജോലി ചെയ്തിട്ടും അവർക്ക് കിട്ടുന്ന മാസവേതനം വളരെ കുറവാണ്. 6,000 മുത ൽ 8,000 രൂപ വരെ മാത്രം! ദീപാവലിക്ക് ഒരു മാസത്തെ ശമ്പളം ബോണസായി ലഭിക്കും. മറ്റ് ആനുകൂല്യങ്ങളൊന്നമില്ല. അങ്ങനെ നോക്കുമ്പോൾ ഡബ്ബാവാലകൾ എന്ന അന്നദാതാക്കളുടേത് നിസ്വാർഥ സേവനമാണ്. അക്ഷരാർഥത്തിൽ തൊഴിലിന്റെ മഹത്വം ഉൾക്കൊള്ളുന്ന മാതൃകാ തൊഴിലാളികൾ.\nകഥാകാരനെക്കാൾ വളർന്ന കഥാപാത്രങ്ങൾ\n05/19/2019 - 15:00\nമേഘം പൂത്തു തുടങ്ങിയപ്പോൾ ലണ്ടനിൽ മസാല ബോണ്ട്


Indian security forces capture Chinese soldier in Ladakh ലഡാക്കില് ചൈനീസ് സൈനികനെ സുരക്ഷാ സേന പിടികൂടി\nലഡാക്കില് ചൈനീസ് സൈനികനെ സുരക്ഷാ സേന പിടികൂടി. അതിര്‍ത്തിക്ക് സമീപം സൈനിക രേഖകളുമായാണ് ഇയാള് പിടിയിലായത്. ചൈനീസ് സേനാംഗം അബദ്ധത്തില് അതിര്‍ത്തി ഭേഭിച്ചതാണെന്നാണ് പ്രാഥമിക നിഗമനം. ഇയാളെ ചൈനിസ് സേനയ്ക്ക് കൈമാറും.\nഅതിര്‍ത്തി നിരിക്ഷണത്തിന് നിയോഗിക്കപ്പെട്ടവരിലെ ഒരാളാണ് ഇയാളെന്ന് ചൈനയും സ്ഥിരീകരിച്ചു. നടപടിക്രമങ്ങള് പൂര്‍ത്തിയാക്കിയശേഷം ഇയാളെ ഉടന് ചൈനയ്ക്ക് കൈമാറും. പിടിയിലായ സൈനികന് വൈദ്യസഹായവും തണുപ്പ് അകറ്റാനുള്ള വസ്ത്രങ്ങളും ഇന്ത്യന് സേന നല്കി. അതേസമയം ഇന്ത്യയുമായുള്ള വ്യാപാര ബന്ധങ്ങള് വര്‍ധിപ്പിക്കാനുള്ള ചൈനീസ് തന്ത്രങ്ങള് ഇന്ത്യ തള്ളി.\nഇന്ത്യയില് നിന്നുള്ള റബ്ബര് അടക്കമുള്ള ഉത്പന്നങ്ങള് കയറ്റി അയയ്ക്കാന് തയാറാണെങ്കിലും ഇറക്കുമതിക്ക് ഇപ്പോള് സാധ്യത ഇല്ലെന്ന് ഇന്ത്യ ചൈനീസ് സ്ഥാനപതികാര്യാലയത്തെ അറിയിച്ചു. ബ്രിക്‌സ് ഉച്ചകോടിക്ക് മുന്‍പായി നടത്തിയ നീക്കത്തിലൂടെ ദുര്‍ബലമായ വ്യാപാരം കൂടുതല് സജീവമാക്കാനായിരുന്നു ചൈനയുടെ ശ്രമം.\nStory Highlights – Indian security forces capture Chinese soldier in Ladakh\nRead more on: Indian Army | ladakh


ബാവിക്കര തടയണ പൂർത്തിയാവുന്നു | Poyinachi\nബാവിക്കര തടയണ പൂർത്തിയാവുന്നു\nഅവസാനഘട്ട പ്രവൃത്തിയായ മെക്കാനിക്കൽ ഷട്ടർ സ്ഥാപിക്കൽ തുടങ്ങി മൂന്നുദിവസംകൊണ്ട് പൂർത്തിയാകും\nമഹാലക്ഷ്മിപുരത്ത് നിർമിക്കുന്ന ബാവിക്കര സ്ഥിരംതടയണയുടെ രണ്ടാമത്തെ സ്റ്റീൽഷട്ടർ വ്യാഴാഴ്ച ഉച്ചക്ക് യന്ത്രസഹായത്തോടെ സ്ഥാപിക്കുന്നു\nപൊയിനാച്ചി: വേനലിൽ കാസർകോട്ടുകാർ ഇനി ഉപ്പുവെള്ളം കുടിക്കേണ്ട. കാൽ നൂറ്റാണ്ടായി ഇഴയുന്ന ബാവിക്കര സ്ഥിരം തടയണയുടെ അവസാനഘട്ട പ്രവൃത്തിയായ മെക്കാനിക്കൽ ഷട്ടർ സ്ഥാപിക്കൽ വ്യാഴാഴ്ച തുടങ്ങി. 2.70 മീറ്റർ നീളവും 12 മീറ്റർ വീതിയുള്ള നാല് സ്റ്റീൽ ഷട്ടറുകളാണ് യന്ത്രസഹായത്തോടെ ഘടിപ്പിച്ചത്. മുൻപ് നിർമാണം നടന്ന ഭാഗത്ത് ഫൈബർ റീഇൻഫോഴ്സ്ഡ് പോളിമർ (എഫ്.ആർ.പി.) ഷട്ടറുകളാണ് സ്ഥാപിക്കുക. മേയ് 31-നകം മുഴുവൻ ഷട്ടർ സ്ഥാപിക്കലും അനുബന്ധ പ്രവൃത്തികളും പൂർത്തിയാകും.\nതടയണയ്ക്കകത്ത് തെക്കുഭാഗത്ത് 115 മീറ്റർ നീളമുള്ള കോൺക്രീറ്റ് പാർശ്വഭിത്തിയിൽ 75 മീറ്റർ ഇനി പൂർത്തിയാക്കാനുണ്ട്. ഇത് കാലവർഷത്തിന് മുൻപ് പൂർത്തിയാക്കാനുള്ള ശ്രമമാണ് ഇപ്പോൾ നടക്കുന്നത്. 120.4 മീറ്റർ നീളമുള്ള തടയണ നാടിന് സമർപ്പിക്കുന്നതോടെ ജില്ലയിലെ എറ്റവും വലിയ ശുദ്ധജല വിതരണപദ്ധതിയായി ഇത് മാറും. കാസർകോട് നഗരസഭ, മുളിയാർ, ചെങ്കള, മധൂർ, മൊഗ്രാൽപുത്തൂർ പഞ്ചായത്തുകളിലെ ഒരുലക്ഷത്തിലേറെ ഉപഭോക്താക്കളാണ് ഇവിടത്തെ കുടിവെള്ളത്തെ ആശ്രയിക്കുന്നത്.\n13.6 മീറ്ററാണ് ആകെ ഉയരം. പുതുതായി നിർമിച്ച അഞ്ച് തൂണുകളിൽ 9.6 മീറ്റർ ഉയരത്തിലാണ് ഷട്ടറുകളുടെ സ്ഥാനം. തടയണയിൽ മൂന്ന് മീറ്റർ ഉയരത്തിൽ വെള്ളം സംഭരിക്കാനാകും. നാല് കിലോമീറ്റർവരെ ദൂരത്തിൽ ജലവിതാനം പുഴയിൽ ഉയരുമെന്നാണ് പ്രതീക്ഷ. സ്ഥിരം തടയണ പദ്ധതിപ്രദേശമായ മഹാലക്ഷ്മിപുരത്ത് രണ്ട് കൈവഴിയായാണ് പുഴ ഒഴുകിയെത്തുന്നത്. പാണ്ടിക്കണ്ടം ഭാഗത്തുനിന്നും കരിച്ചേരിയിൽനിന്നും. ഈ ഭാഗങ്ങളിൽ ഈ മഴക്കാലം മുതൽ വെള്ളമുയരും.\n2005-ൽ തുടങ്ങി രണ്ടുതവണ കരാറുകാർ ഉപേക്ഷിച്ചതാണ് ബാവിക്കര സ്ഥിരംതടയണ നിർമാണം. ഇനിയൊരിക്കലും നടക്കില്ലെന്ന് കരുതിയ പദ്ധതിയാണ് 15 വർഷത്തിനിപ്പുറം യാഥാർഥ്യമാകുന്നത്. നാലരക്കോടിരൂപ മുൻപ് ചെലവഴിച്ച് വെള്ളത്തിലായ പദ്ധതിക്ക് ഇറിഗേഷൻ ഡിസൈൻ ആൻഡ് റിസർച്ച് ബോർഡിന്റെ രൂപരേഖ പ്രകാരം ചെറുകിട ജലസേചന വിഭാഗം 27.75 കോടി രൂപയുടെ പുതുക്കിയ എസ്റ്റിമേറ്റാണ് തയ്യാറാക്കിയത്. ഇതിന്റെ 10 ശതമാനം അധികനിരക്കിലാണ് ചട്ടഞ്ചാലിലെ ജാസ്മിൻ കൺസ്ട്രക്ഷൻ കരാർ ഏറ്റെടുത്തത്. 2018 ഒക്ടോബർ നാലിനാണ് ഇപ്പോഴത്തെ നിർമാണം തുടങ്ങിയത്. 18 മാസമായിരുന്നു പ്രവൃത്തി കാലാവധി.\nഅപ്രതീക്ഷിതമായി ലോക്ക് ഡൗൺ പ്രഖ്യാപിച്ചപ്പോൾ ഈ സീസണിലും പൂർത്തിയാവില്ലെന്ന് കരുതിയതായിരുന്നു തടയണ നിർമാണം. മറുനാടൻ തൊഴിലാളികളായിരുന്നു ജോലിക്ക് മുഴുവനും. മാർച്ച് 21-ന് മുടങ്ങിയ നിർമാണം ഏപ്രിൽ നാലുവരെ നിർത്തിവെക്കേണ്ടിവന്നു. കെ.കുഞ്ഞിരാമൻ എം.എൽ.എ. വിഷയം സർക്കാറിന്റെ ശ്രദ്ധയിൽപ്പെടുത്തിയിരുന്നു. തൊഴിലാളികളെ കൂടെ നിർത്തി കരാറുകാരൻ കാത്തുനിന്നു. കളക്ടർ ഡോ. ഡി.സജിത്ത് ബാബുവിന്റെ പ്രത്യേകാനുമതി വാങ്ങിയാണ് പിന്നീട് നിർമാണം പുനരാരംഭിച്ചത്.\nലോക്ക്ഡൗണിനിടയിലും ചെറുകിട ജലസേചനവിഭാഗം എക്സിക്യുട്ടീവ് എൻജിനീയർ ഡി.രാജൻ, അസിസ്റ്റന്റ് എക്സിക്യുട്ടീവ് എൻജിനീയർ പി.രത്നാകരൻ, അസി. എൻജിനീയർ ഫെമി മരിയ തോമസ്, ഓവർസിയർമാരായ പ്രസാദ്, ചാരുഹാസൻ തുടങ്ങിയവർ ദിവസവും പദ്ധതിസ്ഥലത്ത് എത്തി നിർദേശങ്ങൾ നൽകിയാണ് ജോലികൾ വേഗത്തിലാക്കിയത്.\nഎന്‍ഡോസള്‍ഫാന് ദുരിതബാധിതര്‍ക്ക് ഭക്ഷ്യധാന്യ കിറ്റുകള് വിതരണം ചെയ്തു\nകാസര്‍കോട്: കോവിഡ് ദുരിതാശ്വാസ പ്രവര്‍ത്തനങ്ങളുടെ ഭാഗമായി ഇസാഫ് ബാങ്കിന്റെ ..\nസമ്പർക്കത്തിലൂടെ കോവിഡ്: ചട്ടഞ്ചാലിൽ കർശനനിയന്ത്രണം\nപ്ലാസ്റ്റിക് മാലിന്യസംഭരണം 10-ന് തുടങ്ങും\nഎ പ്ലസ് തിളക്കത്തിൽ വീണ്ടും ചട്ടഞ്ചാൽ\nഎൻഡോസൾഫാൻ: പുനരധിവാസഗ്രാമം ശിലാസ്ഥാപനം നാളെ\nഎസ്.ഇ.യു. ധർണ നടത്തി\nആനക്കൂട്ടം കൃഷി നശിപ്പിക്കുന്നു;ഭീതിയിൽ ഗ്രാമങ്ങൾ


Question and Answer – Hajj Padasala\nJuly 18, 2019\tQuestion and Answer 0\nഎന്റെ മാതാപിതാക്കള് മരിച്ചുപോയി. അവര് ഹജ്ജ് കര്‍മം നിര്‍വഹിച്ചിരുന്നില്ല. അവര്‍ക്കു വേണ്ടി ഞാന് ഹജ്ജ്കര്‍മം നിര്‍വഹിച്ചാല് അവര്‍ക്ക് പ്രതിഫലം ലഭിക്കുമോ? ആരാധനകളുടെ – വിശിഷ്യാ ശാരീരികാരാധനകളുടെ – അടിസ്ഥാന സ്വഭാവം അവ സ്വയംനിര്‍വഹിക്കുക എന്നുള്ളതാണ്. സ്വയം നിര്‍വഹിക്കുവാന് സാധിക്കാതെവരുന്നപക്ഷം അവരുടെ മരണാനന്തരം അവരുടെ മക്കള്‍ക്ക് അത് നിര്‍വഹിക്കാവുന്നതാണ്. ‘ നിങ്ങളുടെ മക്കള് നിങ്ങളുടെ പ്രയത്‌നഫലമാണ്’ എന്ന് തിരുദൂതര് പറയുകയുണ്ടായി. സന്താനങ്ങള് മാതാപിതാക്കളുടെ തുടര്‍ച്ചയാണ്. കര്‍മങ്ങളുടെ ഒരു ഭാഗമാണ്. മാതാപിതാക്കളുടെ മരണശേഷവും …\nJuly 13, 2019\tQuestion and Answer 0\nഹജ്ജ് കാലത്ത് തിക്കിലും തിരക്കിലും പെട്ട് ആളുകള് മരണമടയുന്നുവെങ്കിലും പ്രതിവര്‍ഷം ഹജ്ജിന്നു പോകുവാനും വ്യഗ്രത കാണിക്കുന്ന ചിലരുണ്ട്. അത്തരക്കാര് ഹജ്ജിന്നും ഉംറക്കും വേണ്ടി ചെലവഴിക്കുന്ന പണം ദരിദ്രരേയും അഗതികളേയും സഹായിക്കുവാനും സാമ്പത്തിക ക്ലേശം അനുഭവിക്കുന്ന ധര്‍മ്മ സ്ഥാപനങ്ങള്‍ക്കും സംഭാവന നല്‍കുവാനും വിനിയോഗിക്കുന്നതല്ലേ ഉത്തമം ? അതോ, ഏറെ തവണ ഹജ്ജും ഉംറയും ചെയ്യുന്നതാണോ ദൈവമാര്‍ഗത്തില്, ഇസ്്‌ലാമിക സേവന രംഗത്ത് പണം ചെലവു ചെയ്യുന്നതിലും പുണ്യം ? മതത്തിന്റെ നിര്‍ബന്ധാനുഷ്ഠാനങ്ങളുടെ നിര്‍വഹണം …\nJune 2, 2016\tQuestion and Answer 0\nഹജ്ജുകാലത്ത് തിക്കിലും തിരക്കിലും പെട്ട് ആളുകള് മരണമടയുന്നുവെങ്കിലും പ്രതിവര്‍ഷം ഹജ്ജിന്നുപോകാനും എല്ലാ റമദാനിലും ഉംറ ചെയ്യുവാനും വ്യഗ്രത കാണിക്കുന്ന ചിലരുണ്ട്. അത്തരക്കാര് ഹജ്ജിനും ഉംറക്കും വേണ്ടി ചെലവഴിക്കുന്ന പണം ദരിദ്രരെയും അഗതികളെയും സഹായിക്കുവാനും സാമ്പത്തിക ക്ലേശം അനുഭവിക്കുന്ന ധര്‍മസ്ഥാപനങ്ങള്‍ക്കും ഇസ്്‌ലാമിക സ്ഥാപനങ്ങള്‍ക്കും സംഭാവന നല്കുവാനും വിനിയോഗിക്കുന്നതല്ലേ ഉത്തമം? അതല്ല, ഏറെത്തവണ ഹജ്ജും ഉംറയും ചെയ്യുന്നതാണോ ദൈവമാര്‍ഗത്തില്, ഇസ്്‌ലാമിക സേവന രംഗത്ത് പണം ചെലവു ചെയ്യുന്നതിനേക്കാള് പുണ്യം? മതത്തില് നിര്‍ബന്ധാനുഷ്ഠാനങ്ങളുടെ നിര്‍വഹണം …\nആരോഗ്യവതിയും സമ്പന്നയുമായ, ഹജ്ജുകര്‍മം ബാധ്യതയായിത്തീര്‍ന്ന, ഒരു സ്ത്രീക്ക് കൂട്ടിന്നു പോകാന് ഭര്‍ത്താവിനോ വിവാഹം നിഷിദ്ധമായ രക്തബന്ധുക്കള്‍ക്കോ സൗകര്യപ്പെടുന്നില്ല. ആ സ്ത്രീക്ക് മറ്റു മുസ്്‌ലിം പുരുഷന്‍മാരുടെയോ സ്ത്രീകളുടെയോ ഒപ്പം, ഇക്കാലത്ത് യാത്ര സുരക്ഷിതവും മുന്‍കാലങ്ങളെ അപേക്ഷിച്ച് അപകടം കുറഞ്ഞതുമാണ് എന്ന വസ്തുത പരിഗണിച്ച്, ഹജ്ജ് യാത്ര നടത്തുന്നത് അനുവദനീയമാണോ? അതോ, വിവാഹം പാടില്ലാത്ത ഒരു രക്തബന്ധുവിനെ കൂട്ടിനു തരപ്പെടുവോളം ഹജ്ജ് യാത്ര നീട്ടിവെക്കേണ്ടതുണ്ടോ? സ്ത്രീ ഒറ്റക്ക് യാത്ര ചെയ്യാതിരിക്കുക എന്നതാണ് ഇസ്്‌ലാമിക …\nവിമാനത്തിലോ, കാറിലോ, കാല്‍നടയായോ ഹജ്ജിന്നു പോകേണ്ടത്? ഏതാണ് ശ്രേഷ്ഠം? പാകിസ്ഥാനില്‍നിന്ന് ചിലര് കാല്‍നടയായി ഹജ്ജിന്നെത്തുകയുണ്ടായി. തങ്ങള്‍ക്ക് വമ്പിച്ച പ്രതിഫലം കിട്ടുമെന്നവര് പറയുന്നു. ശരിയാണോ? ആരാധനകള്‍ക്ക് കൂടുതല് പ്രതിഫലം ലഭിക്കുന്നത്, അതിന്നു വേണ്ടി വരുന്ന ക്ലേശത്തെ മാത്രം ആധാരമാക്കിയല്ല. മറ്റു പല പരിഗണനകളുടെയും ഉപാധികളുടെയും അടിസ്ഥാനത്തിലാണ്. ആത്മാര്‍ത്ഥതയും ഉദ്ദേശ്യശുദ്ധിയുമാണവയില് പ്രധാനം. ആരാധനാ കര്‍മത്തിന്റെ മര്യാദകളും നിയമങ്ങളും സൂക്ഷ്മമായി പാലിക്കുന്നതും അതില് പെടുന്നു. ആരാധനക്ക് ആവശ്യമായി വരുന്ന ക്ലേശം അതിന്നു ശേഷമേ വരുന്നുള്ളൂ. …\nപതിനാലാം വയസ്സില് ഹജ്ജ്\nപതിനാലാം വയസ്സില് ഹജ്ജ് ചെയ്താല് സ്വീകാര്യമാവുമോ? ഹജ്ജ് ചെയ്തശേഷം ചെയ്യുന്ന പാപകര്‍മങ്ങള് ഹജ്ജിനെ ബാത്വിലാക്കുമോ? പ്രായപൂര്‍ത്തിവന്നതായി സ്വപ്‌നസ്ഖലനത്തിലൂടെ അനുഭവപ്പെട്ടിട്ടില്ലെങ്കില്, പതിനാലാം വയസ്സില് ചെയ്യുന്ന ഹജ്ജ് നിര്‍ബന്ധ ഹജ്ജ് ആവില്ല. നിര്‍ബന്ധ ബാധ്യതയുള്ള ഹജ്ജ് പ്രായപൂര്‍ത്തിയായ ശേഷം നിര്‍വഹിക്കേണ്ടതാണ്. ഒന്നുകില് പതിനഞ്ചു വയസ്സായി എന്നുറപ്പുവരുക, അല്ലെങ്കില് സ്ഖലനത്തിലൂടെ അത് സ്ഥിരീകരിക്കപ്പെടുക- ഇതാണ് പ്രായപൂര്‍ത്തിയുടെ മാനദണ്ഡം. പ്രായപൂര്‍ത്തി ഉറപ്പായ ശേഷം ഒരിക്കല് ഹജ്ജ് നിര്‍വഹിച്ചാല് പിന്നീട് അത് ആവര്‍ത്തിച്ച് അനുഷ്ഠിക്കേണ്ടതില്ല. ഹജ്ജ് നിര്‍വഹിച്ചശേഷം …\nഞാന് എല്ലാ വര്‍ഷവും ഹജ്ജ് ചെയ്യാറുണ്ട്. പക്ഷേ, മുസ്ദലിഫയില് രാത്രി താമസിക്കാറില്ല. രണ്ടോ മൂന്നോ മണിക്കൂര് അവിടെ ചെലവഴിക്കും എന്നു മാത്രം. പത്തിനും പന്ത്രണ്ടിനും ഇടക്ക് പ്രായമുള്ള പുത്രിയെ എല്ലാ വര്‍ഷവും കൂടെ കൊണ്ടുപോകാറുണ്ട്. അവള് ഹജ്ജിനും ഉംറക്കും ഇഹ്‌റാം കെട്ടും. രണ്ട് പ്രശ്‌നങ്ങളുടെയും വിധിയെന്താണ്? മുസ്ദലിഫയിലെ രാപ്പാര്‍പ്പ് സംബന്ധമായി പണ്ഡിതന്‍മാര്‍ക്കിടയില് വിയോജിപ്പുണ്ട്. തിരുദൂതര് ചെയ്തതുപോലെ പുലരുവോളം അവിടെ താമസിക്കല് നിര്‍ബന്ധമുണ്ടോ? അതോ മഗ്‌രിബും ഇശാഉം ഒന്നിച്ചു നമസ്‌കരിച്ചാല് മാത്രം …\nകഅ്ബാ പ്രദക്ഷിണത്തിന് കൂടുതല് സ്ഥലസൗകര്യം ലഭിക്കുന്നതിനു വേണ്ടി മഖാമു ഇബ്‌റാഹീം ഇപ്പോള് സ്ഥിതിചെയ്യുന്ന ഇടത്തു നിന്നു മസ്ജിദുല് ഹറാമില് തന്നെ മറ്റൊരിടത്തേക്ക് മാറ്റി സ്ഥാപിക്കുന്നത് സംബന്ധിച്ച് ഇസ്‌ലാമിക മീഡിയകളില് നീണ്ട വിവാദം നടക്കുകയുണ്ടായല്ലോ. ഇങ്ങനെ ചെയ്യുന്നതിന് ശര്‍ഇയായ വല്ല തടസ്സവുമുണ്ടോ? ആദ്യം എന്താണ് ഈ ‘മഖാമു ഇബ്‌റാഹീം’ എന്നു നോക്കാം. ഒരിക്കല് മക്കയില് എത്തിയ ഇബ്‌റാഹീം (അ) നെ പുത്രന് ഇസ്മാഈല് നബി (അ) ന്റെ പത്‌നി സ്വീകരിക്കുകയും ശിരസ്സില് …\nചോദ്യം: സംസം വെള്ളത്തിന് മറ്റ് ജലത്തേക്കാള് എന്ത് പ്രത്യേകതയാണ് ഉള്ളത്? സംസം വെള്ളം കുടിച്ചാല് രോഗ ശമനമുണ്ടാകുമെന്ന് സൂചിപ്പിക്കുന്ന ഏതെങ്കിലും നബി വചനമുണ്ടോ? സംസം വെള്ളം കുടിക്കുന്നതിന് മുമ്പ് പ്രത്യേക നിയ്യത്ത് എന്തെങ്കിലും ആവശ്യമുണ്ടോ? മസ്ജിദുല് ഹറാമിലെ പ്രസിദ്ധമായ ഒരു കിണറിന്റെ പേരാണ് സംസം. കഅ്ബാ ശരീഫിനും ഈ കിണറുമിനിടയില് 38 മുഴം അകലമേയുള്ളൂ. ഇബ്രാഹീം നബി (അ) യുടെ പുത്രന് ഇസ്മാഈല് നബിയുടെ കിണറാണത്. മുലകുടി മാറാത്ത കുഞ്ഞായിരിക്കെ, …\nചോദ്യം: സംസം വെള്ളത്തിന് മറ്റ് ജലത്തേക്കാള് എന്ത് പ്രത്യേകതയാണ് ഉള്ളത്? സംസം വെള്ളം കുടിച്ചാല് രോഗശമനമുണ്ടാകുമെന്ന് സൂചിപ്പിക്കുന്ന ഏതെങ്കിലും നബി വചനമുണ്ടോ? സംസം വെള്ളം കുടിക്കുന്നതിന് മുമ്പ് പ്രത്യേക നിയ്യത്ത് എന്തെങ്കിലും ആവശ്യമുണ്ടോ? മസ്ജിദുല് ഹറാമിലെ പ്രസിദ്ധമായ ഒരു കിണറിന്റെ പേരാണ് സംസം. കഅ്ബാ ശരീഫിനും ഈ കിണറുമിനിടയില് 38 മുഴം അകലമേയുള്ളൂ. ഇബ്രാഹീം നബി (അ) യുടെ പുത്രന് ഇസ്മാഈല് നബിയുടെ കിണറാണത്. മുലകുടി മാറാത്ത കുഞ്ഞായിരിക്കെ, ദാഹിച്ചു …


അമൂലുമായി ചേ‍ർന്ന് ബിസിനസ് തുടങ്ങാം; മാസം5മുതൽ 10 ലക്ഷം വരെ സമ്പാദിക്കാം | StartaBusiness with Amul and Earn Rs5to 10 lakhs Per Month - Malayalam Goodreturns\n» അമൂലുമായി ചേ‍ർന്ന് ബിസിനസ് തുടങ്ങാം; മാസം5മുതൽ 10 ലക്ഷം വരെ സമ്പാദിക്കാം\nPublished: Wednesday, July 25, 2018, 10:44 [IST]\nഇന്ത്യയിലെ പ്രശസ്തമായ ക്ഷീരോ‌ൽ‌പാദക സഹകരണസംഘമായ അമൂൽ സംരംഭകത്വ അവസരവുമായി രംഗത്ത്. ഔദ്യോഗിക കുറിപ്പിലൂടെയാണ് അമൂലുമായി ചേർന്ന് ബിസിനസ് തുടങ്ങാൻ വ്യക്തികളെ ക്ഷണിച്ചിരിക്കുന്നത്. വളരെ ചെറിയ മൂലധനവും ബിസിനസ് ചെയ്യാൻ കഴിവുമുണ്ടെങ്കിൽ നിങ്ങൾക്കും തുടങ്ങാം അമൂൽ ഫ്രാഞ്ചൈസി.\nബിസിനസിലൂടെ ലഭിക്കുന്ന ലാഭം അമൂലുമായി പങ്കിടേണ്ട എന്നതാണ് ഈ പദ്ധതിയുടെ പ്രധാന ആകർഷണം. കൂടാതെ2മുതൽ6ലക്ഷം രൂപ വരെ മാത്രമാണ് ബിസിനസ് തുടങ്ങാൻ ആദ്യം ചെലവാക്കേണ്ട തുക.\nബിസിനസ് തുടങ്ങാൻ താത്പര്യമുള്ളവർ ആദ്യം ചെയ്യേണ്ടത് കട തുടങ്ങാനുള്ള സ്ഥലം കണ്ടെത്തുക എന്നതാണ്. കടയ്ക്കാവശ്യമായ സ്ഥലം സ്വന്തമായി വാങ്ങുകയോ വാടകയ്ക്ക് എടുക്കുകയോ ചെയ്യാം. ഇതിന് ആവശ്യമായ പണം വ്യക്തികൾ തന്നെ കണ്ടെത്തണം. 1.50 ലക്ഷം മുതൽ6ലക്ഷം വരെയാകാം ഈ തുക.\nനിങ്ങൾ ഒരു അമൂൽ ഔട്ട്ലെറ്റോ, അമൂൽ റെയിൽവേ പാർലറോ ആണ് തുടങ്ങാൻ ഉദ്ദേശിക്കുന്നതെങ്കിൽ രണ്ടു ലക്ഷം രൂപ വരെയായിരിക്കും നിക്ഷേപ തുക. 25,000 റീഫണ്ട് ചെയ്യാത്ത ബ്രാൻഡ് സെക്യൂരിറ്റി, ഒരു ലക്ഷം രൂപ പുനർ നിർമാണ തുക, 75,000 രൂപ ഉപകരണങ്ങൾക്ക് എന്നിങ്ങനെയാണ് രണ്ട് ലക്ഷം രൂപ ആവശ്യമായി വരുന്നത്.\nഅമൂൽ ഐസ്ക്രീം പാർലർ\nഅമൂൽ ഐസ്ക്രീം പാർലർ ആണ് നിങ്ങൾ തുടങ്ങുന്നതെങ്കിൽ5ലക്ഷം രൂപ ചെലവാകും. റീഫണ്ട് ചെയ്യാത്ത ബ്രാൻഡ് സെക്യൂരിറ്റിയായ 50,000 രൂപ ഇതിന് നൽകേണ്ടി വരും.\nഅമൂൽ ഹോൾസെയ്ൽ ഡീലർമാർ വഴിയാണ് ഉൽപ്പന്നങ്ങൾ വിതരണം ചെയ്യുന്നത്. ഉത്പന്നങ്ങൾ വിറ്റ് ലഭിക്കുന്ന ലാഭം പൂർണമായും കച്ചവടക്കാർക്ക് എടുക്കാവുന്നതാണ്. അതായത് ലാഭം അമൂലുമായി പങ്കുവയ്ക്കേണ്ടതില്ല.\nനിങ്ങളുടെ സ്റ്റോറിന്റെ ലൊക്കേഷൻ അനുസരിച്ച്5മുതൽ 10 ലക്ഷം വരെ വരുമാനം നേടാൻ സാധിക്കും. മിനിമം റീട്ടെയിൽ വിലയിൽ നിങ്ങൾക്ക് കമ്മീഷനും ലഭിക്കും. കമ്മീഷൻ താഴെ പറയുന്ന രീതിയിലാണ്.\nപാൽ പായ്ക്കറ്റ് - 2.5%\nപാൽ ഉത്പന്നങ്ങൾ - 10%\nപ്രീ-പായ്ക്കു ചെയ്ത ഐസ്ക്രീം - 20%\nഅമൂൽ ഐസ്ക്രീം പാർലറിൽ വിൽക്കുന്ന റെസിപ്പി അധിഷ്ഠിത ഉൽപന്നങ്ങൾ - 50%\nRead in English: StartaBusiness with Amul and Earn Rs5to 10 lakhs Per Month\nRead more about: amul business അമൂൽ ബിസിനസ്\nStory first published: Wednesday, July 25, 2018, 10:44 [IST]


സ്ത്രീകള്‍ക്ക് ആര്‍ത്തവ അവധി അനുവദിച്ച് സ്വിഗ്ഗി. | Malayali Manasu\nHome Health സ്ത്രീകള്‍ക്ക് ആര്‍ത്തവ അവധി അനുവദിച്ച് സ്വിഗ്ഗി.\nഡെലിവറി പാര്‍ട്ണര്‍മാരായ സ്ത്രീകള്‍ക്ക് മാസത്തില് രണ്ടു ദിവസം ആര്‍ത്തവ അവധി അനുവദിക്കുമെന്ന് ഓണ്‍ലൈന് ഭക്ഷണ വിതരണ കമ്ബനിയായ സ്വിഗ്ഗി.\nഇന്ന് പുറപ്പെടുവിച്ച വാര്‍ത്താകുറിപ്പിലാണ് കമ്ബനി ഇക്കാര്യം വ്യക്തമാക്കിയത്. കൂടുതല് സമയം യാത്ര ചെയ്യുന്നത് സ്ത്രീകള്‍ക്ക് ബുദ്ധിമുട്ടുണ്ടാകുമെന്ന തിരിച്ചറിവിലാണ് പുതിയ തീരുമാനം.\nഡെലിവറി പാര്‍ട്ണര് മേഖലയിലേക്ക് സ്ത്രീകളെ ആകര്‍ഷിപ്പിക്കുക എന്ന ലക്ഷ്യം കൂടി ഈ ഉത്തരവിന് പിന്നിലുണ്ട്.\nസ്വിഗ്ഗിയുടെ ഭാഗമായി ജോലി ചെയ്യുന്ന ഡെലിവറി പാര്‍ട്ണര്‍മാരായ 99 ശതമാനം സ്ത്രീകളും 45 വയസിനു താഴെ പ്രായമുളളവരാണ്.\nആയിരത്തോളം സ്ത്രീകളാണ് സ്വിഗ്ഗിയുടെ ഡെലിവറി പാര്‍ട്ണര്‍മാരായി പ്രവര്‍ത്തിക്കുന്നുണ്ട്.\nസ്ത്രീകളായ ഡെലിവറി പാര്‍ട്ണര്‍മാര്‍ക്ക് ശൗചാലയം ആവശ്യാനുസരണം ഉപയോഗിക്കുന്നതിന് റസ്‌റ്റോറന്റ് ഉടമകളുമായി സ്വിഗ്ഗിയും സൊമാറ്റോയും ധാരണയിലെത്തിയിട്ടുണ്ടായിരുന്നു.\nനേരത്തെ ഡെലിവറി കമ്ബനിയായ സൊമാറ്റോയും സ്ത്രീ ജീവനക്കാര്‍ക്ക് ആര്‍ത്തവ അവധി നല്‍കിയിരുന്നു. ഡെലിവറി പാര്‍ട്ണര്‍മാരായ സ്ത്രീകളുടെ സുരക്ഷിതത്വം ഉറപ്പുവരുത്തുന്നതിനായി സുരക്ഷിതമല്ലെന്ന് തോന്നുന്ന സ്ഥലങ്ങളിലേക്കുളള ഓര്‍ഡറുകള് നിരസിക്കാനുളള അവസരമുണ്ട്.\nPrevious articleകുട്ടികള്‍ക്കുള്ള കോവിഡ് വാക്‌സിനേഷന് ഘട്ടങ്ങളായി നടപ്പാക്കും.\nNext articleകാവ്യപൂർവം അയ്യപ്പന് …….


ഉന്നാവോ പെണ്‍കുട്ടി മരണത്തിന് കീഴടങ്ങി - Pravasishabdam\nHome News National ഉന്നാവോ പെണ്‍കുട്ടി മരണത്തിന് കീഴടങ്ങി\nഉത്തര്‍പ്രദേശിലെ ഉന്നാവോയില് മാനഭംഗത്തിനിരയായതായി പരാതി നല്‍കിയതിനുശേഷം വിചാരണയ്ക്കായി പോകവേ പ്രതികള് തീകൊളുത്തിയ പെണ്‍കുട്ടി മരിച്ചു. വെള്ളിയാഴ്ച രാത്രി 11.40ന് ഡല്‍ഹി സഫ്ദര്‍ജംഗ് ആശുപത്രിയിലായിരുന്നു മരണം. ഹൃദയാഘാതത്തെ തുടര്‍ന്നായിരുന്നു പെണ്‍കുട്ടി മരിച്ചതെന്ന് ആശുപത്രി അധികൃതര് പറഞ്ഞു.\n90 ശതമാനം പൊള്ളലേറ്റ പെണ്‍കുട്ടി സഫ്ദര്‍ജംഗ് ആശുപത്രിയില് തീവ്രപരിചരണ വിഭാഗത്തിലായിരുന്നു. വ്യാഴാഴ്ച പുലര്‍ച്ചെയാണ് പെണ്‍കുട്ടിക്കുനേരെ ആക്രമണം ഉണ്ടായത്. സംഭവത്തില് അഞ്ചു പ്രതികളെയും അറസ്റ്റ് ചെയ്തു. റായ്ബറേലിയിലെ കോടതിയിലേക്കു പോകുന്നതിനിടെയായിരുന്നു ആക്രമണമെന്നു പെണ്‍കുട്ടിയുടെ മൊഴിയിലുണ്ട്.\nഉന്നാവോയിലെ ഹിന്ദുനഗറില്‍വച്ച് അഞ്ചംഗസംഘമാണു തട്ടിക്കൊണ്ടുപോയി ഉപദ്രവിച്ചത്. ഹരിശങ്കര് ത്രിവേദി, രാം കിഷോര് ത്രിവേദി, ഉമേഷ് ബാജ്പേയി, ശിവം ത്രിവേദി, ശുഭം ത്രിവേദി എന്നിവരാണ് അക്രമികള്. ഇതില് ശിവം ത്രിവേദിയും ശുഭം ത്രിവേദിയും 2018ല് തന്നെ മാനഭംഗപ്പെടുത്തിയിരുന്നുവെന്നും പെണ്‍കുട്ടി പറയുന്നു.\nപൊള്ളലേറ്റ പെണ്‍കുട്ടി ഒരു കിലോമീറ്ററോളം ഓടിയെന്നു ദൃക്സാക്ഷികളിലൊരാള് പറഞ്ഞു. ഇതിനുശേഷമാണു വൈദ്യസഹായം ലഭിച്ചത്.\nരിക്ക് ഗുരുതരമാണെന്നു കണ്ടെത്തിയതോടെ വിദഗ്ധ ചികിത്സയ്ക്ക് ലക്നോയിലേക്കു മാറ്റുകയായിരുന്നു. ശരീരത്തില് 90 ശതമാനത്തോളം പൊള്ളലേറ്റ നിലയിലായിരുന്നു പെണ്‍കുട്ടി. പിന്നാലെ, അഞ്ചു പ്രതികളെയും അറസ്റ്റ് ചെയ്തുവെന്ന് ഡിജിപി ഒ.പി. സിംഗ് അറിയിച്ചു.\nതന്നെ ബലാത്സംഗം ചെയ്ത പ്രതികള്‍ക്ക് വധശിക്ഷ നല്‍കണമെന്ന് പെണ്‍കുട്ടി കഴിഞ്ഞദിവസം പറഞ്ഞിരുന്നു. തനിക്ക് മരിക്കാന് ആഗ്രഹമില്ലെന്നും പെണ്‍കുട്ടി പറഞ്ഞതായി കുടുംബം അറിയിച്ചു. ”എനിക്ക് മരിക്കണ്ട, എന്നെ രക്ഷിക്കണം. എന്നോട് ഇത് ചെയ്തവര്‍ക്ക് വധശിക്ഷ ലഭിക്കുന്നത് എനിക്ക് കാണണം” പെണ്‍കുട്ടി സഹോദരനോട് പറഞ്ഞതിങ്ങനെ.\nആക്രമിക്കപ്പെട്ട ദിവസം ദേഹത്ത് പടര്‍ന്നുപിടിച്ച തീയുമായി പെണ്‍കുട്ടി ഒരു കിലോമീറ്ററോളം ഓടിയെന്ന് ദൃസാക്ഷികള് പറഞ്ഞിരുന്നു. ഒരുകിലോമീറ്ററോളം ഓടിയതിന് ശേഷമാണ് പെണ്‍കുട്ടിയെ ദൃസാക്ഷികള് കാണുന്നത്. ഇവരാണ് പെണ്‍കുട്ടിയെ പിന്നീട് ആശുപത്രിയിലെത്തിച്ചത്. വിജനമായ റോഡില്‍വെച്ചായിരുന്നു ആക്രമണം. തീ ആളി പടരുന്നതിനിടെ ഇവര് ആംബുലന്‍സ് നമ്ബറിലേക്ക് ഫോണ് വിളിച്ചിരുന്നു.\nഉന്നാവോയില് ബിജെപി എംഎല്‍എ കുല്‍ദീപ് സെന്‍ഗര് പ്രതിയായ മറ്റൊരു മാനഭംഗക്കേസിലെ ഇരയും സമാനമായ അവസ്ഥയിലൂടെയാണു കടന്നുപോകുന്നത്. കേസിന്‍റെ ആവശ്യത്തിനായി കോടതിയിലേക്കു പോവുകയായിരുന്ന പെണ്‍കുട്ടിയെയും കുടുംബത്തെയും പ്രതികള് വാഹനമിടിപ്പിച്ച് കൊലപ്പെടുത്താന് ശ്രമിച്ചിരുന്നു. പെണ്‍കുട്ടിയുടെ ഉറ്റബന്ധുക്കള് അപകടത്തില് മരിച്ചു. ഗുരുതരമായി പരിക്കേറ്റ കുട്ടി ഇപ്പോഴും ചികിത്സയിലാണ്.\nPrevious articleജനങ്ങള്‍ക്ക് ഇന്ത്യന് നീതിന്യായവ്യവസ്ഥയിലുള്ള വിശ്വാസം നഷ്ടമായി\nNext articleകട്ടച്ചിറ പള്ളിയുടെ പൂട്ടു തകര്‍ത്ത് മൃതദേഹം സംസ്‌കരിച്ചു


അധ്യാപകരെ പാഠം പഠിപ്പിക്കാന് പഞ്ചാബ് സര്‍ക്കാര്; മക്കളെ സര്‍ക്കാര് സ്‌കൂളില് പഠിപ്പിക്കണം | Punjab teachers with own kids in govt schools - Malayalam Oneindia\n» അധ്യാപകരെ പാഠം പഠിപ്പിക്കാന് പഞ്ചാബ് സര്‍ക്കാര്; മക്കളെ സര്‍ക്കാര് സ്‌കൂളില് പഠിപ്പിക്കണം\nഅധ്യാപകരെ പാഠം പഠിപ്പിക്കാന് പഞ്ചാബ് സര്‍ക്കാര്; മക്കളെ സര്‍ക്കാര് സ്‌കൂളില് പഠിപ്പിക്കണം\nUpdated: Sun, Feb 11, 2018, 9:44 [IST]\nചണ്ഡീഗഢ്: സര്‍ക്കാര് സ്‌കൂളിന്റെ മഹത്വത്തെക്കുറിച്ച് എല്ലാവരും പറയും. എന്നാല് സ്വന്തം മക്കളെ സര്‍ക്കാര് സ്‌കൂളില് പഠിപ്പിക്കാന് എത്ര പേര് തയ്യാറാകും?. എന്തിനേറെ പറയണം സര്‍ക്കാര് അധ്യാപകര്‍ക്ക് പോലും ഇതിനുള്ള ധൈര്യമില്ല. എന്നാല് ട്രാന്‍സ്ഫറിനും പ്രൊമോഷനും ഇത്തരം ചില നിബന്ധനകള് ഏര്‍പ്പെടുത്തി സര്‍ക്കാര് സ്‌കൂളിലെ വിദ്യാഭ്യാസ രീതികള് പൊളിച്ചെഴുതാനുള്ള ശ്രമത്തിലാണ് പഞ്ചാബ് ഗവണ്‍മെന്റ്.\nഇനി വീരപ്പന്‍മാര് ഉണ്ടാകാന് പാടില്ല; അതിന് ചെയ്യേണ്ടതെന്ത്?\nസര്‍ക്കാര് സ്‌കൂളുകളില് ട്രാന്‍സ്ഫറിനും, പ്രൊമോഷനും നല്ല റിസല്‍റ്റ് സൃഷ്ടിക്കുന്ന അധ്യാപകര്‍ക്ക് മുന്‍ഗണന നല്‍കാനാണ് സര്‍ക്കാര് തീരുമാനം. കൂടാതെ സ്വന്തം മക്കളെ സര്‍ക്കാര് സ്‌കൂളുകളില് പഠിപ്പിച്ചാലും ഗുണങ്ങള് കൂടും. സാധാരണ അധ്യാപകര് മുതല് പ്രധാന അധ്യാപകര് വരെയുള്ളവര്‍ക്ക് ഈ നിബന്ധന ഏര്‍പ്പെടുത്താനാണ് തീരുമാനം. സ്വന്തം മക്കളെ ഫീസ് കൊടുത്ത് സ്വകാര്യ സ്‌കൂളുകളില് അയയ്ക്കുന്നത് തന്നെ ഏറ്റവും വലിയ പോരായ്മയാണെന്നാണ് വിലയിരുത്തല്.\nഏപ്രില് 1 മുതല് സംഗതി പ്രാബല്യത്തില് വരുമെന്ന് വിദ്യാഭ്യാസ സെക്രട്ടറി കൃഷന് കുമാര് വ്യക്തമാക്കി. പുതിയ നയമനുസരിച്ച് സ്‌കൂളുകളെ അഞ്ച് സോണായി തിരിക്കും. മുനിസിപ്പല് പരിധിയുടെ 10 കി.മീറ്ററിലുള്ള സ്‌കൂളുകള്, തഹസില് സ്‌കൂള്, ദേശീയ-സംസ്ഥാന പാതയോരത്തുള്ള സ്‌കൂള്, കൂടാതെ മറ്റ് സ്‌കൂളുകള് എന്നിങ്ങനെ വേര്‍തിരിച്ചാണ് ട്രാന്‍സ്ഫര് നല്‍കുക. അധ്യാപകരുടെ പ്രകടനം വിലയിരുത്താന് പോയിന്റ് സിസ്റ്റവും നടപ്പാക്കും. 100-ലാണ് അധ്യാപകരുടെ പരീക്ഷണം.\nസര്‍ക്കാര് സ്‌കൂളില് മക്കളെ പഠിപ്പിച്ചാലും, മികച്ച റിസല്‍റ്റ് ഉണ്ടാക്കിയാലും അധ്യാപകര്‍ക്ക് 15 പോയിന്റ് വീതം ലഭിക്കും. വര്‍ഷത്തില് ഒരിക്കലാകും ട്രാന്‍സ്ഫര് നല്‍കുക. ഇതിന് ശുപാര്‍ശയുമായി വന്നാല് പിന്നെ കാര്യം കുശാല്. ട്രാന്‍സ്ഫറും കിട്ടില്ല, നടപടി വരികയും ചെയ്യും.\npunjab teacher govt school അധ്യാപകന് സ്‌കൂള് വിദ്യാര്‍ഥി സര്‍ക്കാര് പഞ്ചാബ്\nPunjab teachers with own kids in govt schools


പികെ ശശിക്കെതിരായ നടപടിയില് പൂര്‍ണ തൃപ്തി, തുടര് നടപടികള്‍ക്കില്ല: പരാതിക്കാരി\n26 Nov 2018 9:18 AM GMT\nശശിക്കെതിരായ നടപടിയില് പൂര്‍ണ്ണ തൃപ്തിയുണ്ടെന്നും തുടര് നടപടികള്‍ക്കോ പരസ്യ പ്രതികരണത്തിനോ താനില്ലെന്നും എംഎല്‍എ പി കെ ശശിക്കെതിരെ പാര്‍ട്ടി നേതൃത്വത്തിന് പരാതി നല്‍കിയ ഡിവൈഎഫ്‌ഐ നേതാവായ പെണ്‍കുട്ടി പ്രതികരിച്ചു.\nപെണ്‍കുട്ടിയുടെ പരാതിയില് ഷൊര്‍ണൂര് എംഎല്‍എയായ പി കെ ശശിയെ സിപിഎം സംസ്ഥാന സമിതി ആറ് മാസത്തേക്ക് ഇന്ന് സസ്‌പെന്‍ഡ് ചെയ്തിരുന്നു. പ്രാഥമിക അംഗത്വത്തില് നിന്നാണ് സസ്‌പെന്‍ഡ് ചെയ്തത്. ഗുരുതര സ്വഭാവമുള്ളതാണ് പരാതിയെന്ന് സംസ്ഥാന സമിതി വിലയിരുത്തി. കാര്യമായ നടപടികള് സ്വീകരിക്കാതെ ശശിയെ സംരക്ഷിച്ച് നിര്‍ത്തുമെന്നാണ് ഇന്ന് രാവിലെ വരെ അഭ്യൂഹം പരന്നത്. എന്നാല് കടുത്ത നടപടിയാണ് പാര്‍ട്ടി സ്വീകരിച്ചത്.\nനാല് മാസത്തിലേറെയായി യുവതി പരാതി നല്‍കിയിട്ട്. പരാതി പൂഴ്ത്താനും നടപടി വൈകിപ്പിക്കാനും ശ്രമം നടക്കുന്നതായി ആരോപണം ഉയര്‍ന്നിരുന്നു. പാര്‍ട്ടി അച്ചടക്കം പാലിച്ച് പോലീസിന് പരാതി നല്‍കാനോ പരാതി മറ്റേതെങ്കിലും വിധത്തില് പുറത്തുവിടാനോ ഇവര് തയ്യാറായിരുന്നില്ല. ലഘുവായ നടപടിയായാല് പെണ്‍കുട്ടി പരാതി പുറത്തുവിടുമെന്ന ആശങ്ക പാര്‍ട്ടിക്കുണ്ടായിരുന്നെന്നും വാര്‍ത്തയുണ്ട്.\nഅതേസമയം ലൈംഗിക അതിക്രമത്തിന് അല്ല ഫോണിലൂടെ മോശമായി സംസാരിച്ചതിനാണ് നടപടിയെടുത്തത്. ഒരു നേതാവിന് യോജിച്ച രീതിയിലല്ല ശശി പെണ്‍കുട്ടിയോട് സംസാരിച്ചതെന്ന് തെളിഞ്ഞതായി തീരുമാനം അറിയിച്ചുകൊണ്ട് പാര്‍ട്ടി അന്വേഷണ കമ്മിറ്റി അംഗം പികെ ശ്രീമതി അറിയിച്ചു.\nPKSasi PKSreemathi SexualAbuse SexualAllegation SexualAllegationAgainstPKSasi


കടൽ തിരികെ നൽകിയ ജീവിതങ്ങൾ | Maharashtra barge accident | Manorama News\nകടൽ തിരികെ നൽകിയ ജീവിതങ്ങൾ\nതയാറാക്കിയത്: ജെറി പി. സെബാസ്റ്റ്യൻ, എം.എ. അനൂജ് , വി. മിത്രൻ, ഷിന്റോ ജോസഫ് May 29, 2021 09:14 PM IST\nടൗട്ടെ ചുഴലിക്കാറ്റിൽ അറബിക്കടലിൽ അപകടത്തിൽപ്പെട്ട പി 305 ബാർജിന്റെ വാർത്തകൾക്കിടയിൽ മുങ്ങിപ്പോയ മറ്റൊരു അപകടം കൂടിയുണ്ടായിരുന്നു. ‘വരപ്രദ’ എന്നു പേരുള്ള ഒരു ടഗ്ബോട്ട് കടൽക്കലിയിലും ചുഴലിക്കാറ്റിലും കടലിൽ മുങ്ങി. 13 പേരുണ്ടായിരുന്ന ആ ബോട്ടിൽനിന്നു രക്ഷപ്പെട്ടത്2പേർ മാത്രം; അതിലൊരാളായ ആലപ്പുഴ അരൂർ സ്വദേശി ഫ്രാൻസിസ് കെ. സൈമൺ അദ്ഭുതകരമായ രക്ഷപ്പെടലിന്റെ നടുക്കുന്ന ഓർമകളിലൂടെ...\nഇതു രണ്ടാം ജന്മമാണ്!’ – ഫ്രാൻസിസ് കെ. സൈമണിന്റെ വിശ്വാസം അനുസരിച്ച് അദ്ദേഹത്തിന്റെ ഒന്നാം ജന്മം മേയ് 17ന് അറബിക്കടലിൽ അവസാനിച്ചു. ‘അന്നു ധൈര്യവും ദൈവവിശ്വാസവും തുഴയാക്കിയാണ് ജീവിതത്തിന്റെ കരയിലേക്കു വീണ്ടുമെത്തിയത്’ - അരൂരിലെ വീട്ടിലിരുന്ന് ഫ്രാൻസിസ് പറയുന്നു.\nടൗട്ടെ ചുഴലിക്കാറ്റിലും മഴയിലും അറബിക്കടലിൽ പി 305 ബാർജ് മുങ്ങിയപ്പോൾ അതിനൊപ്പം ഒരു ടഗ് ബോട്ട് മുങ്ങിയ വാർത്ത അധികമാരും അറിഞ്ഞിരുന്നില്ല. ഗാൽ കൺസ്ട്രക്റ്റർ എന്ന ഒരു ബാർജിലെ മുഴുവൻ പേരെയും മറ്റൊരു കപ്പലിനെയും രക്ഷപ്പെടുത്തിയ ശേഷം ജവാഹർലാൽ നെഹ്റു പോർട്ട് ട്രസ്റ്റിൽ (ജെഎൻപിടി) നങ്കൂരമിട്ടിരിക്കുകയായിരുന്നു വരപ്രദ എന്ന ടഗ്ബോട്ട് (വലിയ ബാർജുകളും മറ്റും വലിച്ചുകൊണ്ടുപോകുന്ന ശക്തിയേറിയ എൻജിനോടു കൂടിയ ബോട്ട്). ചുഴലിക്കാറ്റിൽപ്പെട്ട് ഉൾക്കടലിലേക്കൊഴുകി മുങ്ങിയ ആ ബോട്ടിൽ 13 പേരുണ്ടായിരുന്നു. അതിൽനിന്നു രക്ഷപ്പെട്ട രണ്ടുപേരിലൊരാളാണ് എൻജിനീയർ ആലപ്പുഴ അരൂർ കൈതവേലിക്കകത്ത് ഫ്രാൻസിസ് കെ. സൈമൺ (50).\nഫ്രാൻസിസ് കെ. സൈമൺ അരൂരിലെ വീട്ടിൽ ഭാര്യ ഷിജി, മക്കളായ സ്റ്റീവ്, ക്രിസ്റ്റഫർ എന്നിവർക്കൊപ്പം. ചിത്രം: അരുൺ ശ്രീധർ ∙ മനോരമ\nകൺമുന്നിൽക്കണ്ട ദുരന്തത്തെക്കുറിച്ച് ഫ്രാൻസിസ് പറയുന്നു: ‘ബോംബെ ഹൈയിൽ ഒഎൻജിസിയുടെ റിഗ്ഗിനു സമീപമായിരുന്നു ഞങ്ങൾ. ഗാൽ കൺട്രക്റ്റർ എന്ന ബാർജിനെ ആവശ്യമനുസരിച്ചു വലിച്ചുനീക്കലും നങ്കൂരമിടാൻ സഹായിക്കലുമാണ് വരപ്രദയെന്ന ഞങ്ങളുടെ ടഗ് ബോട്ടിന്റെ ചുമതല. ടൗട്ടെ ചുഴലിക്കാറ്റിനെക്കുറിച്ചും തീവ്രതയെക്കുറിച്ചുമെല്ലാം നേരത്തേതന്നെ ഞങ്ങൾക്കു മുന്നറിയിപ്പു ലഭിച്ചിരുന്നു. എന്നാൽ, കമ്പനി തിരികെ വിളിക്കാതെ തീരത്തെത്താൻ കഴിയില്ല. ഒഎൻജിസിയോ കരാറെടുത്ത കമ്പനികളോ തിരികെ വിളിച്ചില്ല.\nകാറ്റ് മുംബൈ തീരത്തേക്ക് എത്തുന്നതിനു മുൻപ്, അതായത് 12-ാം തീയതി തന്നെ ഗാൽ കൺട്രക്റ്റർ എന്ന ബാർജ് തീരത്തെത്തിക്കാൻ കമ്പനി ക്യാപ്റ്റനു നിർദേശം നൽകേണ്ടതായിരുന്നു. അതുണ്ടായില്ല. കാറ്റ് ശക്തമായപ്പോൾ 14നാണ് ഞങ്ങൾക്കു നിർദേശം ലഭിക്കുന്നത്. ഏകദേശം 100 നോട്ടിക്കൽ മൈൽ* അകലെനിന്നാണ് ഗാൽ കൺസ്ട്രക്ടർ ബാർജിനെ ജെഎൻപിടിക്കു സമീപം സുരക്ഷിതസ്ഥാനത്ത് വലിച്ചെത്തിച്ചത്. 137 പേരാണ് ആ ബാർജിലുണ്ടായിരുന്നത്.\nഒഎൻജിസിയുടെ എണ്ണഖനന-ഉൽപാദന കേന്ദ്രമായ ബോംബെ ഹൈയിൽനിന്ന് ജെഎൻപിടി വരെ എത്താൻ 32 മണിക്കൂർ യാത്ര വേണ്ടി വന്നു. ഇതിനിടെ, എംവി വർക്ബോട്ട് 1 എന്ന ചരക്കുകപ്പലിനെയും നങ്കൂരം മാറ്റി രക്ഷപ്പെടാൻ ഞങ്ങൾ സഹായിച്ചു. അതിൽ അറുപതോളം പേരുണ്ടായിരുന്നു. അതിനു ശേഷം ജെഎൻപിടിക്ക് അടുത്തെത്തി വരപ്രദയും നങ്കൂരമിട്ടു. തുടർച്ചയായി2ദിവസത്തെ ജോലിയിൽ എല്ലാവരും ക്ഷീണിച്ചിരുന്നു’.\nമുങ്ങി മറിയുന്ന ബോട്ട്...\nടഗ് നങ്കൂരമിട്ടിരുന്നത് കര കാണാവുന്നത്ര അകലത്തിലായിരുന്നെന്ന് ഫ്രാൻസിസ് പറയുന്നു. പക്ഷേ, കാറ്റ് ദിശമാറി ജെഎൻപിടിയിലേക്കെത്തി. ശക്തമായ കാറ്റിൽ, ഗാൽ കൺസ്ട്രക്ടർ ബാർജ് നങ്കൂരമിളകി ഒഴുകി. അതിനു മുൻപുതന്നെ അതിലുണ്ടായിരുന്നവരെയെല്ലാം സുരക്ഷിതസ്ഥാനത്ത് എത്തിച്ചിരുന്നു.\n‘മേയ് 17 തിങ്കൾ. രാവിലെതന്നെ ചുഴലിക്കാറ്റ് ശക്തമായി. ഞങ്ങളുടെ നങ്കൂരം ഇളകി. ഉച്ചയോടെ ടഗ്ഗിനുള്ളിലേക്കു വെള്ളം കയറാൻ തുടങ്ങി’\nഅവസ്ഥ മോശമാണെന്നു മനസ്സിലായതോടെ ടഗ്ബോട്ട് നിയന്ത്രിക്കാനാകില്ലെന്നും രക്ഷപ്പെടുത്താനുള്ള സന്ദേശം നൽകണമെന്നും ഫ്രാൻസിസ് ക്യാപ്റ്റനോടു പറഞ്ഞു. അപ്പോഴൊന്നും അദ്ദേഹം ഒന്നും ചെയ്തില്ല. നാവികസേനയിൽനിന്നു വിരമിച്ച നാഗേന്ദ്ര കുമാർ (62) ആയിരുന്നു ക്യാപ്റ്റൻ. അഞ്ചു മണിയോടെയാണ് അദ്ദേഹം മാരിടൈം റെസ്ക്യൂ കോ ഓർഡിനേഷൻ സെന്ററിലേക്കു (എംആർസിസി) രക്ഷിക്കാൻ അഭ്യർഥിച്ച് അപായസൂചന നൽകിയത്. അപ്പോഴേക്കും 10 നോട്ടിക്കൽ മൈൽ ദൂരേക്കു ബോട്ട് ഒഴുകിപ്പോയിരുന്നു.\n‘ബോട്ട് ഉപേക്ഷിക്കാൻ ക്യാപ്റ്റൻ തീരുമാനിച്ചു. ആറു മണിയാകാറായി. ഞങ്ങൾ ലൈഫ് ജാക്കറ്റ് ധരിച്ച് ചാടാൻ തയാറായി നിന്നു. ചാടി അൽപം കഴിഞ്ഞപ്പോഴേക്കും ബോട്ട് മറിയുകയും മുങ്ങുകയും ചെയ്തു. സ്ഥിരതയുള്ള ബോട്ട് ഒര‍ിക്കലും മറിയാനും മുങ്ങാനും പാടില്ല. സ്ഥിരതയില്ലാത്ത ബോട്ട് എങ്ങനെ പ്രവർത്തനക്ഷമമാണെന്ന സർട്ടിഫിക്കറ്റോടെ സർവീസ് നടത്തി?’\nക്യാപ്റ്റൻ ഉൾപ്പെടെ എട്ടു പേർ ബോട്ടിന്റെ ഒരു വശത്ത‍ും ഫ്രാൻസിസ് ഉൾപ്പെടെ അഞ്ച‍ു പേർ മറുവശത്തേക്കുമാണ് ചാടാൻ തീരുമാനിച്ചത്. കാരണം, രണ്ട് ലൈഫ് റാഫ്റ്റുകളാണ് (രക്ഷപ്പെടാൻ ഉപയോഗിക്കുന്ന പൊങ്ങിക്കിടക്കുന്ന കൂടാരം പോലുള്ള ട്യൂബ് ബോട്ട്) ബോട്ടിലുള്ളത്. ഫ്രാൻസിസിനൊപ്പമുണ്ടായിരുന്ന ഒരാൾ വെള്ളത്തിലേക്കു ചാടാൻ പേടിച്ച് നിന്നു. മറ്റു നാലു പേരും ചാടി.\n‘സാർ, എനിക്ക‍ു നീന്താനറിയില്ല. രക്ഷിക്കണം ’ എന്ന‍ുള്ള കരച്ചിൽ ഫ്രാൻസിസ് ഇപ്പോഴും ഓർത്തു ഞെട്ടുന്നുണ്ട്. ചാടിയ രണ്ടു പേർക്കു നന്നായി നീന്താൻ അറിയില്ലായിരുന്നു. അവർ കുഴഞ്ഞുപോയി.\n‘അപ്പോഴേക്കും ബോട്ടിന്റെ രണ്ടു ഭാഗത്തും ലൈഫ് റാഫ്റ്റുകൾ ഉയർന്നെങ്കിലും ശക്തമായ കാറ്റിൽ അത് അകലേക്കു നീങ്ങുകയായിരുന്നു. എനിക്കൊപ്പമുണ്ടായിരുന്ന രണ്ടു പേരും കുഴഞ്ഞു മുങ്ങിപ്പോകുന്നതു കണ്ടെങ്കിലും ഒന്നും ചെയ്യാനാകുമായിരുന്നില്ല. ബംഗാളിയായ സാഹിബ് ഭുനിയ എന്ന യുവാവ് ഒപ്പം നീന്തിയെത്തുന്നുണ്ടായിരുന്നു. 10 മീറ്റർ അകലെ ലൈഫ് റാഫ്റ്റ് കണ്ടതോടെ പ്രതീക്ഷയായി. നീന്തി അതിലേക്കു പിടിച്ചുകയറി. 20 പേർക്കു വരെ കയറാവുന്ന ആ റാഫ്റ്റിൽ ഞങ്ങൾ രണ്ടു പേർ മാത്രം. ‘നമ്മളെ രക്ഷിക്കാൻ നേവി വരും, പേടിക്കരുത്’ എന്ന് ഭുനിയയെ ആശ്വസിപ്പിച്ചു. റാഫ്റ്റിനുള്ളിൽ റോക്കറ്റ് ഫ്ലെയർ (വെടിയുതിർത്ത് കപ്പലുകളുടെ ശ്രദ്ധയാകർഷിക്കുന്ന ഉപകരണം) ഉണ്ടായിരുന്നു.’\nഞങ്ങളുടെ ടഗ് ബോട്ടിന്റേത് തീർത്തും മനുഷ്യനിർമിതമായ ദുരന്തമാണ്. 34 വർഷം പഴക്കമുള്ളതായിരുന്നു അത്. കടലിൽ സുരക്ഷിതമായി പ്രവർത്തിക്കാൻ വേണ്ട പല സംവിധാനങ്ങളും ഉണ്ടായിരുന്നില്ല. ചുഴലിക്കാറ്റിൽ എൻജിൻ റൂമിൽ വെള്ളം കയറിയപ്പോൾ അതു പുറന്തള്ളാൻ ഉപയോഗിക്കുന്ന മോട്ടർ പമ്പ് പോലും പ്രവർത്തിക്കുന്നുണ്ടായിരുന്നില്ല. പലയിടങ്ങളിലും വെള്ളം അകത്തു കടക്കാവുന്ന വിധം വിടവുകളുണ്ടായിരുന്നു. കൃത്യമായ അറ്റകുറ്റപ്പണിയില്ലാതെയാണ് കടലിൽ പ്രവർത്തിക്കാനുളള അനുമതി ഉടമകൾ നേടിയെടുത്തത്.\nഫ്രാൻസിസ് കെ. സൈമൺ\nപക്ഷേ, ലൈഫ് റാഫ്റ്റിൽ തുളവീണു കാറ്റു പോകാൻ തുടങ്ങി. കാറ്റ് നിറയ്ക്കാനുള്ള ഹാൻഡ് പമ്പ് അതിലുണ്ടായിരുന്നതിന‍ാൽ നിരന്തരം പമ്പു ചെയ്തുകൊണ്ടേയിരുന്നു. കനത്ത ഇരുട്ട്, വലിയ കല്ലുകൾ പോലെ പതിക്കുന്ന മഴത്തുള്ളികൾ, ശക്തമായ കാറ്റ്. നാലു മണിക്കൂർ അതിൽ ജീവിതം മുറുകെപ്പിടിച്ച് കാത്തിരുന്നു.\n‘രാത്രി പത്തു മണിയോടെ അകലെ ഒരു സേർച്ച് ലൈറ്റ് കണ്ടു. പിന്നാലെ കപ്പലിന്റെ വലിയ പാമരവും. അപകടത്തിൽ മുങ്ങിയ പി 305 ബാർജിൽ കുടുങ്ങിയവരെ രക്ഷിക്കാൻ പോകുന്ന ഇന്ത്യൻ നേവിയുടെ ഐഎൻഎസ് കൊൽക്കത്ത എന്ന കപ്പലായിരുന്നു അത്. ഞാൻ റോക്കറ്റ് ഫ്ലെയർ പ്രയോഗിച്ചതു നാവികസേനാംഗങ്ങൾ കണ്ടു. അവർ അടുത്തേക്കു വന്നു, മുകളിലേക്കു കയറാൻ വലയിട്ടു തന്നു. ആദ്യം ഭുനിയയെ കയറ്റിവിട്ട ശേഷം ഞാൻ കയറി. ഞങ്ങളെ പരിശോധിച്ചു. പരുക്കുകളൊന്നും ഇല്ലാത്തതിനാൽ തിരച്ചിൽ തുടരാൻ അവർ തീരുമാനിച്ചു’ ഫ്രാൻസിസ് പറയുന്നു.\nജീവനുള്ള മൂന്നു പേരെയും 18 മൃതദേഹങ്ങളെയും ആ തിരച്ചില‍ിൽ പിന്നെയും കണ്ടെത്തി. ഒരു ദിവസം കൂടി കഴിഞ്ഞ്, 19 ന് ആണ് ഫ്ര‍ാൻസിസ് തീരത്തെത്തിയത്. കുറച്ചു ദിവസങ്ങൾക്കു ശേഷം ക്യാപ്റ്റന്റെയും സെക്കൻഡ് എൻജിനീയർ ഉമ്മീദ് സിങ്ങിന്റെയും മൃതദേഹം ഗുജറാത്തിലെ വൽസാഡ് തീരത്തിനു സമീപം കണ്ടെത്തി. മൃതദേഹം തിരിച്ചറിഞ്ഞതു ഫ്രാൻസിസാണ്.\nഫ്രാൻസിസ് നടുക്കടലിൽ ജീവനും മരണത്തിനുമിടയിൽ പൊരുതുമ്പോഴും അരൂർ കൈതവേലിക്കകത്ത് വീട്ടിൽ ഒന്നും അറിയുന്നുണ്ടായിരുന്നില്ല. ബുധനാഴ്ച രാത്രി ഏഴു മണി കഴിഞ്ഞപ്പോൾ ഫ്രാൻസി വിളിച്ച് ‘ഞാൻ സേഫ്’ ആണെന്നു പറഞ്ഞ ശേഷമാണ് അപകടവിവരം അറിയിച്ചത്’– ഫ്രാൻസിസിന്റെ ഭാര്യ ഷിജി പറയുന്നു. ഇവർക്ക് രണ്ടു മക്കളാണ്. എട്ടാം ക്ലാസുകാരൻ സ്റ്റീവും നാലാം ക്ലാസുകാരൻ ക്രിസ്റ്റഫറും.\n‘ഇതു മനുഷ്യനിർമിത ദുരന്തം’\nഒപ്പമുണ്ടായിരുന്നവർ, കൺമുന്നിലാണ് അവർ കടലിലേക്ക് ആഴ്ന്നുപോയത്. സഹപ്രവർത്തകർ ഒന്നൊന്നായി മുങ്ങിത്താഴുമ്പോൾ നിസ്സഹായനായി നോക്കാൻ മാത്രമേ കഴിഞ്ഞുള്ളൂ. കണ്ണീർപോലും ഇല്ലാത്ത മരവിപ്പായിരുന്നു അപ്പോൾ. ജീവിതത്തിലേക്കു തിരിച്ചുവരുമെന്ന് ഒരു പ്രതീക്ഷയുമില്ലാതെ അലയുമ്പോഴാണ് നാവികസേനക്കപ്പൽ എത്തിയത്. വീട്ടുകാരുടെ പ്രാർഥനയും വല്ലാർ‍പാടത്തമ്മയുടെ അനുഗ്രഹവുമാണ് എന്നെ രക്ഷിച്ചത്. അതല്ലെങ്കിൽ, അപകടത്തിന്റെ ഉത്തരവാദികളെ നിയമത്തിനു മുന്നിൽ കൊണ്ടുവരാൻ ഇൗശ്വരൻ ഞങ്ങളെ ബാക്കിവച്ചതായിരിക്കും.\nഞങ്ങളുടെ ടഗ് ബോട്ടിന്റേത് തീർത്തും മനുഷ്യനിർമിതമായ ദുരന്തമാണ്. എൻജിനില്ലാത്ത ബാർജുകൾ വലിച്ചുകൊണ്ടുവരികയാണ് ഞങ്ങളുടെ പ്രധാനജോലി. 34 വർഷം പഴക്കമുള്ളതാണ് വരപ്രദയെന്ന ടഗ്ബോട്ട്. കടലിൽ സുക്ഷിതമായി പ്രവർത്തിക്കാൻ വേണ്ട പല സംവിധാനങ്ങളും ഉണ്ടായിരുന്നില്ല. ഇൗ വർഷം ജനുവരിയിലാണ് അതിൽ ഞാൻ ജോലിക്കു േചർന്നത്. തുടർന്നാണ് പ്രശ്നങ്ങൾ മനസ്സിലാക്കിയത്. ചുഴലിക്കാറ്റിൽ എൻജിൻ റൂമിൽ വെള്ളം കയറിയപ്പോൾ അതു പുറന്തള്ളാൻ ഉപയോഗിക്കുന്ന മോട്ടർ പമ്പ് പോലും പ്രവർത്തിക്കുന്നുണ്ടായിരുന്നില്ല. പലയിടങ്ങളിലും വെള്ളം അകത്തു കടക്കാവുന്ന വിധം വിടവുകളുണ്ടായിരുന്നു.\nമുംബൈ നിവാസികളായ ബിഹാർ സ്വദേശികളുടെ നേതൃത്വത്തിലുള്ള ഗ്ലോറി എന്ന കമ്പനിയുടേതാണ് ടഗ് ബോട്ട്. ഉടമകളും ബോട്ട് പരിശോധിച്ച് പ്രവർത്തനാനുമതി നൽകിയ ഉദ്യോഗസ്ഥരുമാണ് അപകടത്തിന്റെ ഉത്തരവാദികൾ. ഞാനിതു പറയുന്നതുകൊണ്ട് പലർക്കും നീരസം തോന്നാം. എന്റെ തുടർന്നുള്ള പ്രവർത്തനങ്ങളിലും ബുദ്ധിമുട്ട് നേരിട്ടേക്കാം. എങ്കിലും, ഉത്തരവാദപ്പെട്ടവരുടെ വീഴ്ചകൊണ്ട് ഇനിയാർക്കും ഇത്തരമൊരു ദുരന്തം ഉണ്ടാകരുത് എന്ന ആഗ്രഹമാണ് ഇതൊക്കെ പറയാൻ പ്രേരിപ്പിക്കുന്നത്.\nഞങ്ങളുടെ ബോട്ടിന്റെ ക്യാപ്റ്റന്റെ ഭാഗത്തും പിഴവുണ്ട്. അപകടസാധ്യത തിരിച്ചറിഞ്ഞപ്പോൾ നാവികസേനയുടെയും തീരസുരക്ഷാ സേനയുടെയും സഹായം തേടാൻ ഞാനടക്കം എല്ലാ ജീവനക്കാരും അദ്ദേഹത്തോട് അഭ്യർഥിച്ചിരുന്നു. ചെവിക്കൊണ്ടില്ല. ബോട്ടിനെ വേണമെങ്കിൽ അവിടെ സുരക്ഷിത കേന്ദ്രത്തിലേക്കു കയറ്റിയിടാമായിരുന്നു. അതും ചെയ്തില്ല. ചിലപ്പോൾ ഉടമസ്ഥരുടെ അനുമതി ലഭിച്ചിട്ടുണ്ടാകില്ല. അതിനായി ചെലവാകുമായിരുന്ന ചെറിയ തുക ലാഭിക്കാൻ ഉടമസ്ഥർ ശ്രമിച്ചതായിരിക്കാം. ചെറിയ പിഴവ് എത്ര കുടുംബങ്ങളെയാണ് അനാഥമാക്കിയത്.\nഎണ്ണഖനന-സംസ്കരണ കേന്ദ്രങ്ങളിലെ അറ്റകുറ്റപ്പണിക്കായുള്ള ജീവനക്കാർക്ക് താമസിക്കാനും ജോലി ചെയ്യാനും സൗകര്യമുള്ള എൻജിനില്ലാത്ത, കപ്പലിനു സമാനമായ സംവിധാനമാണു ബാർജ്. അറബിക്കടലിൽ മുംബൈ തീരത്തിനോട് അടുത്ത് മുങ്ങിയ പി 305 ബാർജിൽ 261 ജീവനക്കാരാണ് ഉണ്ടായിരുന്നത്. എട്ടു മലയാളികളടക്കം അതിലെ 75 പേർ മരിച്ചപ്പോൾ ഇരുപതിലേറെ മലയാളികള് ഉൾപ്പെടെ 186 പേർ രക്ഷപ്പെട്ടു. ജീവിതത്തിലേക്കു നീന്തിക്കയറിയവരുടെ നടുക്കം ഇനിയും മാറിയിട്ടില്ല. അവരുടെ ഓർമകളിലൂടെ...\nഅകലെ കപ്പൽ കണ്ട് അവിടേക്കു നീന്തി...\n12 മീറ്റർ വരെ ഉയരത്തിലായിരുന്നു തിരമാലകൾ. 17നു വൈകിട്ട്5മണിയായപ്പോഴേക്കും ക്യാപ്റ്റന്റെ നിർദേശം വന്നു. എല്ലാവരും ലൈഫ് ജാക്കറ്റ് ധരിച്ചു കടലിലേക്കു ചാടിക്കൊള്ളുക. ഒരുനിമിഷം പോലും ആലോചിച്ചുനിൽക്കാതെ മറ്റുള്ളവർക്കൊപ്പം എടുത്തുചാടി. 15 പേർ കൈകോർത്താണ് ആദ്യം കടലിൽ കിടന്നത്. ശക്തി കൂടിയ തിരമാലകൾ സംഘാംഗങ്ങളെ വേർപിരിച്ചു.\nകടലിലേക്കു ചാടുന്നതിന്റെ തലേദിവസം മുതൽ പട്ടിണിയായിരുന്നു. കുറച്ചു പാക്കറ്റ് ഫുഡും ജ്യൂസും നൽകിയ ഊർജമെല്ലാം തീർന്നുതുടങ്ങി. കരപറ്റാനാകുമോ എന്നുപോലും തോന്നിത്തുടങ്ങിയ നിമിഷങ്ങൾ. ഉപ്പുവെള്ളത്തിൽ കിടന്നു ശരീരം തളർന്നു. കൈകാലുകളുടെ ശക്തി കുറഞ്ഞു. ഒരുമണിയായിക്കാണണം. അകലെ ഐഎൻഎസ് കൊച്ചി കപ്പലിന്റെ വരവ് കണ്ടു. കപ്പൽ അടുത്തെത്തില്ല. നമ്മൾ നീന്തി കപ്പലിനടുത്തെത്തണം. അതാണ് രക്ഷാപ്രവർത്തനത്തിന്റെ പ്രോട്ടോക്കോൾ.\nഅടിച്ചെത്തിയ തിരകളുടെ ശക്തിയിൽ ഞങ്ങൾ കപ്പലിലേക്കടുത്തു. അവർ ഇട്ടുതന്ന വലയിൽ എങ്ങനെയാണു കയറിപ്പറ്റിയെന്നറിയില്ല. തണുത്തുറഞ്ഞു ചീർത്ത കൈകൾ വലക്കണ്ണിയിൽ പിടിച്ച് ഉറപ്പിക്കാനാകുന്നില്ല. ജീവനിൽ കൊതിയുള്ളതുകൊണ്ടു പിടിവിടാനുമാകുന്നില്ല. കപ്പലിലെത്തി തളർന്നുവീണതു മാത്രം ഓർമയുണ്ട്. പിറ്റേന്നു മുഴുവൻ ബോധമില്ലാതെന്നവണ്ണം കിടപ്പായിരുന്നു. അടുത്തദിവസം രാവിലെ വീട്ടിലേക്കു വിളിച്ചു. ഉമ്മയുടെ ശബ്ദം ഇനിയൊരിക്കലും കേൾക്കാനാകുമെന്നു കരുതിയിരുന്നില്ല.\n(വയനാട് മേപ്പാടി ഷെഹിൻഷാ–സൽമാഷാ ദമ്പതികളുടെ മകനാണ് ഫയർമാനായ ആദിൽ ഷാ)\nനീന്തിത്തളർന്ന് 12 മണിക്കൂർ\nടി. കെ. ദീപക്\n‘പന്ത്രണ്ടു മണിക്കൂറോളം കടലിൽ നീന്തിത്തളർന്ന ശേഷമാണ് ജീവിതത്തിലേക്ക് തിരികെവന്നത്. കരയിലെത്തിയിട്ടും കാത്തിരിപ്പായിരുന്നു; മരണമടഞ്ഞ സഹപ്രവർത്തകരുടെ മൃതദേഹങ്ങൾ തിരിച്ചറിയാൻവേണ്ടിയുള്ളതായിരുന്നു അത്. 17നു രാവിലെ ബാർജിന്റെ നങ്കൂരം പൊട്ടി.5നോട്ടിക്കൽ മൈൽ വേഗത്തിൽ ബാർജ് ഒഴുകാൻ തുടങ്ങി. പിന്നാലെ വൈദ്യുതി ഷോർട് സർക്യൂട്ടുണ്ടായി. ആശയവിനിമയ സംവിധാനം തകർന്നു.\nനിയന്ത്രണം വിട്ട് ഒഴുകിയ ബാർജ് ഒരു ഓയിൽ പ്ലാറ്റ്ഫോമിൽ പോയി ഇടിച്ചു. പിൻവശം തകർന്ന് വെള്ളം അകത്തുകയറാൻ തുടങ്ങി. ക്യാപ്റ്റൻ രാകേഷ് ബല്ലവ് അപകടസിഗ്നൽ മുഴക്കി. ഇനി നിന്നിട്ടു കാര്യമില്ല എന്നറിയിക്കാനായിരുന്നു അത്. വൈകിട്ട് അഞ്ചരയോടെയാണ് കടലിൽ ചാടിയത്. ക്യാപ്റ്റൻ മരിച്ചു.\nബാർജിൽ 35 ലൈഫ്ബോട്ടുണ്ടായിരുന്നു. ഇതിൽ അഞ്ചെണ്ണം ഇറക്കി. എന്നാൽ ശക്തമായ കാറ്റിൽ ഇവ പൊളിഞ്ഞുതകർന്ന് മറിഞ്ഞു. ഒന്നുംചെയ്യാൻ കഴിയില്ലെന്ന് മനസിലായതോടെ ബാക്കി ലൈഫ്ബോട്ടുകൾ ഇറക്കിയില്ല. ഞങ്ങളെ രക്ഷപ്പെടുത്താൻ വന്ന നാവികസേനക്കപ്പൽ ഐഎൻഎസ് കൊച്ചി നങ്കൂരമിട്ടു കടലിൽ ഉറപ്പിക്കുകയായിരുന്നു. മുന്നോട്ടുനീങ്ങിയാൽ ആ കപ്പലും അപകടത്തിൽപ്പെടുമെന്ന അവസ്ഥയായിരുന്നു.\n(കോഴിക്കോട് ബേപ്പൂർ മിനി കോട്ടേജിൽ പരേതനായ ദേവാനന്ദന്റെയും ഉഷാറാണിയുടെയും മകനാണ് മെക്കാനിക്കൽ എൻജീനിയറായ ദീപക്.)\nപി. എൻ. ബാലചന്ദ്രൻ\n‘‘അലറിമറിയുന്ന കടലിലേക്ക് എടുത്തുചാടുമ്പോൾ ഒരു പ്രതീക്ഷയുമില്ലായിരുന്നു. രക്ഷാപ്രവർത്തനത്തിനെത്തിയ കപ്പലുകളിലെ ഉദ്യോഗസ്ഥർ ബാർജിൽനിന്നു കടലിലേക്കു ചാടാൻ പറഞ്ഞപ്പോൾ അനുസരിക്കുകയായിരുന്നു. കടലിൽ ചാടിയ ശേഷമുള്ള പതിനൊന്നു മണിക്കൂറും രക്ഷാക്കപ്പലിൽ കയറാനാണ് ശ്രമിച്ചത്. പക്ഷേ ശക്തമായ തിരമാലയടിച്ച് പല തവണ ഞങ്ങൾ പല ഭാഗത്തേക്ക് തെറിച്ചുപോയി. പതിനെട്ടോളം പേർ അടുത്തടുത്തുണ്ടായിരുന്നു. അതിൽ ഞങ്ങൾ ആറുപേർ മാത്രം കപ്പലിന്റെ ഒരുഭാഗത്തും ബാക്കിയുള്ളവർ മറുഭാഗത്തുമായി.18ന് പുലർച്ചെ നാലു മണിയോടെയാണ് ഐഎൻഎസ് കൊച്ചി കപ്പലിൽ കയറിപ്പറ്റാനായത്.\nഫോണും സാധനങ്ങളും ബാർജിനൊപ്പം കടലിൽ മുങ്ങി. തിരിച്ചു മുംബൈയിലെത്തിയ ശേഷമാണ് വീട്ടിലേക്കു വിളിച്ചത്.\nപ്രിയപ്പെട്ട കൂട്ടുകാരൻ സുമേഷ് മരിച്ചത് വലിയൊരു ഞെട്ടലാണ്. ഇനി ജോലിക്കു തിരിച്ചുപോവണോയെന്നു തീരുമാനിച്ചിട്ടില്ല. ഭാര്യയും മക്കളും നാട്ടുകാരും സുഹൃത്തുക്കളുമൊന്നും സമ്മതിക്കുന്നില്ല. ’’\n(കോഴിക്കോട് കാവിലുംപാറ സ്വദേശിയാണ് പി.എൻ.ബാലചന്ദ്രൻ)\n‘‘ ഒട്ടേറെത്തവണ മുങ്ങിത്താഴ്ന്നു. മൂന്നു തവണ നാവികസേനയുടെ കപ്പലിനരികെ എത്തി. എന്നിട്ടും കയറാൻ പറ്റിയില്ല. നീന്തിനീന്തി കൈകളുടെ ബലം നഷ്ടപ്പെട്ടു. ദൈവാനുഗ്രഹം കൊണ്ടു മാത്രമാണ് ഞാൻ രക്ഷപ്പെട്ടത്. തകർന്ന ബാർജിൽനിന്ന് 17ന് വൈകിട്ട് 5.30ന് കടലിൽ ചാടി. രാത്രി എട്ടുമണിയായപ്പോൾ കനത്ത മഴയിൽ വിസിലും ലൈറ്റും തകരാറിലായി. ലൈഫ്ജാക്കറ്റിലും പ്രശ്നങ്ങൾ. കടലിൽ ജീവിതം അവസാനിക്കുകയാണെന്ന് ഭയപ്പെട്ടു. അടുത്ത ദിവസം പുലർച്ചെയാണ് ഐഎൻഎസ് കൊച്ചി കപ്പൽ കണ്ടത്.\nകപ്പലിൽനിന്ന് വല ഇട്ടുതന്നു. പക്ഷേ നീന്തി കൈകൾ തളർന്നതിനാൽ പിടിച്ചുകയറാൻ കഴിയുന്നുണ്ടായിരുന്നില്ല. ശക്തമായ തിരമാലകളുമുണ്ടായിരുന്നു. ഒടുവിൽ കപ്പലിന്റെ മുൻഭാഗത്തുകൂടി പിടിച്ചുകയറി. നീന്തിയും പരുക്കേറ്റും അവശനായതോടെ തളർന്നുവീഴുകയായിരുന്നു. ’’\n(കോഴിക്കോട് ചെമ്പനോട വാതല്ലൂർകാലയിൽ സണ്ണിയുടെയും മേരിക്കുട്ടിയുടെയും മകനാണ് മെക്കാനിക്കൽ എൻജീനിയറായ ആഗ്നൽ)\nContent Highlight: Maharashtra barge accident


ഷാരൂഖിന്റെ 'വില'യിടിയുന്നു- business ageing brand srk loses youth connect 101591 - Oneindia Malayalam Thought for the day\nവണ്‍ഇന്ത്യ » മലയാളം » വാര്‍ത്ത » വാണിജ്യംഷാരൂഖിന്റെ 'വില'യിടിയുന്നുPosted by: Ajith Babu\nPublished: Friday, May 18, 2012, 9:48 [IST]\nമുംബൈ: ബോളിവുഡിന്റെ കിങ് ഷാരൂഖ് ഖാനാണെന്ന് ആരും സമ്മതിച്ചു തരും. എന്നാല് ബോക്‌സ് ഓഫീസ് പരാജയങ്ങളും തുടര്‍ച്ചയായി സംഭവിയ്ക്കുന്ന വിവാദങ്ങളുമെല്ലാം കിങ് ഖാന്റെ പരസ്യമൂല്യത്തില് വന് ഇടിവ് വരുത്തുന്നുവെന്നതാണ് യാഥാര്‍ഥ്യം. കഴിഞ്ഞ ഏതാനും വര്‍ഷങ്ങളായി വന്‍കിട ബ്രാന്‍ഡുകളുമായി ഷാരൂഖ് കരാറില് ഏര്‍പ്പെട്ടിട്ടില്ല. കൂടാതെ പല ബ്രാന്‍ഡുകളും ഷാരൂഖിനെ കൈയൊഴിയുകയും ചെയ്തു. അവസാനമില്ലാതെ സംഭവിയ്ക്കുന്ന വിവാദങ്ങള് മാത്രമല്ല പ്രായമേറി വരുന്നതും ഷാരൂഖിന്റെ പ്രഭാവം മങ്ങുന്നതിന് ഇടയാക്കുന്നുവെന്ന് പരസ്യരംഗത്ത് പ്രവര്‍ത്തിയ്ക്കുന്നവര് പറയുന്നു. സ്‌റ്റേഡിയത്തില് പുകവലിച്ചതിനു ഒട്ടേറെ തവണ പിഴയൊടുക്കിയിരുന്നു. കൂടാതെ കഴിഞ്ഞ ദിവസം വാംഖഡെ സ്‌റ്റേഡിയത്തില് മദ്യപിച്ചെത്തി സുരക്ഷാ ഉദ്യോഗസ്ഥരോടു കയര്‍ത്ത സംഭവവും ഷാരൂഖിന്റെ പ്രതിച്ഛായയ്ക്കു മങ്ങലേല്‍പ്പിച്ചു. സെലിബ്രിറ്റിയാണെങ്കിലും മോശം പ്രതിച്ഛായയാണ് ഉള്ളതെങ്കില് ഒരു ബ്രാന്‍ഡും എടുക്കില്ലെന്ന് ഈ മേഖലയില് പ്രവര്‍ത്തിക്കുന്നവര് പറയുന്നു. കോള ഭീമന് പെപ്‌സി കമ്പനി 2009 തന്നെ ഷാരൂഖുമായുള്ള കരാര് അവസാനിപ്പിച്ചിരുന്നു. പ്രായം വര്‍ധിച്ചു വരുന്നതായിരുന്നു കാരണം. തുടര്‍ന്ന് അവര് രണ്‍ബീര് കപൂറിനെയാണു തെരഞ്ഞെടുത്തത്. കമ്പനി ലക്ഷ്യമിടുന്നതു യുവാക്കളെ ആയതിനാലായിരുന്നു നടപടി. എയര്‍ടെല്ലും ഷാരൂഖുമായുള്ള കരാര് പുതുക്കിയില്ല.ബെല്‍മോണ്ട്, വി-ജോണ്, നവരത്‌ന, ഡാബര് സോന, ലക്‌സ് കോസി എന്നിങ്ങനെയുള്ള ഇന്ത്യന് കമ്പനികള്‍ക്കൊപ്പം ടാഗ് ഹ്യുവര്, ഹ്യുണ്ടായി, തുടങ്ങിയ അന്താരാഷ്ട്ര കമ്പനികളുടെ ബ്രാന്‍ഡ് അംബാസിഡറായി ഇപ്പോഴും ഷാരൂഖ് തുടരുന്നുണ്ട്. പരസ്യത്തിനും മറ്റുമായി ഒരു ദിവസത്തേക്ക് ഒന്നരക്കോടി രൂപയാണ് ഷാരൂഖ് പ്രതിഫലമായി വാങ്ങുന്നത്. ഇത് ഭീമമായി തോന്നാമെങ്കിലും ഷാരൂഖിന്റെ എതിരാളിയായി കണക്കാക്കപ്പെടുന്ന അമീര് വാങ്ങുന്നത് ഇതിന്റെ ഇരട്ടിയോളം തുകയാണ്.\nTopics: sharukh,\tadvertisement,\tactor,\tഷാരൂഖ്,\tപരസ്യം,\tവിവാദം,\tതാരം\nEnglish summaryIn the last couple of years, Sharukh has not signed any big brand endorsement deals although his portfolio still boasts of more thanadozen brand\nRelated Articlesഷാരൂഖ് ചിത്രത്തില് ഐറ്റംഡാന്‍സിനില്ലെന്ന് നയന്‍സ് ഷാരൂഖിനും അഭിഷേകിനുമൊപ്പം പൃഥ്വിരാജ്?ഷാറൂഖ് ഖാന് ഡെംപോ ഓഹരികള് വാങ്ങുന്നുവാക്കുതെറ്റിച്ചില്ല; പൂനം തുണിയുരിഞ്ഞു!! May 18, 2012 ലെ വാര്‍ത്തകള്


ജിംഷാറിന് നേരെ നടന്ന അക്രമത്തെക്കുറിച്ച് ഇയ്യ വളപട്ടണം ; ആവിഷ്‌കാര സ്വാതന്ത്ര്യം സംരക്ഷിക്കപ്പെടണം\nMon Jan 22 2018 01:33:09 GMT+0530 (IST)\nP C Jibin| Updated On: 2016-07-26 06:46:38.0 | Location :\nനിങ്ങള് എന്ത് എഴുതണമെന്ന് ഞങ്ങള് തീരുമാനിക്കും എന്ന് പറയുന്നത് ഫാസിസം ആണ്. വിയോജിപ്പുകള് ഉണ്ടെങ്കില് സംവാദങ്ങള് ആണ് നടത്തേണ്ടത്.ഇവിടെ അസഹിഷ്ണുത ഉണ്ടായിരിക്കുന്നു. അതുകൊണ്ടാണ് ചര്‍ച്ചകള് ഇല്ലാതെ പോകുന്നതും അക്രമം ഉണ്ടാകുന്നതും ഇയ്യ വളപട്ടണം പറഞ്ഞു.\nകണ്ണൂര്: 'ചിത്രം എന്ന് പറയുന്നത് സൃഷ്ടിയാണ്, കുന്നുകളും മലകളും അരുവികളും വനങ്ങളും കടലും തീരവും പച്ചപ്പാടവും പടച്ചവന്റെ സൃഷ്ടിയാണ്' - എഴുത്തുകാരന് ഇയ്യ വളപട്ടണം നാരദാ ന്യൂസിനോട് പറഞ്ഞു. എഴുത്തുകാരന് പി. ജിംഷാറിന് നേരെ നടന്ന അക്രമത്തെക്കുറിച്ച് പ്രതികരിക്കുകയായിരുന്നു ഇയ്യ വളപട്ടണം. പ്രകൃതിയില് പടച്ചവന്റെ ചിത്രമെഴുത്താണ് ഈ ലോകം, അതുകൊണ്ടുതന്നെ അവയെ ക്രീയേറ്റീവ് ആയി കാണാന് സാധിക്കണം എന്നും ഇയ്യ വളപട്ടണം പറഞ്ഞു.\nഎഴുത്തുകാരന് എഴുതട്ടെ - എഴുതണം - എല്ലാവരും എഴുതട്ടെ - എഴുത്തിനെക്കുറിച്ചുള്ള ചര്‍ച്ചകള് ഉണ്ടാവട്ടെ. പെരുമാള് മുരുകന് വിഷയത്തില് കോടതി പറഞ്ഞത് തന്നെയാണ് കാര്യം. ആവിഷ്‌കാര സ്വാതന്ത്ര്യം സംരക്ഷിക്കപ്പെടണം - ഇയ്യ വളപട്ടണം പറഞ്ഞു.


ഛേത്രി നയിച്ചു ; പെലെയെ മറികടന്ന് മെസിക്കരികെ | Sports | Deshabhimani | Wednesday Oct 13, 2021\nസാഫ് കപ്പിൽ ഇന്ത്യ3- 1ന് മാലദ്വീപിനെ തോൽപ്പിച്ചു\nഫെെനലിൽ ശനിയാഴ്ച നേപ്പാൾ\nസുനിൽ ഛേത്രി ഒരിക്കൽക്കൂടി രക്ഷകനായി. ഇന്ത്യൻ ഫുട്ബോളിലെ സൂപ്പർതാരമെന്ന് ഉറപ്പിച്ച് ഛേത്രി വീണ്ടും മിന്നിയപ്പോൾ ഇന്ത്യ സാഫ് കപ്പ് ഫുട്ബോൾ ഫെെനലിലേക്ക് മുന്നേറി. ഇരട്ടഗോളുമായാണ് ഛേത്രി നയിച്ചത്. രാജ്യാന്തര ഫുട്ബോളിൽ 79 ഗോളായി. ബ്രസീൽ ഇതിഹാസം പെലെയുടെ റെക്കോഡ് മറികടന്നു. പെലെയ്ക്ക് 77 ഗോളായിരുന്നു. അർജന്റീന താരം ലയണൽ മെസിയേക്കാൾ ഒരു ഗോൾമാത്രം പിന്നിൽ. മാലദ്വീപിനെ 3–1ന് തോൽപ്പിച്ചാണ് ഇന്ത്യ ഫെെനലിൽ കടന്നത്. ഒരു ഗോൾ മൻവീർ സിങ്ങിലൂടെ നേടി. ശനി രാത്രി 8.30ന് നടക്കുന്ന ഫെെനലിൽ നേപ്പാളാണ് എതിരാളി.\nമൻവീർ സിങ്ങിന്റെ ഗോളിൽ കളിയുടെ അരമണിക്കൂറിൽത്തന്നെ ഇന്ത്യ മുന്നിലെത്തി. എന്നാൽ, സ്വന്തം കാണികൾക്കുമുന്നിൽ തകർപ്പൻ പ്രകടനം നടത്തിയ മാലദ്വീപ് ഉടൻ തിരിച്ചുവന്നു. പെനൽറ്റിയിലൂടെ അഷ്ഫാഖ് ഒപ്പമെത്തിച്ചു.ഫെെനലിൽ കടക്കാൻ ജയം അനിവാര്യമായിരുന്നു ഇന്ത്യക്ക്. രണ്ടാംപകുതിയിൽ ഛേത്രിയുടെ നേതൃത്വത്തിൽ ഇന്ത്യ കുതിച്ചു. 62–ാം മിനിറ്റിൽ കാത്തിരുന്ന ഗോളെത്തി. മൻവീർ സിങ്ങിന്റെ നീക്കത്തിൽ ഛേത്രിയുടെ ഒന്നാന്തരം ഷോട്ട്. മാലദ്വീപ് ഗോൾകീപ്പർക്ക് ഒന്നും ചെയ്യാനായില്ല.10 മിനിറ്റിനുള്ളിൽ മുപ്പത്തേഴുകാരൻ ഹെഡറിലൂടെ നേട്ടം രണ്ടാക്കി.\nനിലവിൽ രാജ്യാന്തര ഫുട്‌ബോളിൽ കളിക്കുന്നവരിൽ പോർച്ചുഗൽ താരം ക്രിസ്റ്റ്യാനോ റൊണാൾഡോയും മെസിയുംമാത്രമേ ഛേത്രിക്ക് മുന്നിലുള്ളൂ. റൊണാൾഡോയ്ക്ക് 115 ഗോളായി. മെസിക്ക് 80ഉം. ആകെ ഗോൾ വേട്ടക്കാരിൽ ആറാംസ്ഥാനത്താണ് ഛേത്രി. 124 മത്സരങ്ങളിൽനിന്നാണ് നേട്ടം.


Union Budget 2019: ബ്രീഫ്കേസിന് പകരം ചുവന്നതുണിയിൽ പൊതിഞ്ഞ് ബജറ്റ് രേഖകൾ; നിർമല സീതാരാമൻ തെറ്റിച്ചത് വർഷങ്ങളായി പിന്തുടരുന്ന കീഴ് വഴക്കം | Union Budget 2019: Rewinding to Tradition, Nirmala Sitharaman Trades Brown Briefcase for 4-Fold Red Cloth – News18 Malayalam\nUnion Budget 2019: ബ്രീഫ്കേസിന് പകരം ചുവന്നതുണിയിൽ പൊതിഞ്ഞ് ബജറ്റ് രേഖകൾ; നിർമല സീതാരാമൻ തെറ്റിച്ചത് വർഷങ്ങളായി പിന്തുടരുന്ന കീഴ് വഴക്കം\nതന്റെ കന്നിബജറ്റ് അവതരിപ്പിക്കാനൊരുങ്ങി നിർമല സീതാരാമൻ\nബജറ്റ് രേഖകളുമായി ധനമന്ത്രി നിർമല സീതാരാമൻ\nLast Updated : July 05, 2019, 10:06 IST\nന്യൂഡൽഹി: ബജറ്റ് അവതരണ ദിവസം ധനമന്ത്രിമാരായാരിക്കും രാജ്യത്തിന്റെ ശ്രദ്ധാകേന്ദ്രം. ബജറ്റ് അവതരിപ്പിക്കാനായി വസതിയിൽ നിന്ന് പുറപ്പെടുന്ന ധനമന്ത്രിയുടെ ചിത്രങ്ങൾ മാധ്യമപ്രവർത്തകർ കൗതുകത്തോടെ ക്യാമറയിൽ ഒപ്പിയെടുക്കാറുമുണ്ട്. ബജറ്റ് രേഖകൾ അടങ്ങിയ ബ്രീഫ്കേസ് മുതൽ ധനമന്ത്രി അണിയുന്ന വസ്ത്രം വരെ ശ്രദ്ധിക്കപ്പെടും.\nപാരമ്പര്യത്തിന്റെയും ചരിത്രത്തിന്റെയും പിൻബലമുള്ള ബജറ്റ് പെട്ടി ഇല്ലാതെയാണ് ധനമന്ത്രി നിർമലസീതാരാമൻ ബജറ്റ് അവതരണത്തിന് എത്തിയത്. സ്വതന്ത്ര ഇന്ത്യയിലെ ആദ്യ ധനമന്ത്രി മുതൽ ഇന്നോളമുള്ള എല്ലാ ധനമന്ത്രിമാരും ബജറ്റ് പെട്ടി നെഞ്ചോട് ചേർത്ത് പാർലമെന്റ് കവാടത്തിൽ ഫോട്ടോയ്ക്ക് പോസ് ചെയ്തിരുന്നു. ആ പതിവും നിർമല തിരുത്തി.\nബജറ്റ് അവതരിപ്പിക്കാനെത്തുന്ന ധനമന്ത്രിമാ‍ർ കൈയിൽ ബജറ്റ് രേഖകൾ അടങ്ങുന്ന തുകൽ പെട്ടി കരുതുന്നത് പതിവാണ്. ഒന്നര നൂറ്റാണ്ട് പഴക്കമുള്ള ചരിത്രമാണ് ഈ പെട്ടിക്ക് പിന്നിലുള്ളത്. ഫ്രഞ്ച് വാക്കായ ബഗറ്റിൽ നിന്നാണ് ബജറ്റ് എന്ന വാക്കുണ്ടായത്. ബഗറ്റിന്റെ അർത്ഥം തുകൽ ബാഗ് എന്നാണ്. അതുകൊണ്ടാകാം വർഷങ്ങളായി ഇന്ത്യയിലെയും ബ്രിട്ടനിലെയും ധനമന്ത്രിമാർ ബജറ്റ് അവതരിപ്പിക്കാനെത്തുമ്പോൾ ബാഗ് കൈയിൽ കരുതുന്നതെന്നാണ് പൊതുവെ വിലയിരുത്തപ്പെടുന്നത്.\n1860ൽ ബ്രിട്ടന്റെ ധനകാര്യ വകുപ്പ് തലവനായിരുന്ന വില്യം എവാർട്ട് ഗ്ലാഡ്സ്റ്റോൺ ആണ് ചുവന്ന തുകൽ പെട്ടിയുമായായി ബജറ്റ് അവതരിപ്പിക്കാൻ എത്തിയിരുന്നത്. ബ്രിട്ടന് പിന്നാലെ ബ്രിട്ടന്റെ അധീനതയിലായിരുന്ന ഇന്ത്യയും ഈ സംസ്കാരം അനുകരിക്കാൻ തുടങ്ങി. ഇന്ത്യയുടെ ആദ്യത്തെ ധനമന്ത്രിയായിരുന്ന ആർ കെ ഷൺമുഖ ചെട്ടിയും ലെത‍ർ പെട്ടിയുമായാണ് ബജറ്റ് അവതരിപ്പിക്കാൻ എത്തിയത്.\n1970കളില് യശ്വന്ത് റാവു ചവാനും ഇന്ദിര ഗാന്ധിയും മാറ്റങ്ങള് വരുത്തിയ പ്രത്യേക സ്ട്രാപ്പും ബക്കിളുമുണ്ടായിരുന്ന ബജറ്റ് പെട്ടിയാണ് ഉപയോഗിച്ചത്. ധനമന്ത്രി തന്നെയാണ് ബജറ്റ് പെട്ടികള് തെരഞ്ഞെടുക്കുന്നത്. മന്ത്രാലയം നിര്‍ദേശിക്കുന്ന നിറങ്ങളില് നിന്ന് മന്ത്രി ഇഷ്ടമുള്ളത് തെരഞ്ഞെടുക്കുകയാണ് രീതി. ബജറ്റ് ബ്രീഫ്‌കേസ് നെഞ്ചോട് ചേര്‍ത്തുവെച്ച് ഫോട്ടോയ്ക്ക് പോസ് ചെയ്യാതെ പാര്‍ലമെന്റിന്റെ പടികള് ഒരു ധനമന്ത്രിയും ഇതുവരെ കയറിയിട്ടില്ലെന്ന ചരിത്രത്തിനാണ് ഇന്ന് തിരശ്ശീല വീണത്.\nരണ്ടാം മോദി സർക്കാരിന്റെ ആദ്യ ബജറ്റ് അവതരിപ്പിക്കാൻ ധനമന്ത്രി നിർമല സീതാരാമൻ പുറപ്പെട്ടത് പതിവ് ബ്രീഫ്കേസില്ലാതെ. ചുവന്ന തുണിയിൽ പൊതിഞ്ഞാണ് ബജറ്റ് രേഖകൾ ധനമന്ത്രി കൊണ്ടുപോയത്. തുണിക്ക് പുറത്ത് ദേശീയചിഹ്നവും പതിപ്പിച്ചിട്ടുണ്ട്.


NO EUTHANASIA FOR LAMBART | കോടതി ഇടപെട്ടു; ലാംബര്‍ട്ടിന് ദയാവധം ഇല്ല! - Malayalivartha.com Widgets Magazine\nകോടതി ഇടപെട്ടു; ലാംബര്‍ട്ടിന് ദയാവധം ഇല്ല!\n23 MAY 2019 03:41 PM IST\nഫ്രഞ്ചുകാരന് വിന്‍സെന്റ് ലാംബര്‍ട്ട് പത്തുവര്‍ഷത്തിലധികമായി അബോധാവസ്ഥയില് കഴിയുകയാണ്. നാല്‍പത്തിരണ്ടുകാരനായ വിന്‍സെന്റ് 2008-ല് നടന്ന ഒരു വാഹനാപകടത്തിലാണ് അബോധാവസ്ഥയിലായത്. ഇദ്ദേഹത്തിന്റെ ജീവന് ഏതുവിധേനയും നിലനിര്‍ത്തണമെന്നാണ് കത്തോലിക്കാ വിശ്വാസികളായ മാതാപിതാക്കളുടെ ആവശ്യം.\nഎന്നാല് വിന്‍സെന്റിന്റെ സഹോദരങ്ങളും ഭാര്യയും ഇനിയും അദ്ദേഹത്തെ ജീവിക്കാന് അനുവദിക്കേണ്ടതില്ലെന്ന പക്ഷക്കാരാണ്. ദയാവധത്തിനുള്ള ഒരുക്കങ്ങളും അവര് തുടങ്ങിവച്ചു. ഭക്ഷണവും ജലവും എത്തിക്കുന്ന ജീവന്‍രക്ഷാ സംവിധാനങ്ങള് നീക്കം ചെയ്യാന് കോടതിയില്‍നിന്ന് ഉത്തരവും നേടി.\nഇതനുസരിച്ച് ഡോക്ടര്‍മാര് നടപടിയെടുക്കവേ , പാരീസിലെ അപ്പീല് കോടതി ജീവന് നിലനിര്‍ത്താനുള്ള ഉത്തരവ് പുറപ്പെടുവിച്ചു. ഇത് മാതാപിതാക്കള്‍ക്ക് വലിയ ആശ്വാസമായി. വിന്‍സെന്റിനെ ജീവിക്കാന് അനുവദിക്കണമെന്ന് ഫ്രാന്‍സിസ് മാര്‍പാപ്പയും ആവശ്യപ്പെട്ടു. ജീവന് ദൈവത്തിന്റെ ദാനമാണെന്നും അതു സംരക്ഷിക്കണമെന്നും മാര്‍പാപ്പ ചൂണ്ടിക്കാട്ടി.


ന്യൂഡൽഹി∙ സ്വന്തമായി കാറുള്ളവരെ പാചകവാതക സബ്സിഡി പട്ടികയിൽനിന്ന് ഒഴിവാക്കുന്നു. ഇതുമായി ബന്ധപ്പെട്ട് കേന്ദ്ര സർക്കാർ നടപടികൾ തുടങ്ങിയതായി ദേശീയ മാധ്യമങ്ങൾ റിപ്പോർട്ട് ചെയ്തു. സബ്സിഡി നേരിട്ട് അക്കൗണ്ടിലേക്കു കൈമാറുന്നതിലൂടെ (ഡിബിടി) 36 ദശലക്ഷം വ്യാജ എൽപിജി കണ‍ക്‌ഷനുകൾ ഒഴിവാക്കാനായെന്നും 30,000 കോടി രൂപ ലാഭിക്കാനായെന്നും കേന്ദ്രം അറിയിച്ചിരുന്നു. അതുപോലെ കാർ സ്വന്തമായുള്ളവരെ കണ്ടെത്തി അവരെ സബ്സിഡി ലിസ്റ്റിൽ നിന്നൊഴിവാക്കി വൻതുക നഷ്ടപ്പെടുന്നത് ഒഴിവാക്കാനാണ് കേന്ദ്രം ആലോചിക്കുന്നത്.\nകാറുള്ളവരുടെ പട്ടിക രാജ്യമാകെയുള്ള ആർടി ഓഫീസുകളിൽനിന്ന് ശേഖരിക്കുന്നുണ്ട്. രണ്ടും മൂന്നും കാറുള്ളവരും സബ്സിഡി വാങ്ങുന്നെന്നാണ് വിലയിരുത്തൽ. വാർഷിക വരുമാനം 10 ലക്ഷമുള്ളവരെ സബ്സിഡിയിൽ നിന്ന് കഴിഞ്ഞവർഷം പുറത്താക്കിയിരുന്നു. ഗിവ്ഇറ്റ്അപ് ക്യാംപെയ്ൻ, ഡിബിടിഎൽ, ആധാറുമായി ബന്ധിപ്പിക്കൽ തുടങ്ങിയവയ്ക്കു ശേഷമാണ് കാറുകാരെ തേടി സർക്കാർ ഇറങ്ങുന്നത്.\nവ്യജമോ അനർഹമോ ആയ 75 ദശലക്ഷം എൽപിജി കണക്‌ഷനുകൾ ഇതുവരെ നീക്കാനായെന്നാണു സർക്കാർ കണക്ക്. പ്രധാനമന്ത്രി ഉജ്വല യോജന പ്രകാരം 31.6 ദശലക്ഷം ബിപിഎൽ ഉപഭോക്താക്കൾക്കു പുതുതായി പാചകവാതകം ലഭ്യമാക്കുകയും ചെയ്തു. നവംബറിലെ കണക്കനുസരിച്ച് രാജ്യത്ത് 251.1 ദശലക്ഷം ഗാർഹിക പാചകവാതക ഉപഭോക്താക്കളാണുള്ളത്. ആഗോളവിപണയിലെ വിലവർധന കാരണം ഈ സാമ്പത്തിക വർഷം 15,000 കോടി രൂപ (പ്രതീക്ഷിച്ചത് 13,000 കോടി) സബ്സിഡിക്കായി വേണ്ടിവരുമെന്നാണ് കണക്കാക്കുന്നത്.\nസര്‍ക്കാര് കണക്കുകൂട്ടല് തെറ്റി; അസാധുനോട്ടില് 97 ശതമാനവും ബാങ്കിലെത്തി\nനോട്ട് പ്രതിസന്ധി ഫെബ്രുവരിയില് തീരും


news | 13 വർഷം ജർമ്മനിയിൽ ജീവിച്ചു ഡോക്ടറായ ലബനീസ് പൗരൻ സിറ്റിസൺഷിപ് പാസ്സായത് റാങ്കോടെ; പൗരത്വ വിതരണ ചടങ്ങിൽ സ്ത്രീയായ ഇമിഗ്രേഷൻ ഓഫീസർക്ക് ഹസ്തദാനം നൽകാൻ വിസമ്മതിച്ചതോടെ പൗരത്വം നിഷേധിച്ചു അധികൃതർ; ഷേക്ക് ഹാൻഡ് ചെയ്യാൻ വയ്യാത്തവർൻ ജർമ്മൻ പൗരനാകേണ്ടെന്ന് കോടതിയും - MarunadanMalayalee.com\nസമ്മാന പദ്ധതിയിൽ ലഭിച്ച പത്ത് പവൻ തട്ടിയെടുത്തെന്ന് ആരോപണം; ഡിസിസി സെക്രട്ടറി ജിയോ മാത്യുവിനെതിരെ അന്വേഷണത്തിന് ഉത്തരവിട്ട് ജില്ലാ കോടതി\nയൂറോപ്പും ചൈനയും നിരോധിച്ച റക്ടോപാമൈൻ അടങ്ങിയ പന്നിയിറച്ചി അമേരിക്കയിൽ നിന്നും ഇറക്കുമതി ചെയ്യാൻ നീക്കം; തായ്വാൻ പാർലമെന്റിലെ ചർച്ചയ്ക്കിടെ പന്നിയുടെ കുടൽമാല വലിച്ചെറിഞ്ഞ് പ്രതിപക്ഷം: പാർലമെന്റിൽ കയ്യാങ്കളി\nനാലു മാസം മുമ്പ് പ്രണയത്തിലായ കാമുകനുമായുള്ള ബന്ധത്തിന് കുഞ്ഞ് തടസ്സമാകുമോ എന്ന് പേടി; പ്രസവിച്ച് ദിവസങ്ങൾക്ക് പിന്നാലെ കുഞ്ഞിനെ കനാലിലെറിഞ്ഞ് കൗമാരക്കാരി: വീഡിയോ കാണാം\nബിജെപിയുടെ വൈറസ് വീണ ഭൂമി മോചിപ്പിക്കണം; ബിജെപി റാലി നടത്തിയ പാടത്ത് ചാണകം തളിച്ച് തൃണമൂൽ കോൺഗ്രസ് പ്രവർത്തകർ; നിയമസഭാ തെരഞ്ഞെടുപ്പിനൊരുങ്ങവേ ബംഗാളിൽ ബിജെപി- തൃണമൂൽ പോര് കനക്കുന്നു\nOctober 20, 202008:50 AM IST Permalink\nമതവും വിശ്വാസവും എന്തുമായിക്കൊള്ളട്ടെ, ഒരു ജനാധിപത്യ രാഷ്ട്രത്തിൽ അതൊക്കെ രാജ്യത്തിന്റെ ഭരണഘടനയ്ക്കും പൊതുബോധത്തിനും താഴെ മാത്രമേ വരുകയുള്ളു. ജനാധിപത്യത്തിന്റെ ഈ അലിഖിത നിയമം അടിവരയിട്ട് ഉറപ്പിച്ചിരിക്കുകയാണ് ജർമ്മൻ നീതിന്യായ വ്യവസ്ഥ. 2002-ൽ ജർമ്മനിയിലേക്ക് കുടിയേറിയ ഒരു ലബനീസ് പൗരൻ 2012-ൽ ജർമ്മൻ പൗരത്വത്തിന് അപേക്ഷിച്ചതോടെയാണ് സംഭവം ആരംഭിക്കുന്നത്. ഇയാൾ പത്ത് വർഷം മുൻപ് ഒരു സിറിയൻ വംശജയായ സ്ത്രീയെ വിവാഹം കഴിച്ചിരുന്നു. മറ്റൊരു സ്ത്രീയുടെ കൈപിടിക്കില്ലെന്ന പ്രതിജ്ഞയോടെയായിരുന്നു വിവാഹം.\n2012-ൽ ജർമ്മൻ ഭരണഘടന അനുസരിച്ച് ജീവിക്കാം എന്നും, മൗലികവാദം പിന്തുടരുകയില്ലെന്നു ഉള്ള പ്രതിജ്ഞകൾ ഒപ്പിട്ടു നൽകി ജർമ്മൻ പൗരത്വത്തിന് ഇയാൾ അപേക്ഷ നൽകി. ജർമ്മനിയിൽ തന്നെ പഠിച്ച് ഡോക്ടറായ ഈ 39 കാരൻ പൗരത്വത്തിനുള്ള പരീക്ഷയിൽ, സാധ്യമായതിൽ വച്ച് ഏറ്റവും ഉന്നത റാങ്കോടെയാണ് വിജയിച്ചതും. എന്നാൽ പൗരത്വ വിതരണ പരിപാടിക്ക് ഒരു വനിതാ ഇമിഗ്രേഷൻ ഉദ്യോഗസ്ഥ എത്തിയതോടെയാണ് കാര്യങ്ങൾ തലമേൽ മറിഞ്ഞത്. 2015-ൽ നടന്ന പൗരത്വ വിതരണ പരിപാടിക്ക് നേതൃത്വം കൊടുക്കാൻ എത്തിയ വനിത ഉദ്യോഗസ്ഥയ്ക്ക് ഹസ്തദാനം നൽകാൻ ഇയാൾ വിസമ്മതിച്ചു. ഇതോടെ ഇയാൾക്ക് പൗരത്വം നൽകുന്ന നടപടികൾ അധികൃതർ റദ്ദാക്കി.\nഇതിനെതിരെ ഇയാൾ കോടതിയിൽ നൽകിയ അപ്പീലിലാണ് അഞ്ചു വർഷത്തിനു ശേഷം സർക്കാരിന് അനുകൂലമായ വിധി ഉണ്ടായിരിക്കുന്നത്. ജർമ്മൻ ഭരണഘടന നൽകുന്ന സ്ത്രീപുരുഷ സമത്വം എന്ന അവകാശവുമായി പൊരുത്തപ്പെടുന്നതല്ല, ഈ ഡോക്ടറുടെ പ്രവർത്തി എന്നാണ് കോടതി കണ്ടെത്തിയത്. ലിംഗം അടിസ്ഥാനമാക്കി ഹസ്തദാനത്തിന് വിസമ്മതിച്ചത് ഭരണഘടനയ്ക്ക് വിരുദ്ധമാണെന്നും അത്തരമൊരാൾക്ക് പൗരത്വത്തിന് അവകാശമില്ലെന്നുമായിരുന്നു കോടതി വിധിച്ചത്.\nസലഫിസത്തിലെ സ്ത്രീ പുരുഷബന്ധത്തിന്റെ നിർവ്വചനത്തിനോട് അടുത്തുനിൽക്കുന്ന രീതിയിലുള്ള സ്ത്രീ പുരുഷ ബന്ധമാണ് ഇത്തരത്തിൽ ഹസ്തദാനം നിഷേധിച്ചതിലൂടെ വെളിവാകുന്നതെന്നും അത് ഒരു തരത്തിലും അംഗീകരിക്കാൻ കഴിയില്ലെന്നും കോടതി പറഞ്ഞു. സ്ത്രീയെ സ്പർശിക്കുന്നത് ലൈംഗിക ഉത്തേജനത്തിന് കാരണമാകുമെന്ന ധാരണയാണ് ഇത്തരത്തിലുള്ള വിശ്വാസം വച്ചുപുലർത്താനുള്ള കാരണമെന്നും കോടതി പറഞ്ഞു. എന്നാൽ, പാശ്ചാത്യ സംസ്‌കാരത്തിൽ ഹസ്തദാനത്തിന് അതീവ പ്രാധാന്യമുണ്ട്. അത് പരസ്പരമുള്ള സ്നേഹത്തിന്റെ മാത്രമല്ല, പരസ്പരം തയ്യാറാക്കുന്ന കരാർ അംഗീകരിച്ചുകൊണ്ടുള്ള ഒരു സൂചനകൂടിയാണ്.\nസമൂഹത്തിലെ സ്ഥാനം, ലിംഗഭേദം, മറ്റ് വ്യക്തിപരമായ സ്വഭാവ സവിശേഷതകൾ എന്നിവയ്ക്കൊക്കെ അതീതമായി പരക്കെ പ്രചാരത്തിലുള്ള അഭിവാദന രീതിയാണ് ഹസ്തദാനം. ഇതിന് നൂറ്റാണ്ടുകളുടെ പഴക്കവുമുണ്ട്. ചുംബനം, ആലിംഗനം തുടങ്ങിയ അഭിവാദന രീതികളും ഉണ്ടെങ്കിലുംഅവയൊന്നും ഹസ്തദാനം പോലെ ഔപചാരികതയോ, നിയമസാധുതയോ ഉള്ള ഒന്നല്ല എന്നും കോടതി പ്രസ്താവിച്ചു.\nകൊറോണക്കാലത്ത് സാമൂഹിക അകലം പാലിക്കുന്നതിന്റെ ഭാഗമായി ഹസ്തദാനത്തിന് ചില നിയന്ത്രണങ്ങൾ ഉണ്ടെങ്കിലും, കൊറോണയെ അതിജീവിച്ചും ഈ അഭിവാദന രീതി ഇവിടെ നിലനിൽക്കും എന്നും കോടതി കണ്ടെത്തി.\nബ്രീട്ടീഷുകാരന്റെ മുങ്ങൽ: പൂർണ ഉത്തരവാദിത്വം സർക്കാരിനെന്ന് സന്ദീപ് വാര്യർ\nപൗരത്വ രജിസ്റ്ററിൽ നിന്നും പിന്നോട്ട് മാറി കേന്ദ്ര സർക്കാർ\nകുവൈറ്റിൽ 104 ഇന്ത്യക്കാർ ഉൾപ്പെടെ 161 പേർക്ക് കൂടി കോവിഡ്\nവീണ്ടും വിവാഹിതയാകാനൊരുങ്ങി മിയ ഖലീഫ\nഅണുബോംബിന് തുല്യമായ കെമിക്കൽ സ്ഫോടനത്തിൽ മരണം കുതിച്ചുയരുന്നു\nപ്രധാനമന്ത്രിക്കും ചാൻസലർക്കും താഴെ അഭ്യന്തര മന്ത്രിയായി വളർന്നത് ഞൊടിയിടയിൽ; ഇന്ത്യൻ സ്‌റ്റൈൽ ബോസ്സിങ് പുലിവാലായപ്പോൾ പദവി തെറിക്കുന്നു; ബ്രിട്ടണിൽ ഹോം സെക്രട്ടറി പ്രീതി പട്ടേലിനെ തരം താഴ്‌ത്തുമെന്നു തന്നെ സൂചനകൾ\nറഫാൽ യുദ്ധവിമാനങ്ങളിൽ പാക് ബന്ധമുള്ള സാങ്കേതിക വിദഗ്ധരെ സഹകരിപ്പിക്കരുതെന്നു ഖത്തറിനോട് ഫ്രാൻസ്; മിറാഷ് യുദ്ധവിമാനങ്ങളുടെയും മുങ്ങിക്കപ്പലുകളുടെയും നവീകരണ പ്രക്രിയയിൽ സഹകരിക്കില്ല; പാക് മന്ത്രിയുടെ പ്രസ്താവനയിലും അമർഷം; ഇന്ത്യയോട് കൂടുതൽ അടുത്ത് മാക്രോൺ; പാക്കിസ്ഥാനെ കരുതലോടെ നേരിടാൻ ഫ്രഞ്ച് സർക്കാർ\nബ്രിട്ടനിലെ ഏറ്റവും കൂടുതൽ സ്ത്രീകൾ ലൈംഗികബന്ധത്തിന് ആഗ്രഹിക്കുന്നത് ഋഷി സുനാകുമായി; ഒരു സ്ത്രീക്കും മൈക്കൽ ഗോവിനെ കണ്ടുകൂടാ; സെക്സിയസ്റ്റ് വനിത എം പി ആയി ലിസ നന്ദിയേയും; പുരുഷന്മാർക്ക് കണ്ടുകൂടാത്തവളായി തെരേസ മേയും; ബ്രിട്ടനിലെ ഏറ്റവും സെക്സിയായ പുരുഷ എം പിയും വനിതാ എം പിയും ഇന്ത്യൻ വംശജർ\nഉന്നത ഉദ്യോഗസ്ഥർ അടക്കമുള്ളവരെ വിരട്ടുക പതിവാണെന്ന റിപ്പോർട്ട് പുറത്തുവന്നതോടെ ക്ഷമാപണം നടത്തി പിടിച്ചുനിൽക്കാൻ ശ്രമിച്ച് പ്രീതി പട്ടേൽ; രാജി ഒഴിവാക്കാൻ ബോറിസ് ജോൺസനും; ബ്രിട്ടണിലെ ഹോം ഓഫീസ് ജീവനക്കാർ അതൃപ്തിയിൽ\nഇമാമുകളും സർക്കാരിന്റെ പ്രത്യേക ടെസ്റ്റ് പാസാവണം; വിദേശത്തു നിന്ന് ഇമാമുകളെ കൊണ്ടു വരുന്നതും വിലക്ക്; കുട്ടികൾക്ക് മതപഠനം കുറയ്ക്കാനായി വീടുകളിൽ നിന്നുള്ള വിദ്യാഭ്യാസം ഒഴിവാക്കും; മസ്ജിദുകൾ വിദേശ രാജ്യങ്ങളിൽ നിന്നുള്ള ഫണ്ടിങ് വിലക്കും; ഫ്രാൻസിൽ പൊളിറ്റിക്കൽ ഇസ്ലാമിനെ പൂട്ടാനൊരുങ്ങി മാക്രോൺ\nഒരു മില്ല്യണിൽ അധികം രോഗികളുള്ള പട്ടികയിൽ 12-ാമതായി ജർമനിയുടെ കടന്നു കയറ്റം; രണ്ടാം വരവിൽ യൂറോപ്പിലെ സ്ഥിതി ദയനീയം; രോഗത്തിലും മരണത്തിലും റെക്കോർഡിട്ട് അമേരിക്ക മുൻപോട്ട്: കൊറണയുടെ ഏറ്റവും ഒടുവിലത്തെ കണക്കുകൾ ഇങ്ങനെ\n'ബോഡി കോർപറേറ്റ്' ആയ കിഫ്ബിക്കു നിയമപ്രകാരം അനുമതി നൽകി; മറ്റെന്തെങ്കിലും അനുമതി ആവശ്യമെങ്കിൽ അതു വാങ്ങേണ്ട ബാധ്യത കിഫ്ബിക്കും എല്ലാ അനുമതിയുമുണ്ടെന്ന് ഉറപ്പാക്കേണ്ട ഉത്തരവാദിത്തം വായ്പ കൈകാര്യം ചെയ്യുന്ന ബാങ്കിനും; കേരളത്തിന് ആശ്വാസമായി ആർബിഐയുടെ മറുപടി; മസാലാ ബോണ്ടിൽ ഇഡി അന്വേഷണം തുടരും\nകള്ളപ്പണം വെളുപ്പിക്കൽ, പണം വകമാറ്റി ചെലവിടൽ, കൊള്ളച്ചിട്ടി നടത്തൽ; കെഎസ്എഫ്ഇ ശാഖകളിൽ നടത്തിയ വിജിലൻസ് റെയ്ഡിൽ കണ്ടെത്തിയത് ഗുരുതര ചട്ടലംഘനങ്ങളും ക്രമക്കേടുകളും\nകണ്ണീർ വാതകത്തിനും ജലപീരങ്കിക്കും തളർത്താനാവാത്ത സമര വീര്യത്തിന് ഡൽഹിയിൽ പ്രവേശനം; ജലപീരങ്കി വാഹനത്തിന് മുകളിൽ കയറി പമ്പ് ഓഫ് ചെയ്ത കർഷകരുടെ ഹീറോയ്‌ക്കെതിരെ വധശ്രമത്തിന് കേസ് എടുത്ത് പൊലീസ്\n1986ൽ 'ദൈവത്തിന്റെ കൈ' ഗോളടിക്കും മുമ്പേ ക്ലോഡിയ വില്ലഫേനു ഹൃദയം കൈമാറിയ ഇതിഹാസം; നാപ്പോളിക്കായി കളിക്കുമ്പോൾ മോഡലായ ക്രിസ്റ്റീന സാനിഗ്ര; പിന്നെ നൈറ്റ് ക്ലബ്ബ് ജീവനക്കാരി വലേരിയ സബലൈൻ; ദീർഘകാല പങ്കാളിയായി വെറോണിക്കാ ഒജേഡ; അംഗീകരിച്ച മക്കൾ എട്ട്; അവകാശ വാദം ഉയർത്തുന്നവരും ഏറെ; മറഡോണയുടെ പിന്തുടർച്ചയ്ക്കായി ഇനി നിയമയുദ്ധം\nബലാത്സംഗ കേസുകളിൽ ശിക്ഷിക്കപ്പെടുന്നവരെ മരുന്ന് നൽകി വന്ധ്യം കരിക്കും; പാക്കിസ്ഥാനിൽ ബലാത്സംഗ വിരുദ്ധ ഓർഡിനൻസിന് കാബിനറ്റിന്റെ അംഗീകാരം\nസഹോദരനായികണ്ടിരുന്ന ഒരാളുടെ മകനെന്ന നിലയിലാണ് ഇതുവരെ മിണ്ടാതിരുന്നത്; ബിഹാർ തിരഞ്ഞെടുപ്പിലടക്കം ഉന്നയിച്ച ആരോപണങ്ങൾ ആവർത്തിച്ചപ്പോൾ തേജസ്വി യാദവിന് എതിരെ നിയമസഭയിൽ ആഞ്ഞടിച്ച് നിതീഷ് കുമാർ; പച്ചക്കള്ളമാണ് തേജസ്വി പറഞ്ഞുനടക്കുന്നതെന്നും മുഖ്യമന്ത്രി\nഇന്ത്യയിൽ ഇന്ന് കോവിഡ് സ്ഥിരീകരിച്ചത് 15,915 പേർക്ക്; രാജ്യത്തെ കോവിഡ് ബാധിതരുടെ എണ്ണം 93,25,786 ആയി\nകോവിഡ് വാക്സിൻ കമ്പനികളെ ലക്ഷ്യമിട്ട് സൈബർ ആക്രമണം; പിന്നിൽ ഉത്തര കൊറിയൻ ഹാക്കർമാർ എന്ന് ദക്ഷിണ കൊറിയ; കമ്പനികളുടെ സംവിധാനങ്ങളിൽ കടന്നുകയറാനുള്ള ശ്രമങ്ങളെ പരാജയപ്പെടുത്തിയെന്നും ദക്ഷിണ കൊറിയയുടെ ദേശീയ രഹസ്യാന്വേഷണ ഏജൻസി; കോവിഡ് വാക്സിന്റെ പേരിലും കൊറിയൻ തർക്കം മുറുകുന്നു\nകോൺഗ്രസ്, സിപിഎം നേതാക്കൾക്ക് പിന്നാലെ നിങ്ങൾ പോകാത്തതെന്ത്? നിങ്ങൾ എന്തുകൊണ്ട് അവരുടെ വീഡിയോ പകർത്തുന്നില്ല? കെ സുരേന്ദ്രൻ പങ്കെടുത്ത യോഗങ്ങളിൽ പിന്തുടർന്ന് രഹസ്യപ്പൊലീസ്; ഉദ്യോഗസ്ഥനോട് പൊട്ടിത്തെറിച്ച് ബിജെപി സംസ്ഥാന അധ്യക്ഷൻ; പ്രകോപിപ്പിച്ചത് അനുവാദമില്ലാതെ ബിജെപി യോഗത്തിൽ കടന്നുകയറിയത്\nഒളിച്ചുകളി അവസാനിപ്പിച്ച് സി.എം.രവീന്ദ്രൻ ആശുപത്രി വിട്ടത് സിപിഎം നിർദ്ദേശം വന്നതോടെ; ഇഡിക്ക് മുന്നിൽ ചോദ്യം ചെയ്യലിന് ഹാജരാകാൻ വൈകുന്നത് ജനങ്ങൾക്കിടയിൽ തെറ്റിദ്ധാരണ ഉണ്ടാക്കുമെന്ന് പാർട്ടി; മുഖ്യമന്ത്രിക്ക് പങ്കുണ്ടെങ്കിൽ അന്വേഷിക്കുമെന്ന് കേന്ദ്രമന്ത്രി വി.മുരളീധരൻ


സ്പീക്കര് തെരഞ്ഞെടുപ്പിലെ വോട്ടുചോര്‍ച്ച യു.ഡി.എഫ് അന്വേഷിക്കും | Madhyamam\ndate_range4Jun 2016 12:10 AM GMT\nസ്പീക്കര് തെരഞ്ഞെടുപ്പിലെ വോട്ടുചോര്‍ച്ച യു.ഡി.എഫ് അന്വേഷിക്കും\nതിരുവനന്തപുരം: നിയമസഭാ തെരഞ്ഞെടുപ്പിലെ കനത്തതോല്‍വിക്ക് പിന്നാലെ സ്പീക്കര് തെരഞ്ഞെടുപ്പിലെ വോട്ടുചോര്‍ച്ച യു.ഡി.എഫിന് തിരിച്ചടിയായി. വോട്ടുചോര്‍ച്ച കൈയബദ്ധമാണെന്ന് പറഞ്ഞ് പുറമേ ആശ്വസിക്കാന് ശ്രമിക്കുന്നുണ്ടെങ്കിലും സംഭവം നേതൃത്വത്തെ ഏറെ അലോസരപ്പെടുത്തുന്നു. അംഗബലം കുറവാണെങ്കിലും ശക്തമായ പ്രതിപക്ഷമായി പ്രവര്‍ത്തിക്കാന് സംയുക്ത പാര്‍ലമെന്‍ററി പാര്‍ട്ടിയോഗം ചേര്‍ന്ന് തീരുമാനിച്ചതിനു പിന്നാലെയാണ് സംഭവം. തുടക്കംതന്നെ പിഴച്ച സാഹചര്യത്തില് വോട്ടുചോര്‍ച്ചയെപ്പറ്റി അന്വേഷണം നടത്താനാണ് യു.ഡി.എഫ് തീരുമാനം. അതേസമയം, കുറ്റക്കാരനെ കണ്ടത്തെുകയെന്നത് പ്രയാസകരമായതിനാല് അന്വേഷണത്തില് പ്രത്യേകിച്ച് കാര്യമില്ളെന്ന് ചിന്തിക്കുന്നവരും മുന്നണിയില് ഉണ്ട്.\n91 സീറ്റുള്ള സാഹചര്യത്തില് പ്രതിപക്ഷത്തിന്‍െറ ഒരുവോട്ടുകൊണ്ട് ഭരണപക്ഷത്തിന് പ്രത്യേകിച്ച് ഗുണമൊന്നും ഇല്ല. വിജയം സുനിശ്ചിതമായിരിക്കെ മറുപക്ഷത്തുനിന്ന് വോട്ടുറപ്പിക്കാന് ഭരണമുന്നണി ശ്രമിക്കേണ്ട സാഹചര്യവുമില്ല. അതിനാല് മറുപക്ഷത്തേക്ക് പോയ പ്രതിപക്ഷാംഗത്തിന്‍െറ വോട്ട് സ്വന്തം ഇഷ്ടപ്രകാരമോ അബദ്ധത്തില് സംഭവിച്ചതോ ആകാം. ഈ സാഹചര്യത്തില് സഭയില് ഇനി ഉണ്ടാകുന്ന വോട്ടിങ്ങില് സമാനസംഭവം ഉണ്ടാകുന്നുണ്ടോയെന്ന് പരിശോധിച്ചശേഷം നിഗമനങ്ങളിലേക്ക് പോയാല് മതിയെന്നാണ് നേതാക്കളുടെ നിലപാട്.\nഎന്തായാലും മുന്നണിക്ക് തിരിച്ചടിയുണ്ടാക്കിയ വോട്ടുചോര്‍ച്ചയെ ലാഘവത്തോടെ കാണാന് കഴിയില്ളെന്നാണ് നേതൃത്വത്തിന്‍െറ നിലപാട്. നിയമസഭാകക്ഷിചേര്‍ന്ന് വോട്ടിങ് രീതി അംഗങ്ങളെയെല്ലാം പഠിപ്പിച്ചിരുന്നു. എന്നിട്ടും കൈയബദ്ധം പറ്റിയെന്നത് അംഗീകരിക്കാനാവില്ളെന്നാണ് അവരുടെ നിലപാട്.


പെട്ടിമുടിയിൽ മരണ സംഖ്യ 55; തിരച്ചിൽ തുടരുന്നു... - Samanwayam\nHome Most Viewed പെട്ടിമുടിയിൽ മരണ സംഖ്യ 55; തിരച്ചിൽ തുടരുന്നു…\nപെട്ടിമുടിയിൽ മരണ സംഖ്യ 55; തിരച്ചിൽ തുടരുന്നു…\nDeath in Pettimudi 55; The search continues\nരാജമല പെട്ടിമുടിയിൽ മണ്ണിടിച്ചിൽ ദുരന്തത്തിൽപെട്ടവരുടെ പുനരധിവാസം ഉറപ്പാക്കുന്നു. മന്ത്രിസഭായോഗത്തിലാണ് തീരുമാനമായത്.\nഇത് സംബന്ധിച്ച് ജില്ലാ ഭരണകൂടത്തിന്റെ റിപ്പോർട്ട് വാങ്ങും.\nഇവിടുത്തെ രക്ഷാപ്രവർത്തനങ്ങളും തിരച്ചിലും അവസാനിപ്പിച്ച ശേഷമാകും നാശനഷ്ടത്തെക്കുറിച്ചുള്ള ഭരണകൂടത്തിന്റെ റിപ്പോർട്ട് വാങ്ങുക. മരിച്ചവരുടെ ആശ്രിതർക്ക് വീട്, ജോലി, കുട്ടികളുടെ വിദ്യാഭ്യാസം എന്നിവയടങ്ങുന്നതാണ് പാക്കേജ്. ദുരന്തത്തിൽ പരിക്കേറ്റവരുടെ ചികിത്സാ ചെലവ് പൂർണമായും സർക്കാർ വഹിക്കും.\nപെട്ടിമുടിയിൽനിന്ന് മൂന്ന് മൃതദേഹങ്ങൾക്കൂടി ഇന്ന് കണ്ടെത്തി. പെട്ടിമുടിയിൽനിന്ന് ആറ് കിലോമീറ്റർ അകലെ പുഴയിൽ നടത്തിയ തിരച്ചിലിലാണ് മൃതദേഹങ്ങൾ കണ്ടെത്തിയത്. ഇതോടെ മരണസംഖ്യ 55 ആയി. കാണാതായവർക്കായി തിരച്ചൽ തുടരുകയാണ്.\nതിരച്ചിൽ തുടങ്ങീട്ട് ആറ് ദിവസമാകുന്നു.\nPrevious articleമലയാളക്കരയിൽ ആദ്യമായി പിറവിയെടുക്കുന്ന അച്ചുകൂടം; പ്രസിദ്ധീകരണം “ഡോക്ട്രീന ക്രിസ്ത്യാനാം”\nNext articleകൊല്ലം ജില്ലയിൽ ഇന്ന് കോവിഡ് 74; സമ്പർക്കം 64\nകരുത്തോടെ കേരളം; സന്തോഷ് ട്രോഫിയില് ആന്ധ്രയെ തകര്‍ത്തു\nSports Samanwayam - November 6, 2019 0\nഎതിരില്ലാത്ത അഞ്ച് ഗോളുകള്‍ക്ക് ആന്ധ്രാപ്രദേശിനെ തകര്‍ത്ത് സന്തോഷ് ട്രോഫി ദക്ഷിണമേഖലാ യോഗ്യതാ മത്സരത്തില് കേരളത്തിന് മിന്നുന്ന തുടക്കം. കേരളത്തിനായി എമില് ബെന്നി ഇരട്ടഗോള് നേടി. വിബിന് തോമസ്, ലിയോണ് അഗസ്റ്റിന്, എന്. ഷിഹാദ് എന്നിവര്...\nകൊല്ലം ജില്ലയിൽ 10.10.20ലെ കോവിഡ് 1107;...\nMost Viewed Samanwayam - October 10, 2020 0\nകൊല്ലം ജില്ലയിൽ ഇന്ന് 1107 പേർക്ക് കോവിഡ് രോഗം സ്ഥിരീകരിച്ചു. ഇതരസംസ്ഥാനങ്ങളിൽ നിന്നുമെത്തിയ9പേർക്കും, സമ്പർക്കം മൂലം 1083 പേർക്കും, ഉറവിടം വ്യക്തമല്ലാത്ത5പേർക്കും, 10 ആരോഗ്യപ്രവർത്തകർക്കും രോഗം സ്ഥിരീകരിച്ചു....\nനേപ്പാളിൽ ഇന്ത്യക്കാർക്ക് പൗരത്വ നിയമത്തിൽ ഭേദഗതി; അതിർത്തി...\nMost Viewed Samanwayam - June 21, 2020 0\nനേപ്പാളിൽ ഇന്ത്യക്കാർക്കുള്ള പൗരത്വ നിയമത്തിൽ ഭേദഗതി വരുത്തി. ഇതും പ്രകാരം നേപ്പാളി പൗരൻമാരെ വിവാഹം കഴിക്കുന്ന ഇന്ത്യൻ പെൺകുട്ടികൾ പൗരത്വം ലഭിക്കാൻ കുറഞ്ഞത് ഏഴുവർഷമെങ്കിലും കാത്തിരിക്കേണ്ടി വരും. നേപ്പാൾ ആഭ്യന്തര മന്ത്രി രാം ബഹദൂർ ഥാപ്പയാണ്...\nUpdated on October 21, 2020 11:29 pm


Maruti Suzuki: നിർമാണ ചെലവ് കൂടുന്നു, ജൂലൈ മുതൽ കാറുകളുടെ വില വീണ്ടും വർധിപ്പിക്കാൻ ഒരുങ്ങി മാരുതി - Malayalam DriveSpark\n59 min ago ഇന്ത്യയിൽ വിൽപ്പന ശൃംഖല വിപുലീകരിക്കാനൊരുങ്ങി ഡ്യുക്കാട്ടി; പുത്തൻ സ്റ്റോർ പൂനെയിൽ\n12 hrs ago പോളോയുടെ പ്ലാറ്റ്ഫോമിൽ പുത്തൻ ടൈഗോ കോം‌പാക്ട് എസ്‌യുവി അവതരിപ്പിച്ച് ഫോക്‌സ്‌വാഗണ്\n14 hrs ago C 400 GT മാക്സി സ്‌കൂട്ടറിന്റെ ടീസര് ചിത്രം പങ്കുവെച്ച് ബിഎംഡബ്ല്യു; അവതരണം ഉടന്\n14 hrs ago ടിയാഗോ NRG -യുടെ ബ്ലാക്ക്ഡ് റൂഫ് വെളിപ്പെടുത്തി പുത്തൻ ടീസർ പുറത്ത്\nSports olympics 2021: ഇടിക്കൂട്ടില് ഗര്‍ജനമായി ലോവ്‌ലിന, ഇന്ത്യക്ക് രണ്ടാം മെഡല് ഉറപ്പിച്ച് സെമിയില്\nPublished: Monday, June 21, 2021, 12:59 [IST]\nജൂലൈ മുതൽ വാഹനങ്ങളുടെ വില വർധിപ്പിക്കാൻ ഒരുങ്ങുകയാണ് ഇന്ത്യയിലെ ഏറ്റവും വലിയ കാർ നിർമാതാക്കളായ മാരുതി സുസുക്കി. പ്രസ്‌താവനയിലൂടെയാണ് മോഡലുകളുടെ വില പരിഷ്ക്കരണത്തെ കുറിച്ചുള്ള ഔദ്യോഗിക സ്ഥിരീകരണം കമ്പനി പുറത്തുവിട്ടത്.\nവിലക്കയറ്റം മാരുതിയുടെ നിരയിലെ വിവിധ മോഡലുകളെ ബാധിക്കും. എന്നിരുന്നാലും അടുത്ത മാസം നടപ്പാക്കാനിരിക്കുന്ന ഈ വർധനവിന്റെ നിരക്ക് കമ്പനി വ്യക്തമാക്കിയിട്ടില്ല.\nവർധിച്ചുവരുന്ന ഇൻപുട്ട് ചെലവുകൾ അല്ലെങ്കിൽ ഓരോ വാഹനങ്ങളും നിർമിക്കാൻ ബ്രാൻഡ് ചെലവഴിക്കുന്ന വിഹിതം ക്രമാതീതമായി ഉരുന്നതാണ് ഈ തീരുമാനത്തിന് പിന്നിലെ കാരണം. ഈ വർഷം ഇത് രണ്ടാംതവണയാണ് മാരുതി സുസുക്കി വില വർധനവ് നടപ്പിലാക്കുന്നത്.\nഅവസാനമായി കമ്പനി വൻതോതിൽ വിലക്കയറ്റം നടപ്പിലാക്കിയത് 2021 ഏപ്രിലിൽ മാസത്തിലാണ്. ഈ തീരുമാനം ഏത് മോഡലുകളെയാണ് ബാധിക്കുകയെന്ന് വ്യക്തമാക്കാതെയാണ് രണ്ടാം പാദത്തിൽ വിലക്കയറ്റം ആസൂത്രണം ചെയ്തിരിക്കുന്നത്.\nവ്യത്യസ്ത മോഡലുകൾക്ക് വ്യത്യാസ്തമായ രീതിയിലായിരിക്കും വർധനവ് നടപ്പിലാക്കുകയെന്ന് എന്ന് മാരുതി വ്യക്തമാക്കിയിട്ടുണ്ട്. മാരുതി സുസുക്കി നിലവിൽ 14 മോഡലുകളാണ് രാജ്യത്ത് വിൽപ്പനയ്ക്ക് എത്തിക്കുന്നത്.\nഈ മോഡലുകളിൽ അഞ്ചെണ്ണം മാത്രമാണ് അതിന്റെ പ്രീമിയം റീട്ടെയിൽ ഔട്ട്‌ലെറ്റായ നെക്‌സ വഴി വിൽക്കുന്നത്. ജൂലൈ മുതൽ പ്രാബല്യത്തിൽ വരുന്ന വില വർധനവ് ഈ വർഷം നടപ്പിലാക്കുന്ന മൂന്നാമത്തെ പരിഷ്ക്കരണമാണ്.\nസമാന കാരണങ്ങളാൽ മാരുതിക്ക് ഏപ്രിലിനു മുമ്പ് ജനുവരിയിൽ കാറിന്റെ വില വർധിപ്പിക്കാൻ നിർബന്ധിതരായിരുന്നു. അക്കാലത്ത് മോഡൽ അനുസരിച്ച് മാരുതി കാറുകളുടെ വില പരമാവധി 34,000 രൂപ വരെയാണ് ഉയർത്തിയത്.\nകൊവിഡ്-19 മഹാമാരിക്കിടയിൽ സംഭവിച്ച വിതരണ പ്രശ്‌നങ്ങൾക്കിടയിലും ഇന്ത്യയിലെ ഏറ്റവും വലിയ കാർ നിർമാതാക്കളായി മാരുതി സുസുക്കി തുടരുകയാണ്. കഴിഞ്ഞ മാസം അതായത് 2021 മെയിൽ 32,903 യൂണിറ്റ് പാസഞ്ചർ വാഹനങ്ങളാണ് മാരുതി ഇന്ത്യൻ നിരത്തിലെത്തിച്ചത്.\nകഴിഞ്ഞ വർഷം മെയ് മാസത്തെ അപേക്ഷിച്ച് 140 ശതമാനത്തിലധികം വർധനയാണ് വിൽപ്പനയിൽ ഉണ്ടായിരിക്കുന്നത് എന്നതും ശ്രദ്ധേയമാണ്. എന്നാൽ പല സംസ്ഥാനങ്ങളിലും ഇപ്പോൾ നടപ്പിലാക്കിയിരിക്കുന്ന ലോക്ക്ഡൗൺ പോലുള്ള അധിക നിയന്ത്രണങ്ങൾ കാരണം ജൂണിലെ വിൽപ്പനയിൽ കാര്യമായ തിരിച്ചടിയുണ്ടാകാൻ സാധ്യതയുണ്ട്.\nMaruti Suzuki All Set To Increase The Prices Of All Models From July. Read in Malayalam\nStory first published: Monday, June 21, 2021, 12:59 [IST]